
Alojzije 

Stepinac 


„Molite i za onaj tako¬ 
zvani ‘narod’. Mi ne 
bismo bili dostojni 
učenici našega Učitelja 
kad ga ne bismo 
nasljedovali i u ljubavi 
prema neprijateljima. ” 

fBL A. STEPINAC, Pismo vlč. 
Josipu Gjuranu* župniku u Svetoj 
Jani „ KraŠid, 12. rujna 1953.) 

Rijeka hodočasnika na Stepinčevo 2007. cijeli je dan obilazila Blaženikov 
grob izvršujući svoj zavjet i moleći za nove duhovne snage 


BLAŽENI ALOJZIJE STEPINCE, MOLI ZA NAS! 















PAPINA RIJEČ 


Euharistija • vrelo kršćanske radosti 

Nagovor Benedikta XVI. uz molitvu Anđeo Gospodnji u nedjelju 18. ožujka 2007. 

Draga braćo i sestre! 

Upravo sam se vratio iz Kaznenoga zavoda 
za maloljetnike u Casal del Marmu u Rimu. 
kamo sam se bio uputio u posjet ove četvrte 
korizmene nedjelje, koja se na latinskom nazi¬ 
va i “Laetare”, to jest “Raduj se”, prema prvoj 
riječi ulazne antifone misnoga bogoslužja. 
Danas nas liturgija poziva na radost jer se prib- 
ližuje Uskrs, dan Kristove pobjede nad grije¬ 
hom i nad smrću. No, gdje je vrelo kršćanske 
radosti ako ne u Euharistiji što nam je Krist 
ostavio za duhovnu hranu dok hodočastimo 
ovom zemljom? Euharistija umnaža u vjernici¬ 
ma onu duboku radost koja je sasvim sjedinje¬ 
na s ljubavlju i mirom, i koja proistječe iz 
zajedništva s Bogom i s braćom. 

Prošloga utorka predstavljena je apostolska 
posinodalna pobudnica Sacramentum caritatis, 
čija je tema upravo Euharistija, vrelo i vrhunac života i poslanja Crkve. Izradio sam je skupljajući plodove 
XI. opće skupštine Sinode biskupa, koja je listopada 
2005. održana u Vatikanu. Nadam se da ću se još vratiti 
tome važnome tekstu, no već odsada želim naglasiti da 
je on izraz vjere sveopće Crkve u euharistijsko otajstvo, 
te se nalazi u kontinuitetu s II. vatikanskim saborom i 
naukom mojih časnih prethodnika Pavla VI. i Ivana 
Pavla II. 

U tom sam dokumentu htio, među ostalim, pokazati i 
njezinu vezu s enciklikom Deus caritas est: eto zašto 
sam se odlučio za naslov Sacramentum caritatis, preuz¬ 
imajući tako lijepu definiciju Euharistije Što ju je dao 
sveti Toma Akvinski (usp. Sununa Th. III, q. 73, a. 3, ad 
3), “Sakrament ljubavi”. 

Da, u Euharistiji nam je Krist htio darovati svoju 
ljubav, što gaje ponukalo da na križu prinese svoj život 
za nas. Na Posljednjoj večeri, opravši svojim učenicima 
noge, Isus nam je ostavio zapovijed ljubavi: “Kao što 
sam ja ljubio vas, tako i vi ljubite jedni druge” (Iv 13,34). 

Budući da je to moguće samo ako ostanemo s njime 
sjedinjeni, poput loze i trsa (usp. Iv 15, 1-8), odlučio je 

on sam ostati 
među nama u 

Euharistiji da tako mognemo ostati u Njemu. Kad se, stoga, 
vjerom hranimo njegovim tijelom i njegovom krvlju, njegova 
ljubav prelazi u nas te nas osposobljava da i mi dajemo život za 
braću (usp. 1 Iv 3, 16). Odatle izvire kršćanska radost, radost 
ljubavi. 

Marija je “euharistijska žena” u punom smislu te riječi, 
remek-djelo božanske milosti: Božja ju je ljubav učinila bezgr- 
ješnom “pred njim u ljubavi” (usp. Ef 1, 4). Uz nju, kao 
Otkupiteljeva zaštitnika. Bog je postavio svetoga Josipa, Čiju 
ćemo svetkovinu sutra proslaviti. Zazivam osobito zagovor 
ovoga velikoga sveca kako bi narod Božji, vjerujući, slaveći i s 
vjerom živeći euharistijsko otajstvo, bio obliven ljubavlju 
Kristovom te širio njezine plodove radosti i mira po čitavom 
čovječanstvu. 



Kard. Franc Rode, predstojnik Kongregacije 
za ustanove posvećenog života i za Društva 
apostolskog života, propovijeda na 
Stepinćevo 10. veljače 2007. u hrvatskoj 
nacionalnoj crkvi sv. Jeronima u Rimu 



S kardinalom Bozanićem u euharistijskom slavlju na 
Stepinćevo 2007. u zagrebačkoj su prvostolnici 


sudjelovali: apostolski nuncij u Hrvatskoj nadbiskup 
Francisco Javier Lozano, vojni biskup Juraj Jezerinac, 
zagrebački pomoćni biskupi Josip Mrzljak, 
Vlado Košić i Valentin Pozaić te stotinjak svećenika 
među kojima su bili i provincijali i voditelji svih 
važnijih crkvenih ustanova 



Benedikf XVI. predvodi euharistijsko slavlje - svjestan da je 
Krist Gospodin među nama u Euharistiji da tako 
[mij mognemo ostati u Njemu 

UREDNIKOVA RIJEČ 


“STEPINČEVA KATEDRALA” 

Nada u Boga, proistekla iz molitvenoga vapaja: “U 
Tebe se, Gospodine, pouzdajem!” (Ps 38, 16) bila je 
izvor životne snage i kršćanske vjernosti bi. Alojzija 
Stepinca. Iz te oslonjenosti na Boga krijepila se nje¬ 
gova postojanost u služenju Kristovu stadu, u svje¬ 
dočenju Evanđelja pred Crkvom i svijetom i u trplje¬ 
njima mučeništva. Papinski dekret o proglašenju 
blaženim kard. Stepinca to je svjedočenje opisao slje¬ 
dećim riječima: “Glas svetosti i mučeništva, koji gaje 
pratio još za života, snažno je planuo prigodom sveča¬ 
noga sprovoda te se proširio i ojačao u susljednim 
godinama ne samo u Hrvatskoj već i u cijeloj Crkvi. 
Njegov grob u zagrebačkoj katedrali cilj je brojnim 
hodočasnicima koji dolaze pokloniti se hrabrome 
svjedoku vjere i zazivati njegov zagovor kod Boga”. 

Otkako je bi. Alojzije mrtav otpočinuo u svojoj 
prvostolnici, ona je postala još snažniji znak njegove 
djelatne i trajne prisutnosti. Otada su postali nerazdru- 
živi: Kardinal i njegova katedrala, odnosno to mjesto, 
“Stepinčeva katedrala”, postalo je svojevrsni orijentir 
hrvatskomu narodu koji, zagledan u taj Božji dom, 
podržava svoju vjernost kršćanskim vrjednotama i 
oplemenjuje se za ideale koji mu jamče budućnost. 
Zato je ta katedrala svetinja koja nas “poziva da bude¬ 
mo Kristova zajednica, spremna slušati Božju riječ 
koja je kadra preobraziti naše svagdašnje prostore” 
(kard. Josip Bozanić, Nagovor prigodom blagoslova 
obnovljenoga portala zagrebačke prvostolnice , 14. 
prosinca 2006.). 


U Tebe se, Gospodine, 
uzdam! Bile su riječi i 
molitveni vapaj koji su 
zagrebačkoga 
nadbiskupa i kardinala 
Alojzija Stepinca učinili 
svjedokom nade u 
tmurnim vremenima 
povijesti Crkve i 
hrvatskoga naroda. 
Ovdje stoji zagledan u 
izloške s hodošašča u 
Svetu zemlju godine 
1938. 



“Katedrala Uznesenja Blažene Djevice 
Marije” 

Mnogi pogrješno misle, a neki u neznanju i govore, 
da je naslovnik zagrebačke prvostolnice sv. Stjepan, 
kralj. Papa Pio XI. uzdigao je bulom Ubi primiim 
placuit 11. prosinca 1852. Zagrebačku biskupiju na 
nadbiskupiju. Istodobno je zagrebačku katedralu - 
“hram koji u Zagrebu sjaji pod nazivljem Blažene 
Djevice Marije u nebo uznesene i svetih Stjepana i 
Ladislava, ugarskih kraljeva”, uzdigao na “uzvišeniji 
stupanj metropolitanske crkve” - prvostolnicu. 

Dakle, već prije toga datuma katedrala je bila po¬ 
svećena Uznesenju Blažene Djevice Marije u nebo. 
Svjedoci su tome glavni oltar koji je godine 1632. 
izradio Hans Ludwig Ackermann, a posvetio ga 
zagrebački biskup Franjo Ergeljski (Gospa s anđelima 
s toga oltara danas je postavljena na sjeverni zid kate¬ 
dralnoga svetišta) i noviji oltar, koji je godine 1832. 
posvetio biskup Alagović, opremljen slikom Marijina 
uznesenja u nebo, a izradio ju je bečki slikar Josip 
Ziegler. On je od 1847. do 1849. u Miinchenu radio i 
na izradi vitraja uznesenja Marijina u nebo, koji bijaše 
naručio biskup Alagović, i danas je jedan od značajni¬ 
jih katedralnih umjetničkih sadržaja. Tim je vitrajem 
prvi zagrebački nadbiskup i metropolit kard. Juraj 
Haulik (1837.-1869.) želio počastiti Bogorodicu u 
nebo uznesenu kao zaštitnicu prvostolnice. 

Značajno je da se i “crkveni god” u katedrali uvi¬ 
jek slavio na dan Velike Gospe. Isti je zanemaren oko 
godine 1878. za biskupovanja kardinala Josipa Miha- 
lovića, ali je Sematizam klera Zagrebačke nadbiskupi¬ 
je godine 1908. donio podatak daje “Uznesenje Bla¬ 
žene Djevice Marije u nebo” prvotni zaštitnik zagre¬ 
bačke prvostolnice. 

Jutarnji list s nadnevkom 16. kolovoza 1938. do¬ 
nio je članak o proštenju koje se 15. kolovoza te 
godine “održalo u počast Blažene Djevice Marije u 
nebo uznesene, a koji titul nosi prvostolna zagrebačka 
crkva”. Riječ je zapravo o obnavljanju zanemarenoga 
proštenja i naslovnika zagrebačke prvostolnice. 

Čuvar katedrale 

Hrvatska straža od 14.ožujka 1935., prigodom 
prve korizmene propovijedi nadbiskupa koadjutora 
dr. Alojzija Stepinca na temu: Katedrala - središte 
našega duhovnoga života, donijela je i sljedeći opis 
katedrale: “U ovakvim prigodama najsnažnije se 
doživljava simbolika zagrebačke katedrale. Golemi 
kameni stupovi, koji su izrasli iz posvećenoga 
hrvatskoga tla, razgranjuju se u visini u nedogledne 
polutamne lukove i svodove u kojima kao da se nalazi 

središte nebeske tajne. Ali ne, nije to tajna. To je ob¬ 
javljenje Božanskoga gospodstva, to je spajanje neba 
i zemlje. Bog je s neba sišao i među nama prebivao.” 

Prešavši na opis mnoštva koje je ispunilo katedralu 
i pomno slušalo svoga mladoga pastira, pisac na¬ 
stavlja: “Okupili su se u najvećem hrvatskom kato¬ 
ličkom hramu predstavnici intelektualnoga i ručnoga 
rada, znajuči da je ovo jednako hram svih njih i da 
pred Bogom imahu svi jednako ljudsko dostojanstvo. 
Oči su im uprte prema propovjedaonici, koju nosi 
anđeo čuvar i na kojoj zbori njihov natpastir. Njegovi 
su potezi lica u skladu s gotskim oblicima crkvenih 
lukova: odlučni, žilavi, poletni. Muževne riječi prate 
umjerene, energične geste. 

Govornik je okrenut prema Svetohraništu. Osječa- 
juči da stoji pred Bogom, koji jamči za istinu njegova 
naučavanja, on razlaže s najdubljim uvjerenjem 
božanske istine”. 



Štovatelji bi. Alojzija Stepinca cijeli su dan na njegov blagdan 


častili njegove relikvije preporučujući mu se u zagovor 

Izvjestitelj zaključuje: “U jednu snagu, ujedno na¬ 
stojanje kao da su se slili i vjernici i katedrala i propo¬ 
vjednik. Hram topao, poletan, uzvišen, jer u njem živi 
središte duhovnoga života hrvatskih katolika”. 

Znakovito se obnova rečenoga “proštenja” na 
Veliku Gospu 1935. poklopila s obnovom tornjeva 
prvostolnice. Obnovu je želio i pomno pratio tadanji 
nadbiskup zagrebački bi. Alojzije Stepinac. O tome je 
dnevnik Hrvatski glas u broju od 28. lipnja 1941. 
donio posebno izvješče u kojem je, prikazujuči napore 
oko popravka tornjeva zagrebačke prvostolnice, 
spomenuo i sljedeče: “G. Mahovec, poslovođa radova 
na obnovi katedrale, na upit da li preuzvišeni g. nad¬ 
biskup dolazi pogledati radove, odgovorio je: 4 Pre¬ 
uzvišeni je vrlo čest posjetilac radova. Za njegov 
dolazak nikada se ne zna. Samo se odjednom nađe 
pred liftom koji ga odvede do druge galerije, a odande 
ide pješice po skelama, te razgledava radove. S velikim 
zanimanjem prati sve i zanima se za svaki detalj’.” 


U katedrali je on proslavio brojna pontifikalna 
slavlja, večernje, adoracije, podjeljivanje sakramena¬ 
ta, sprovodne svečanosti, procesije i oproštajne sveča¬ 
nosti, pribivao blagoslovima i koncertima, predvodio 
zahvalnice i pobožnosti, održavao propovijedi i 
prigodne nagovore, klečao satima i molio. Katedrala 
je u tim prigodama bila “dupkom puna”, bilježili su 
novinski izvjestitelji, a u nekim su zgodama sveča¬ 
nostima “prisustvovale sve vojne i civilne vlasti i 
cijeli konzularni Zbor”. 

Baština koja obvezuje 

Katedrala u Zagrebu majka je svih crkava u 
Zagrebačkoj nadbiskupiji, ujedno najmonumentalnija 
hrvatska sakralna građevina. Ona je i katedrala naših 
velikana, Stepinca, Šepera i Kuhariča, Zrinskih i 
Frankopana. 

Stoga, bilo tko da je rekao, iz crkvenih ili svje¬ 
tovnih krugova, da če “u južnom tornju zagrebačke 
katedrale biti otvoren jedan od najekskluzivnijih resto¬ 
rana u Zagrebu” povrijedio je osječaj vjernika koji tu 
katedralu poimaju svojom svetinjom. 

Nije to baština koja je kupljena novcem, koja bi 
bila stečena zlatom i srebrom. Ovdje nije riječ o 
kamenu i prostoru, nego o besmrtnim dušama koje se 
u katedrali posvečuju, a ta je baština plačena “krvlju 
Sina Božjega”. 

Cesto za našu prvostolnicu čujemo izraz “Stepin- 
čeva katedrala”. Ona to i jest - plebiscitom hrvatskih 
katolika i največega dijela hrvatskoga naroda. Stoga su 
bi. Alojzije i njegova i naša katedrala baština koju se 
čuva, poštuje i voli. Ona je “obiteljski dom Zagrebačke 
nadbiskupije; ona je simbol našega grada i Hrvatske. 
Ako je to istina, ostaje pitanje odnosimo li se prema to¬ 
mu simbolu na primjeren način” (kard. Josip Bozanič, 
nav. mj.). 

Kad nas, današnje vjernike, katedralna zvona pozi¬ 
vaju na molitvu, sjetimo se da je njihova jeka bila 
jakost njenom “zaručniku”, Alojziju. Župnik Vrane- 
kovič u svom nam dnevniku 24. veljače 1953. prenosi 
ovu misao zasužnjenoga nadbiskupa Stepinca: “I mene 
su mislili slomiti 1946. Hapsili me ... Bio sam miran. 
Dan prije, navečer, dođe mi Šeper, Ante Radič i 
Marica Stankovič i saopče kako se proces Šaliča odvi¬ 
ja sve u smjeru da će i mene [njega - nadbiskupa] 
zatvoriti... Ostao sam miran... I američki konzul je bio 
kod mene... Neka me vode... Tokom istrage uskraćivao 
sam odgovore rekavši: ‘Ja ću na zadnje reći svoje.’ ... 
Kad su mi izrekli osudu, kako li su se veselili. Mislili 
su: sada je sve gotovo! Samo vi tako nastavite - mislio 

sam u sebi...! Znao sam, kad je zvono katedrale zvoni¬ 
lo, ljudi idu sada na molitvu. Svijet se moli ... Molitva 
me je jačala ...” 

Bila mu je ona podrška u obrani osobne vjere i slo¬ 
bode Crkve Božje. Po njemu je katedrala mjesto su¬ 
sretanja s Bogom i posvećivanja vjernika. Ali bolje da 
i nje ne bude ako bi bila opasnost da se upropasti duša 
ili izgubi vjera. 

U pismu mons. Smiljanu Čekadi, biskupu skop¬ 
skom, napisanom u Krašiću 13. siječnja 1959., očito¬ 
vao je najodlučniji stav u čuvanju vjere. Posluživši se 
savjetom pape Pija X. francuskim biskupima 18. 
listopada 1908., kad je režim oduzimao biskupske rezi¬ 
dencije francuskim biskupima, napisao je: “Moja je 
jedina žalost da me nema među vama, da trpim i s 
vama bijem bojeve Božje ... Ostavite vaše palače ... Ne 
primajte ništa od onoga koji hoće da od Crkve učini 
ropkinju, pa niti jedne pare da utažite svoju glad. U 
vašim kušnjama, u vašoj boli gledajte samo Krista 
Isusa, lišena svega, gola, raspeta! 

Nisam, dakle, ni ja oklijevao dati mig p. koadjutoru 
i kleru: neka nose sve, ako hoće i katedralu, ali duša 
nikada! Zgrade se lako vrate i vratit će se, ukoliko 
budu potrebne. Izgubljene duše nikada.” 

U pismu p. Ivanu Kukuli, provincijalu D. L, Krašić, 
9. rujna 1959., pisao je: “Jedina nam prava briga neka 
bude da omilimo svome Bogu, a ostalo prepustimo 
Njemu. Eto, već je prošlo punih trinaest godina da se 
dan i noć izmjenjuju straže nada mnom, pa što su 
postigli? Mogu mirne duše reći da su utvrdili Crkvu 
kraj svih žalosnih pojava, koje su popratile crvenu vla¬ 
davinu. Zato mi, uz milost Božju, nije ni na kraj 
pameti, da bih pomišljao i na najmanje popuštanje pak¬ 
lenoj sili, nego, ako je volja Božja i ako ustreba, 
poginuti na braniku prava Crkve Božje, koja je pre¬ 
živjela i nadživjela rimske cezare, arapske kalife, 
turske sultane, revolucionare svih dlaka i boja, pa će 
sasvim sigurno i sekretare KP cijeloga svijeta, sa svim 
njihovim privjescima, koji se uostalom, kako smo 
imali prilike već gledati, mnogo lakše okreću negoli 
Wetterfahne [^vjetrenice] na krovu kuća. 

Neka milost Božja uzdrži vedri optimizam u duši 
svih članova Vaše provincije, makar “nacionalizirali” i 
naše crkve i katedrale. Još uvijek će naša zemlja smoći 
toliko katakomba da se i dalje klanjamo samo svome 
Bogu, a nikada đavolskom repu, koji predstavlja 
komunizam.” 

U pismu vlč. Zvonku Starčeviću, župniku u 
Draganiću, pisao je 12. siječnja 1959. sljedeće: “Neka 
nose i biskupski dvor i župne dvorove i crkve, ali duše 
nikada!” 


Do smrti vjeran učenik i mučenik Crkve 

Katedrala je, dakle, znak naše prepoznatljivosti u 
svijetu i pokazatelj privrženosti Evanđelju. Zato bi 
sve ono što bi išlo za posvjetovljenjem, pa makar i 
pojedinih prostora, njena izgleda i sadržaja, bilo pro¬ 
tiv njezine biti. To su svojim negodovanjem očito¬ 
vali brojni vjernici i štovatelji blaženoga Alojzija 
dok su s nevjericom i čuđenjem pratili izvješća u 
novinama i na televiziji o otvaranju restorana u 
južnom tornju zagrebačke prvostolnice. Da se toliko 
mjesta posvetilo ovogodišnjoj proslavi Stepinčeva, 
zasigurno bi na vidjelo došlo više istine o Crkvi i 
njezinim nastojanjima za opće dobro građana. 



Kardinal Josip Bozanić uzlazi k oltaru zagrebačke prvostolnice 
10. veljače 2007. 

Svima, dakle, mora biti na srcu čuvanje i promi¬ 
canje Stepinčeve baštine. A to nisu restorani ni 
materijalni probitci, nego jačanje vjere u Krista 
Gospodina i vjernost Katoličkoj crkvi. Ne deklara¬ 
tivna, već življena vjernost na koju nas pripravlja i 
za koju nas oplemenjuje i sakralni prostor zagre¬ 
bačke katedrale. U njoj nas on opominje na vjernost 
Kristu Gospodinu - do groba! 

Tako je za života u toj katedrali na svetkovinu sv. 
Petra i Pavla 29. lipnja 1945. bi. Alojzije izgovorio 
ove značajne riječi: I mi, dragi vjernici, obeća- 
jemo, da - ako bude potrebno - pokažemo našu 
vjernost do posljednje kapi krvi, jer znamo kome 
prisežemo vjernost. Prisežemo je samom osni¬ 
vaču crkve Isusu Kristu, spasitelju svijeta. Za 
one, koji bi se pokolebali, a to su plašljivci, kaže¬ 
mo što piše pred crkvom sv. Petra u Rimu. Tamo 
su tri rečenice: ‘Krist pobjeđuje. Krist vlada. 
Krist zapovijeda’. 

A u želji da vjernici Zagrebačke nadbiskupije i 
sav Božji narod u zemlji i narodu Hrvata, sačuva 
živu povezanost s Petrovim nasljednicima u Rimu, 
zapisao je u svojoj oporuci: Ostanite, dakle, dragi 
moji dijecezani, pod svaku cijenu, pa ako treba i 

uz cijenu života, vjerni Crkvi Kristovoj, koja ima 
na čelu Petra, Papu za poglavara. Vi znadete da 
su očevi i djedovi naši prolili kroz stoljeća potoke 
i rijeke krvi da sačuvaju blago svete vjere kato¬ 
ličke i da ostanu vjerni Crkvi Kristovoj. (Krašić, 
28. svibnja 1957.) 

Ako budemo slušali njega, neće nas pokolebati 
kratkovidna promišljanja o namjeni katedralnih 
prostora kao ni iskrivljena ili zlonamjerna njihova 
tumačenja, jer če nas vjernima čuvati evanđeoska 
pravila života. 

Neka takvoj spoznaji vjesnikom bude i ovaj broj 
Glasnika Blaženi Alojzije Stepinac. Dok ga preda¬ 
jem u ruke vjernih čitatelja, sve pozivam na molitvu 
da bi. Alojzije bude što prije proglašen svetim. 
Poput njega, molimo strpljivo, ustrajno i pouzdano. 
Preporučam osobito bolesnicima da se bi. Alojziju 
preporuče za ozdravljenje jer je za čin kanonizacije 
potrebno čudo na njegov zagovor. 

Hvala Vam što čitate i drugima omogučujete pri¬ 
mati Glasnik Blaženi Alojzije Stepinac. Ako na- 
vrijeme podmirite svoje obveze prema Glasniku , on 
će moći redovito izlaziti i biti vjesnik Blaženikovih 
vrlina, kojima ga je Bog proslavio za dobro svoje 
Crkve i hrvatskoga naroda. Glasnik može svaki čita¬ 
telj i svjedok obogatiti svojim dopisom i uspomena¬ 
ma na kardinala Stepinca ili fotografijom iz njegova 
života. Ako ste bili dionik koje svečanosti priređene 
u njegov spomen, izvijestite o tome putem Glasnika 
sve prijatelje i štovatelje kard. Stepinca. 

Hvala svim čitateljima i štovateljima blaženoga 
Alojzija Stepinca u domovini i širom svijeta za 
molitve i darove kojima promiču i svjedoče glas nje¬ 
gove svetosti i mučeništva. 

Preporučam župnicima da u pastoralni plan 
uvrste pohod prvopričesnika ili krizmanika ili 
hodočašće župe na Blaženikov grob. 

A bi. Alojzije neka svojim zagovorom učvrsti 
naše korake na putu spasenja. Neka zagovara Crkvu 
i Domovinu našu. Neka svojom zaštitom bude bliz 
svakome ljudskom srcu koje u nespokoju vlastite 
savjesti i u neizvjesnostima života iščekuje izbavlje¬ 
nje i radost dolazećega dana. 

U Zagrebu 23. travnja 2007. 

dr. Juraj Batelja, postulator 



U novopokrenutoj MALOJ KNJIŽNICI POSTULATURE 
BLAŽENOGA ALOJZIJA STEPINCA, Propovijedi iz sužanjstva 
1, Postulatura objavljuje zbirku Kardinalovih PROPOVIJEDI 
0 LURDSKIM UKAZANJIMA koje je on pripremio za jubilej- 
sku marijansku godinu 1958., a prigodom 100. obljetnice 
lurdskih ukazanja. 

Propovijedi je priredio, te uvodnim slovom i bilješka¬ 
ma popratio dr. Juraj Batelja, postulator. Suizdavač ove 
knjige je Vojni ordinarijat u Republici Hrvatskoj koji će je 
darovati svim sudionicima ovogodišnjega hodočašća u 
Lurd koje Ordinarijat organizira po 15. put a tijekom koje¬ 
ga će u Lurdu mons. Juraj Jezerinac, vojni ordinarij, 
blagosloviti bistu blaženoga Alojzija Stepinca. 


Svoja pismena svjedočanstva, ozdravljenja i uslišanja na zagovor bL Alojzija Stepinca proslijedili su na 
Ured postulature: Ivka PAVIČIĆ - Zagreb; Marijan VUKOVIĆ - Sesvetski Kraljevec; Lucija ČEŽMEK ■ Zagreb; 
Paula ILIĆ - Zaprešić; Barbara KOVAČ - Zagreb i Lucija MUSTAĆ - Split. Svima od srca zahvaljujemo. 

KRŠĆANSKI VJERNICI - BOLJI LJUDI NEGO NEVJERNICI? 


Među mnogim divnim filozofsko-teološkim 
mislima bi. Alojzija Stepinca nalazimo i ovu: 
“Nitko nije isticao niti ističe toliko veličinu čovje¬ 
kovu kao kršćanstvo, katolicizam. Ali i čovjekovu 
slabost i bijedu čovjekovu. I njegovu veličinu i 
slabost izričemo jednom riječju: čovjek je stvor, 
proizašao iz ruke Boga živoga, na sliku i priliku 
njegovu”. 

Ova misao može nam pomoči u nikad dovršenoj 
raspravi jesu li vjernici po sebi bolji ljudi nego ne¬ 
vjernici. Ovo je pitanje zapravo izražaj očekivanja 
ili čak zahtjeva da bi tako trebalo biti. Ako nije 
tako, ako kršćani nisu bolji nego drugi ljudi, onda 
to baca negativnu sjenu na samu kršćansku vjeru. 

Često možemo čuti ovakav zaključak: kad bi 
kršćanska vjera bila istinita vjera, morali bi 
kršćanski vjernici biti bolji ljudi nego svi drugi 
ljudi. Dakle: kršćanska vjera nema neki vrijedni 
utjecaj na život čovjeka; ona je irealna, neistinita. 
Ovako se argumentiralo protiv kršćanstva od nje¬ 
gova početka i nastavljalo se tako argumentirati sve 
do danas. Ovaj zaključak ili ova tvrdnja sadrži u 
sebi nešto razumnoga, ali jednako tako i dosta ne¬ 
razumnoga. Razumni dio ove tvrdnje potpuno se 
slaže s našim uvjerenjem da kršćanska vjera traži 
od čovjeka-vjernika vlastiti način života. U čemu 
se ta vlastitost sastoji najbolje ćemo pokazati na 
primjeru obraćenja odrasloga čovjeka. 

Obratiti se - on se obratio - znači za tog čovjeka 
daje započeo posve nov život, život koji je drukčiji 
nego do tada. Čovjek je nakon obraćenja postao 
drugi čovjek, postao je čovjek s drugim osobinama, 
bitno različitim od onih koje je imao do svoga 
obraćenja. Konkretno: ako je bio zavidan, pohle¬ 
pan, nepravedan, nevjeran, egoist, nemilosrdan ..., 
nakon obraćenja to više neće biti, nego će biti 
obratno. To je svrha obrata, to je cilj obraćenja. 
Ako se nakon obraćenja nije ništa promijenilo u 
životu toga čovjeka u usporedbi sa životom prije 
obraćenja, onda moramo reći da se pravo obraćenje 
nije dogodilo. Kad kažem “pravo” obraćenje, mi¬ 
slim na istinito obraćenje. U tom slučaju ne smije¬ 
mo uopće upotrijebiti riječ “obraćenje” jer time 
kažemo neistinu. Netko može nakon obraćenja 
doživljavati uzvišene osjećaje, pokazivati veliko 
zanimanje za vjeru i Crkvu, za ljepotu etike evan¬ 


đelja, za doživljavanje zajedništva u Crkvi s dru¬ 
gim vjernicima. 

Sve je to lijepo i dobro, ali to nisu pravi i do¬ 
voljni znaci da se s njegovim obraćenjem nešto 
bitno dogodilo u njemu i s njime kao čovjekom. On 
je i dalje zadržao “staro odijelo” umjesto da je 
obukao novo odijelo, kako to simbolizira bijela 
haljina prigodom krštenja. Po svemu sudeći, ovak¬ 
va “neprava”, “neistinita” obraćenja događaju se 
često. Ako je tome tako, onda kritička okolina, 
onda ljudi nevjernici imaju pravo kada kažu da 
kršćanstvo ne sadrži zapravo nikakve posebne 
životne impulse jer iz njega ne izvire učinkovita 
snaga za supstancijalnu obnovu života, za temeljni 
zaokret usmjerenja života čovjeka pojedinca ili 
društva. 

Ako naša okolina ne prepoznaje u nama kršća¬ 
nima bolje ljude nego su drugi, onda imaju ljudi 
pravo kada sumnjaju o istinitosti kršćanske vjere. 
U ovom ćemo slučaju ove ljude teško moći uvjeri¬ 
ti u to da i oni trebaju postati kršćanski vjernici. 
Ljudi, naime, običavaju procjenjivati stvari po nji¬ 
hovoj korisnosti za život. Uostalom, to uči na 
određeni način i naša kršćanska vjera. 



Nadbiskup Stepinac prigodom dijeljenja sakramenta krizme u 
Čazmi 7. lipnja 1935. 


Slijeva nadesno stoje: župnik Vincetić - Samarica, Milan Donćević, 
student Čazma; prepošt - kanonik Proštenik iz Varaždina (Čaz- 
manski kaptol; sjedi sa šeširom u ruci); župnik Miljan - Lupoglav; 
sin Polanšćaka Željko; Verica Novaćić - kumće, g. Polanšćak; sudac 
Ive Galac - Čazma; gđa Šnidar iz Čazme; nadbiskup Stepinac; Ivan 
Hagljan - Čazma; Anđelka Polanšćak; iza g. Polonšćaka - Vinko 
Dončević iz Čazme; Joža Kocković - župnik iz Miklouša; s cvike¬ 
rom, župnik Buntak iz Kloštar Ivanića; Ivan Polanšćak - Čazma; 
sjedi, ćazmanski župnik S. Štefanec; sin Polanšćaka Silvije naslo¬ 
njen na župnika. 

Zahvaljujemo sestri uršulinki Klaudiji Đuran koja je 
uredništvu Glasnika poklonila ovu fotografiju. 

Isus kaže jako odlučno: ‘Neće ući u kraljevstvo 
nebesko koji govori Gospodine, Gospodine, nego 
onaj koji vrši volju moga Nebeskoga Oca’. Isti 
smisao ima rečenica: To plodovima ćete ih pre¬ 
poznati; dobro stablo rađa dobrim plodovima’. 

Ovo je vrlo značajno, osobito danas kada ljudi 
traže uvjerljivost i istinitost u međusobnim odnosi¬ 
ma. Lijepe riječi, moraliziranje, znanstveno-teo- 
loško istraživanje, premda potrebno i korisno, 
nemaju snagu da čovjeka pokrenu na put k vjeri, k 
obraćenju. Svjedočanstvo, uzor, primjer, vjerodo¬ 
stojnost života, to su pokretačke snage, to su izvori 
moguće vjere u istinitost kršćanstva onih ljudi koji 
stoje izvan Crkve, koji su daleko od vjere. Zar nije 
ovaj stav razuman? 

Jest, on je razuman, on je opravdan, on je pri¬ 
hvatljiv. Tražiti od kršćanskih vjernika da budu u 
svakidašnjem životu ono što tvrde da jesu, novi 
ljudi, nova stvorenja po krštenju, to je zaista 
razumno. Ipak to nije sve. Ne smijemo previdjeti 
da nije potpuno logično tražiti da ljudi, postavši 
kršćanima, budu odmah posve novi ljudi. Ovaj 
zahtjev počiva na jednoj nestvarnoj predodžbi po 
kojoj je svijet podijeljen na dvije stranke: članovi 
jedne stranke bili bi kršćanski vjernici, a drugu 
stranku bi sačinjavali nevjernici. Ljudi svake poje¬ 
dine stranke žive vlastitim životom, potpuno 
različitim jedan od drugoga. Od ljudi “kršćanske 
stranke” očekuje se da budu miroljubivi, pomir¬ 
ljivi, ponizni, pošteni, marljivi, skromni, solidarni, 
požrtvovni, pravedni. Od ljudi “nevjerničke stran¬ 
ke” to se ne očekuje, nego se prepušta da sami 
određuju koje će krjeposti razvijati, već prema nji¬ 
hovim interesima kako im to njihov praktički ra¬ 
zum pokazuje. 

Osjećamo odmah da se tako ne može misliti. 
Tako misliti krajnje je irealno i u velikoj mjeri ne¬ 
razumno. Iz više razloga. Najprije treba spoznati 
činjenicu da danas u svijetu ne žive niti stopostotni 
vjernici niti stopostotni nevjernici. Postoji veliki 
broj ljudi koji postupno prestaju biti kršćani iako i 
dalje nose kršćansko ime, iako se i dalje ubrajaju 
među vjernike i članove Crkve. Jednako tako ima i 
onih ljudi koji korak po korak postaju kršćanski 
vjernici, iako još ne nose kršćansko ime niti se 
ubrajaju među članove Crkve. Ima i treća skupina 
ljudi, koji nisu u stanju prihvatiti cjelokupnu 
kršćansku vjeru, sve njezine dogme i istine, ali su 
toliko fascinirani osobom i pojavom Isusa Krista da 
prihvaćaju Isusa. Oni pripadaju Kristu u jednom 
dubljem smislu nego što to sami mogu shvatiti. 


Ova nam činjenica jasno pokazuje da nema 
mnogo smisla govoriti o kršćanima i nekršćanima, 
o vjernicima i nevjernicima apstraktno, općenito. 
Ako već uspoređujemo jedne s drugima, onda je 
najrealnije i najistinitije usporediti konkretne osobe 
međusobno, primjerice Majku Terezu s nekom dru¬ 
gom ženom koja nije kršćanska vjernica. Pri tome 
moramo imati neprestano na pameti onu mudru 
teološku izreku: ‘Milost Božja ne uništava ljudsku 
narav, nego ju samo uzdiže’. 

Prema tome, možemo reći da kršćanin žestoka 
temperamenta, odnosno kršćanin blaga tempera¬ 
menta, nisu dokaz niti za istinitost niti za neistini¬ 
tost kršćanske vjere. Ispravno postavljeno pitanje u 
ovom slučaju glasi: kakav bi bio jedan i kakav 
drugi da nisu postali kršćani? Što bi čovjek vruća 
temperamenta učinio iz sebe da nije postao vjer¬ 
nikom? Kako bi se razvijao čovjek blaga mekana 
temperamenta da nije postao kršćaninom? To treba 
biti predmet uspoređivanja. Stoga nam je od velike 
koristi prihvatiti općenit kriterij i općenito pravilo 
koje glasi: svaki kršćanin, ukoliko je pravi kršća¬ 
nin, bolji je čovjek sada nego da nije postao 
kršćaninom. Svaki kršćanin, koji postaje istinskim 
vjernikom, bolji je čovjek nego što bi bio da se nije 
obratio. To je veličina čovjeka o kojoj govori bi. 
Alojzije Stepinac. Na tome se temelji dostojanstvo 
čovjeka: daje stvor, proizašao iz ruke Boga živoga, 
daje slika Božja. To dostojanstvo pripada svakome 
čovjeku, vjerniku i nevjerniku. 


Uplatu i pretplatu za Glasnik i svoj dar za 
pokriće troškova u postupku za proglašenje 
svetim kardinala Alojzija Stepinca možete 
poslati preko Zagrebačke banke na ime: 
Postulatura kard. Stepinca i kunski račun: 
2360000-1101605758 

ili iz inozemstva i domovine u devizama na 
sljedeći konto: 

PARTNER BANKA 

SWIFT - PAZGHR2X 

br. računa: 7350038425 - Juraj Batelja 

Zahvaljujemo svim dobročiniteljima i 
suradnicima, čijom molitvom i darom napre¬ 
duje postupak za proglašenje svetim bi. 
Alojzija Stepinca. 

Molimo Vas, pošaljite nam kopiju uplata 
izvršenih preko bankovnog računa, jer nam 
banka ne isporučuje imena uplatitelja. 

Na liturgijski blagdan blaženoga Alojzija 
Stepinca i 47. obljetnicu njegove smrti u subotu 10. 
veljače 2007. održana su svečana euharistijska 
slavlja na svim stranama svijeta gdje žive Hrvati 
katolici, ali i izvan hrvatskih zajednica. Stepinac 
postaje planetarni zaštitnik jer bijaše posvemašnji 
pobožnik Božji. Bilo je to zamjetljivo po duhovnim 
pripremama za njegov blagdan, priredbama, otkri¬ 
vanju njegovih spomenika, predstavljanju novih 
knjiga o njegovu životu i djelovanju, hodočaščima 
na njegov grob u zagrebačkoj katedrali ili u Krašič. 
Dok su obični svijet i brojni znanstvenici sudjelovali 
u slavljima, dotle su sredstva društvenoga priopćiva¬ 
nja, kao i u vrijeme komunističkoga režima, uglav¬ 
nom prešutjela milijunsko okupljanje hrvatskih kato¬ 
lika u domovini i svijetu. 

Središnje misno slavlje u prepunoj zagrebačkoj 
prvostolnici predvodio je zagrebački nadbiskup 
kardinal Josip Bozanić. Koncelebrirali su apostolski 
nuncij u Hrvatskoj nadbiskup Francisco Javier Loza- 
no, vojni biskup Juraj Jezerinac, zagrebački pomodni 
biskupi Josip Mrzljak, Vlado Košič i Valentin Pozaič 
te stotinjak svečenika među kojima su bili i provin¬ 
cijali i voditelji svih važnijih crkvenih ustanova. 
Cijeloga dana vjernici su dolazili u katedralu 
pomoliti se na Blaženikovu grobu. 

Središnjoj proslavi u prvostolnici prethodila je 
Trodnevnica tijekom koje su misna slavlja pred¬ 
vodili i propovijedali kanonici: prelat Vladimir 
Stankovič, mons. Lovro Cindori i dr. Stjepan Kožul. 
Zahvaljujemo im na navještaju, a sjemeništarcima, 
bogoslovima i mnoštvu Božjega naroda na sudjelo¬ 
vanju u pobožnostima i misnim slavljima. 

Zahvaljujemo svim ljudima dobre volje, profe¬ 
sionalnim fotografima i amaterima, koji su nam 
spremno proslijedili slike s proslava ovogodišnjeg 
Stepinčeva. Ispričavamo se što nismo mogli zabi¬ 
lježiti sva slavlja. Molimo i ovaj put sve župnike i 
upravitelje svetišta bi. Alojzija da nam proslijede 
izvješća s proslave Stepinčeva u njihovim župama, 
misijama, postajama, ustanovama. 

I dok dio hrvatske javnosti šuteći prelazi preko 
ovoga značajnoga čimbenika hrvatske katoličke 
povijesti, sadašnjosti i budućnosti, mi katolici slavi¬ 
mo s ponosom, radošću i obvezom ulog bi. Stepinca 
za dobrobit čovječanstva i kršćanskoga života. 


Dr. Stjepan KOŽUL: 

“Blaženi Alojzije Stepinac”, 

propovijed u Trodnevnici za Stepinčevo 2007. 
u zagrebačkoj katedrali 9. veljače 2007. 

Draga braćo i sestre! 

Svoju trodnevnu duhovnu obnovu i pripremu za 
sutrašnji blagdan bi. Alojzija Stepinca - završavamo 
ovom svečanom Vigilijom: Križnim putem, u koji 
smo unijeli križeve i križni put svoga života i ovom 
Euharistijom, večernjom žrtvom hvale i ovom pri¬ 
godnom porukom. 

SLIJEDITI NAUK KRIŽA 

Ako bismo htjeli ukratko sažeti sav život 
blaženoga Alojzija Stepinca u jednu rečenicu ili 
dapače u samo jednu riječ, onda je to: KRIŽ! 
Slijediti nauk križa. To je bio duhovni okvir njegova 
života i djelovanja. Zato, nakon Križnoga puta, ovo 
svoje razmišljanje nastavljamo pred onom njegovom 
poznatom fotografijom s velikim drvenim križem na 
ramenima, u pobožnosti Križnoga puta u Jeruzalemu 
1937. godine, za vrijeme hrvatskoga hodočašća u 
Svetu zemlju, koje je on vodio prije 70 godina i 
ondje posvetio oltar u čast Hrvatu mučeniku Nikoli 
Taveliću. Bilo je to u punom zamahu njegove 
biskupske službe. Bilo je to na onom istom putu 
kojim je sam Isus nosio svoj križ. Ta slika najbolje 
označuje i sažimlje sav njegov vjernički i pastirski 
život, progonstvo i mučeništvo; pogotovo ako ga 
promatramo očima vjere, bez ljudskih igara i okvira. 

Zanimljivo, braco i sestre, da je blaženi Alojzije 
Stepinac već kod svoga imenovanja za biskupa 
Crkve, kao mladi nadbiskup koadjutor na pozdrav 
Prvostolnoga kaptola zagrebačkoga - odgovorio: 
“Moje imenovanje jest za mene težak križ. Križ pak 
valja nositi prema pravilima kršćanske savršenosti, ne 
samo strpljivo, nego i rado, i sa svim žarom. U sa¬ 
vršenosti nisam još toliko napredovao da bih ga nosio 
strpljivo, a kamoli još rado, i sa svim žarom.” Očito, 
nije tražio “nove orijentire” u ideologijama i nedo¬ 
sljednim ljudima, nego u Kristu Spasitelju i njegovu 
križu, koji spaja nebo i zemlju. Bio je svjestan one sv. 
Pavla: “A mi propovijedamo Krista raspetoga, Krista 
Božju silu i Božju mudrost!”. Zato je tih prvih dana, 
odmah iza imenovanja za biskupa, izjavio: “Moja su 
nakana i cilj čisti: slijediti nauk križa, te bez ikakva 
straha braniti katoličku istinu”. U tim je riječima 
najkraće izražen njegov životni program. 

Danas možemo kazati da su to bile zapravo pro¬ 
ročke riječi o stvarnosti njegova biskupskoga posla¬ 
nja i služenja Crkvi Božjoj. “In Te, Domine, speravi! 
- U Tebi je, Bože, sva moja nada u sadašnjosti i 
budućnosti”, rekao je u sprovodnoj propovijedi 
svoga prethodnika nadbiskupa dr. Antuna Bauera. 
Kasnije će, nakon lepoglavske tamnice, u izolaciji i 
pritvoru u Krašiću spomenuti: “Da mi netko sto go¬ 
dina tumači muku Isusovu, ne bih toliko shvatio i ra¬ 
zumio, kao što sam shvatio i proživio kod suđenja”. 

Zato je i na samom suđenju, dok su izmišljali 
optužbe i podvale, odgovorio: “Ja sam za svoje 
uvjerenje sposoban podnijeti ne samo ismjehivanje, 
prezir i poniženje, nego - jer mi je savjest čista - 
pripravan sam svaki čas i umrijeti”. Nije se htio 
braniti. Rekao je: “Pred sudom koji imade zadaću da 
izvrši nalog stanovite organizacije, ja se neću brani¬ 
ti. Strijeljajte me..., ali odgovarat vam neću!”. Sudac 
je na te riječi bio zaprepašten. Blaženi Alojzije 
Stepinac, čiste savjesti, bio je već tada uistinu spre¬ 
man svaki čas umrijeti za istinu, pravednost i ljubav, 
bio je spreman biti razapet na križ Istine i Pravde 
svoje Crkve i svoga naroda! 


Vjernici koji na zagovor Blaženika budu 
uslišani, zadobiju tjelesno ili duhovno 
ozdravljenje ili koju osobitu milost, neka 
opis uslišanja i kompletnu liječničku 
dokumentaciju dostave na adresu: 
dr. Juraj Batelja, postulator 
Kaptol 31 
IOOOI ZAGREB 


DOSLJEDNOST KOJA 
NEMA NIŠTA ZAJEDNIČKOGA 
S TRGOVCIMA OVOGA SVIJETA 

U tome se vidi, braćo i sestre, njegov put križa. 
Slijediti nauk križa, biti sav u milosnoj Božjoj verti¬ 
kali, u evanđeoskoj dosljednosti, a ne prizemnom 
humanizmu bez vjere i šumi već davno potrošenih 
fraza. Sve je to lagana roba na tržištu ideologija 
ovoga svijeta, ako nije utemeljeno na stijeni Krista 
Gospodina, njegove raspete ljubavi, njegove žrtve 
križa i otkupljenja. Nije čudo što mu je poznati pje¬ 
snik isusovac Milan Pavelić u svojoj pjesmi “Evo 
izabranik moj...!” (Iz 42,1), kao prigodnoj čestitki za 
biskupsku posvetu 1934. godine, a što je Glasnik 
Srca Isusova i Marijina ponovio i ove godine, - 
pogodio srž i bit njegova biskupskoga služenja: 
“Krvavog će znoja mnogu prolit kap,/ Udarit će ljuto 
pastirski ga štap,/ Bodljikama oštrim mitra će pro- 
cvasti,/ Nadbiskupski prijesto u križ će izrasti./ O, on 
znade, da mu proć je Golgotom,/ Ali Ti si, Spase, 
njemu nadom svom:/ Gromovod se smiješi munji, 
što mu prijeti.../ Njegov program ti si, Kriste 
Raspeti!” (Glasnik Srca Isusova , 8/1934. i 2/2007.). 

Da, bile su to proročke riječi pjesnika Milana 
Pavelića. A i sam će blaženi Alojzije pod kraj svoga 
života priznati da je nekako slutio kako će se nešto 
teško i strašno dogoditi u njegovu životu. Započeo je 
svoje pastirsko služenje kad je već atmosfera bila 
okružena velikim odstupanjem od duha istine, 
gaženjem pravednosti i prijezirom snošljivosti među 
ljudima. Strašan Drugi svjetski rat već je bio na 
pomolu. Velike ideologije zla 20. stoljeća: nacizam, 
fašizam i komunizam - već su igrale svoj krvavi pir! 
Sve se dalje u njegovu životu odvijalo u znaku križa: 
i predratne brojne pastoralne aktivnosti, i osnutak 
novih župa u gradu Zagrebu, i obrana obitelji i pra¬ 
vovjerja, i širenje štovanja BDM i hrvatskih blaženi- 
ka i mučenika, i ratno služenje siromašnima i pro¬ 
gonjenima, i zauzimanje za dostojanstvo i prava 
čovjeka, zauzimanje za brojne Židove, za obesprav¬ 
ljene i tisuće pravoslavne ratne siročadi preko svoga 
Karitasa, za više od 300 prognanih slovenskih 
svećenika, kao i poratno uhićenje i proces, i tamno¬ 
vanje od Lepoglave do Krašića i smrti. Sve se odvi¬ 
jalo u znaku križa i spasonosnoga trpljenja! 

Zato mi vjernici, braćo i sestre, ne možemo bla¬ 
ženoga Alojzija Stepinca promatrati samo kroz neke 
ljudske naočale, kroz lijepe riječi i pjesničke slo¬ 
gane. Nije Stepinac ničija naljepnica ni privatna za- 

stava. To bi zapravo bilo osiromašenje Blaženika i 
njegovo podređivanje za neke druge ciljeve. To je 
potrebno nekima izvan Crkve, ali i nekima danas u 
Crkvi, da s blaženim Alojzijem Stepincem pokriju 
neke svoje ranije stavove i mutne izvore. Bilo bi 
poštenije da danas šute, a ne da u javnosti prodaju 
maglu i svoje poluistine! Neka svojom mutnom 
vodom prošlosti, makar ne mute izvore žive vode 
Crkve u budućnosti! Jer mučenici žive u poštenju, 
dosljednosti, vjernosti i ljubavi! 

Mučenici Crkve imaju svoj posebni sjaj jer su 
progonjeni zbog Božje istine i jer umiru u ljubavi ne 
samo prema Bogu, nego i prema svojim progonitelji¬ 
ma. To je najviši domet čovjekove savjesti: prihvati¬ 
ti nepravednu smrt i ustrajati u ljubavi! To je tajna 
pravoga mučeništva. Moliti i za svoje progonitelje! 
To je prisutnost Duha Svetoga u duši. To je blistava 
dosljednost, koja nema ništa zajedničkoga s trgovci¬ 
ma ovoga svijeta! To je posvjedočio svojim uvjere¬ 
njem, dosljednošću, čvrstoćom savjesti i svojom 
smrću bi. Alojzije Stepinac. Dao je svjedočanstvo 
Istini i potvrdu Ljubavi, koja u sebi uključuje 
čovjekoljublje i rodoljublje, prožeto Evanđeljem. Ta 
ljubav i takvo svjedočenje do smrti - ima svoj izvor 
u Bogu, u Otkupitelju i njegovu križu, ono zapravo 
živi od Kristova Otkupljenja. 

Mi nismo, braćo i sestre, uz bi. Alojzija Stepinca 
tek od 1990. i 1991. godine. Zato ga radije proma¬ 
trajmo kao čovjeka nade, kao čovjeka pouzdane i 
čvrste vjere u Krista Gospodina. Bez te duhovne i 
nadnaravne ukorijenjenosti u Krista, nema Stepinca, 
i nema njegova primjera pojedincima i Crkvi. On je, 
bez sumnje, velik na mnogim i raznim područjima 
života, od borbe za Božja i ljudska prava, od žrtve za 
Crkvu i narod, preko pastoralnoga služenja vjernici¬ 
ma, do promicanja Karitasa, promicanja organizira¬ 
noga života vjernika laika, socijalnoga nauka crkve i 
katoličkoga tiska; ali upravo i samo zato - jer je sna¬ 
žan u svojoj duhovnoj dimenziji vjere i Evanđelja. 
Vjera i pripadnost Kristu Raspetome bila je njegov 
životni program. Vjera, ufanje i ljubav prožimale su 
njegove misli i njegovo djelovanje. Krist raspeti bio 
je nadahnuće njegove patnje i njegova pastirskoga 
služenja, a ne osobna karijera u Crkvi i slava ovoga 
svijeta. Time duboko prožet, mogao je i komu¬ 
nističku sramnu sudnicu shvatiti kao propovjedaoni¬ 
cu Istine i mjesto svjedočenja za Krista Raspetoga, 
za kojega je bio spreman svaki čas umrijeti! 


Litanije u čast bi. Alojzija Stepinca možete 
naručiti na adresi Postulature. 


OSl/DA KOMUNIZMA 
I NJEGOVIH ZLOČINA 

Bio je spreman 1946. u svojoj 48. godini života 
poći u lepoglavsku tamnicu 5 godina, zatim u 
zatočeništvo daljnjih 9 godina, do svoje smrti 1960. 
u 62. godini života! Zato će blaženoga Alojzija 
Stepinca teško razumjeti ljudi koji sve u životu gle¬ 
daju samo kroz svoje ljudske motive, samo kroz 
svoja “snalaženja” i nalaženja u svojim interesima! 
Pa i oni u Crkvi, koji Crkvu ne promatraju kao 
mjesto milosnoga i duhovnoga života, rasta u sve¬ 
tosti, kao mjesto za žrtvu, križ, za služenje Bogu i 
svome narodu do mučeništva. Živimo u društvu koje 
ima dvostruka mjerila i selektivni pristup prema 
žrtvama Drugoga svjetskoga rata i poraća. Svjedoci 
smo jučer i danas da tzv. Zagrebačka konferencija za 
utvrđivanje istine nešto slično promiče i za žrtve 
Domovinskoga rata. Do jučer su nam prijetili svojom 
komunističkom zvijezdom i znanošću, svojim bolj¬ 
ševičkim nakaradnim poimanjem antifašizma, a da¬ 
nas pokušavaju “raspodijeliti krivnju” i nametnuti 
svoju istinu pomoću Haaga! 

Nije u pitanju istina i opće dobro, već se u javno¬ 
sti vrti uvijek ista, već prepoznatljiva, skupina ljudi - 
koji brane sebe i svoja ranija ponašanja, koji brane i 
danas svoje neke interese, a prešućuje se istinu i 
činjenice. Prešućuje se one istinske borce i žrtve, one 
naše dosljedne biskupe, svećenike i redovnike, koji 
nisu imali razloga prodavati se, niti su se bojali 
režimskih ucjena. Prešućuje se čiste i jasne stavove 
bi. Alojzija Stepinca o mnogim važnim pitanjima 
naše prošlosti koja zadiru i u sadašnjost. Znamo, nisu 
takvi potrebni Stepincu, ali je blaženi Alojzije 
Stepinac potreban njima za njihove ciljeve u novim 
okolnostima. I dok se samo spomene europska osuda 
komunizma i njegovih zločina, koju osim Glasa 
Koncila veliki hrvatski dnevni listovi u cijelosti nisu 
ni objavili - što samo po sebi dovoljno govori; dok se 
samo spomene potreba lustracije kao moralnoga čina 
u svakome zdravome društvu, pa tako i hrvatskome, 
dosljedno i u Crkvi; kako se brzo slože “ranija braća 
u suradnji”, kako brzo žele stvoriti javno mnijenje - 
da je kod nas bilo sve dobro, da o tome ne treba ni 
pomišljati! 

Po poznatom scenariju uvijek istih govornika u 
javnosti dobivamo mišljenja uvijek istih, koji su 
govorili i ranije do 1990. godine, a govore i danas; - 
a nigdje ni riječi o žrtvama, nigdje ni riječi o ljudima 
Crkve koji su poput Stepinca u to vrijeme bili 
dosljedni, koji su položili svoje mlade živote, koji su 

se žrtvovali i proširivali prostore slobode, koji su 
trunuli godinama u logorima i komunističkim 
zatvorima. Za takve nema mjesta u javnosti, ni u 
“neovisnom istraživalačkom novinarstvu”! A takvi 
su temelj slobode naše Crkve, a ne neke interesne 
skupine. Takvi su slava i ponos naše Crkve! Nije u 
pitanju Crkva u Hrvata i njezina čestitost i vjero¬ 
dostojnost u doba komunizma! U pitanju je možda 
vjerodostojnost nekih pojedinaca i manjih skupina, 
koje su igrale s komunističkim totalitarnim režimom 
svoje političke igre, dopuštajući da budu klin razdo¬ 
ra Crkve u rukama režima! 

SIMBOL DOSLJEDNOSTI, 
VJERNOSTI I LJUBAVI 

Zato se mi, braćo i sestre, uz bi. Alojzija Stepinca 
i njegov križ spominjemo večeras svih križeva naših 
hrvatskih žrtava, svih naših križnih putova. Samo u 
Zagrebačkoj, Stepinčevoj, nadbiskupiji partizanski 
pokret i komunističke vlasti ubili su do 1949. godine 
sedamdesetak svećenika, sedam bogoslova i sjeme- 
ništaraca, desetak časnih sestara; a komunističke 
logore i robiju prošlo je preko 150 svećenika samo iz 
Zagrebačke nadbiskupije. Stoje tek s pobijenima bez 
suda i procesa po stratištima i jamama od Bleiburga 
i Slovenije do krajnjih granica bivše države!? 

Sve žrtve treba poštivati i zločine na svim strana¬ 
ma jednako osuditi, pa dosljedno i one zločine ko¬ 
munizma, a ne ih uporno prešućivati ili još i danas 
opravdavati. Sve je učinjeno da se ne utvrdi ni nji¬ 
hov, makar, okvirni broj, žurno se, već 2000. godine, 
raspustilo saborsku Komisiju! A gdje nam je onda 
spomen-muzej svim hrvatskim žrtvama, gdje bi naša 
djeca i mladi učili istinu o hrvatskim žrtvama? Gdje 
nam je znanstveni institut za proučavanje istine o 
događajima i žrtvama 20. stoljeća? Zato bi se makar 
od Crkve očekivalo da na razini HBK uvede jedan 
spomendan u godini za sve hrvatske žrtve! 

Crkva nas, braćo i sestre, i službeno poziva na 
čišćenje memorije, na pročišćavanje pamćenja i pro¬ 
šlosti, na oslobađanje od zla i svake mržnje, pogoto¬ 
vo od bilo kakove osvete. To je učinio Sv. Otac Ivan 
Pavao II. u prigodi tisućljetnoga jubileja! Ali nas isto 
tako poziva da pamtimo povijesnu istinu, da poštuje¬ 
mo sve žrtve i osuđujemo sve zločine i zločince na 
svim stranama, bez selektivnih pristupa, da pamtimo 
svoje žrtve i mučenike i da im iskazujemo doličnu 
počast i da molimo za njih! Zato mi prihvaćamo 
blaženoga kardinala Alojzija Stepinca, ne kao nečiju 


zastavu, a još manje kao borbeni poklik; nego 
onakvoga kakav je doista bio u svome životu, u radu, 
u poniznosti, na koljenima među svojim pukom pred 
Presvetim i Bogorodicom, u življenoj svetosti, u svo¬ 
jim riječima i postupcima, kako čitamo u njegovim 
izvornim dokumentima. Nije bio sitni trgovac ideo¬ 
logijama zla 20. stoljeća, niti mu je stalo do njegove 
osobne promocije i slave! Sve je to mogao dobiti u 
tili čas i biti bez procesa i tamnice, samo da je 
pogazio sebe, Crkvu i Božju istinu! Ali, tada ne 
bismo imali bi. Alojzija Stepinca! 

Zato smo mi vjernici uz blaženoga Alojzija Ste¬ 
pinca, koji je uz Krista i križ, kao simbol dosljedno¬ 
sti, vjernosti i ljubavi prema Crkvi Božjoj i Božjoj 
milosrdnoj ljubavi, prema svome narodu i svakom 
čovjeku. Krist raspeti bio je nadahnuće njegova 
pastirskog služenja. To gaje vodilo u svim godinama 
komunističkog progona, njihove ideološke mržnje i 
laži, koju su sipali po svojim novinama i novinarima 
protiv njega sve do 1987. i još 1988. godine. Ali, to ga 
je dovelo do konačnoga mučeničkoga svjedočenja u 
okolnostima smrti. Bio je čovjek osjetljive i nepotku¬ 
pljive savjesti, utemeljene u istini Kristova križa. Za 
svoju vjeru bio je spreman svakoga časa umrijeti. To 
se i obistinilo 10. veljače 1960. kad je na samrtničkoj 
postelji u Krašiću izgovorio svoje posljednje riječi: 
“Fiat voluntas Tua! - [Oče] Neka bude volja Tvoja!” 
Bog ga je primio u okrilje svoje slave! A njegovi 
mrzitelji oteli su i njegovo srce, tu časnu relikviju za 
nas Kristove vjernike, i spalili je! 

U smrti se, braćo i sestre, tek prepoznaje prava 
veličina čovjekova. U smrti Bog pravednika uvijek 
proslavlja, kao što je proslavio i svoga Sina - Isusa! 
Stepinčeva smrt bila je dokaz uspješno dovršenoga 
njegova životnoga programa - Krista Raspetoga! To 
je bio čvrst temelj i siguran znak njegove proslave 
kod Oca nebeskoga, koju je i Crkva službeno 
potvrdila 3. listopada 1998. na Mariji Bistrici. 

Neka nam, braćo i sestre, blaženi Alojzije Stepi- 
nac bude uzor vjere, orijentir za budućnost i model 
života u nadi - za nasljedovanje. Ne smije nam posta¬ 
ti prigodna riječ ili obična fraza kojom se povremeno 
poslužimo radi popularnosti u narodu ili zbog osob¬ 
nih ciljeva. Stepinac je svjedok vjere i mučenik svete 
Crkve, koga treba upoznati i nasljedovati u životu! 
Zato svaki u svom zvanju, svaki u svojoj odgovor¬ 
nosti - nasljedujmo bi. Alojzija Stepinca u “mudrosti 
križa”; da puni vjere, ufanja i ljubavi - kroz životne 
poteškoće i protivnosti - rastemo i napredujemo do 
trenutka kad ćemo se i mi pojaviti pred licem 
Božjim. Amen. 

• Koprivnica: Stepinčeve note 2007. - Već 

uobičajena priprema za župnu svetkovinu Stepinčeva u 
Koprivnici u Pastoralnom centru bi. Alojzija Stepinca, u 
organizaciji istoimene župe, održane su i ove godine 
“Stepinčeve note”, festival duhovne glazbe. Riječ je o 
pozivnom festivalu, koncertnoga tipa, dakle, bez 
natječaja i natjecanja koji traje četiri dana, od četvrtka 1. 
do nedjelje 4. veljače. 

Program su otvorili domaćini - zbor “Alojzijevci” 
koje vodi prof. Ivana Jaklin, koja je ujedno koordinato¬ 
rica programa prve festivalske večeri. Nakon njih na¬ 
stupila je atrakcija - muška klapa “Alojzije Stepinac”, 
čiji je voditelj Krunoslav Pačalat, župnik domaćin te rav¬ 
natelj festivala. Nastupili su još: župni zbor Presvetoga 
Trojstva iz Ludbrega, zbor “Sv. Cecilija” iz Virovitice, 
mješoviti zbor “Sv. Nikola”, Djevojački zbor gimnazije 
iz Đurđevca. Nakon njih je nastupio zbor “BI. Alojzije 
Stepinac” iz Zagreba te zbor “Chorus liturgicus” iz va¬ 
raždinske katedrale. 



Klapa "Alojzije Stepinac" iz župe bi. Alojzija Stepinca u 
Koprivnici sudjeluje u svečanostima devetodnevne pripreme 
za Stepinčevo 2007. u Koprivnici 

- - - / 

Završetak prve večeri pripao je već tradicionalnim 
gostima iz Zagreba - zboru mladih “Maranatha” iz Špan- 
skog i voditelju Matiji Škvorcu, mješovitom zboru “Pa- 
nis angelicus”, župe sv. Barbare iz Vrapča s voditeljem 
Tomislavom Čekojem. 

Glazbeni program druge večeri otvorili su domaćini 
”Stepinčeva mladež”. Nakon njih su nastupili: Matija 
Martinčević, “Leticia” iz Rasinje, “Ichthys” Veliki 
Bukovec, “Trinitas” Ludbreg, “Eshaton” Močile, “Ime 
ljubavi” iz župe sv. Nikole u Koprivnici, Duo “Exodus” 
iz župe sv. Ilije u Trnju, “Agnus” iz Preloga te “Apostoli 
mira” iz Mađareva. Većina ih je nastupila s autorskim 
skladbama, stoga je upravo tu večer kao važan dio festi¬ 
vala istaknuo Slavko Nedić, umjetnički ravnatelj festi¬ 
vala, kao još jedan pokazatelj da hrvatska glazbeno- 
duhovna scena ima budućnost. 

Na trećoj večeri festivala, u nedjelju 6. veljače, 
sudionici su bili: “Nebeski grad”, “Sve boje ljubavi” i 


“Messengers” i “Misterij” iz Zagreba, “Vis Emanuel” iz 
Velike Gorice, Davor Terzić iz Rovinja, “Laudantes” iz 
Šibenika, “Vis Dominik” iz Splita, vlč. Ljubo Vuković iz 
Kravarskog, vlč. Perica Matanović iz Zagreba. 

Četvrti, i što se izvođača tiče najbrojniji dan festivala, 
rezerviran je za dječje zborove. Nastupili su dječji 
zborovi: “Stepinčevci”- Koprivnica, “Marijina djeca” - 
Sveta Marija, “Sv. Luka” - Kalinovac, “Isusovi prijatelji” 
- Podravske Sesvete, “Sv. Benedikt” - Kloštar Podravski, 
kvintet “Horvat” Sveti Juraj na Bregu, zbor iz Rasinje, 
“Presveto Srce Isusovo” i “Duh Sveti” - Veliki Grđevac i 
Velika Pisanica te “Ribari” - župe sv. Jakoba - Prelog. Oko 
800-tinjak izvođača te mnogostruko više radosti i ljubavi. 

“Stepinčeve note” po mnogo čemu su jedinstven fe¬ 
stival hrvatske glazbeno-duhovne scene. Festival je to 
koji traje četiri dana u svom programu ravnopravno daje 
mjesto svim segmentima duhovne glazbe, od klasičnih 
do dječjih zborova, od klasike, gospela, šansone do roka. 
Svojom koncepcijom - ne natjecanjem, nastupima uživo 
te zajedničkim druženjem - festival oduševljava i posjeti¬ 
telje i izvođače. Svi su ga oni odlično prihvatili. 

Riječ je o festivalu na kojemu je u četiri dana na¬ 
stupilo više od 1500 izvođača, a skoro svake večeri mu 
je pribivalo više od 1000 ljudi. 

Uredništvo Glasnika i na ovom mjestu od srca česti¬ 
ta župi - domaćinu, župniku - neumornom organizatoru, 
izvođačima i hodočasnicima te štovateljima bi. Alojzija 
u tom jedinstvenom njegovu svetištu u Podravini. 

• Sarajevo: “Stepinac - izazov suvremenom 
vremenu” - Na Vrhbosanskoj katoličkoj bogosloviji 5. 
veljače organizirana je tribina “Stepinac - izazov suvre¬ 
menom vremenu”. Gost predavač bio je dr. Juraj Batelja, 
postulator za proglašenje svetim bi. Alojzija Stepinca, 
rektor zagrebačke katedrale i profesor na Bogoslovnom 
fakultetu u Zagrebu. 

Nakon uvodnih misli o povijesnom razdoblju u ko¬ 
jem je Blaženik živio, dr. Batelja je istaknuo kako se bi. 
Alojzije žestoko protivio svim ideologijama koje razara¬ 
ju čovjekovo srce i protive se dostojanstvu ljudske 
osobe, a osvrnuo se i na izvore Stepinčeve duhovnosti, 
osobito na razmatranje Svetoga pisma i čitanje životo¬ 
pisa crkvenih naučitelja i mučenika Crkve koju su ga 
napajali spoznajama i jačali u kušnjama. 

• Lepoglava: Zatvorenici slavili zatočenika- 
blaženika - Blagdan blaženoga Alojzija Stepinca 
svečano je proslavljen misnim slavljem u Kaznionici u 
Lepoglavi gdje je zagrebački nadbiskup bio pet godina 
na odsluženju kazne, i to od 1946. do 1951. godine. Misu 
u prigodi Stepinčeva u nedjelju 4. veljače u zatvorskoj 

kapeli bi. Alojzija Stepinca predvodio je mr. Krunoslav 
Novak, predstojnik Ureda za pastoral u medijima 
Varaždinske biskupije, u zajedništvu sa zatvorskim 
dušobrižnikom Markom Šmucem. U slavlju je sudjelo¬ 
valo pedesetak zatvorenika, među kojima je bio i 
pjevački sastav zatvorenika 

• Požega: “Stepinac je povezao slovenski i 
hrvatski narod” - U povodu blagdana bi. Alojzija 
Stepinca, suzaštitnika Požeške biskupije, u požeškoj 
crkvi sv. Lovre služeno je euharistijsko slavlje koje je 
predvodio mariborski nadbiskup dr. Franc Kramberger i 
predsjednik Slovenske biskupske konferencije. U uvod¬ 
nom dijelu slavlja nazočne je pozdravio požeški biskup 
dr. Antun Škvorčevič podsjetivši kako se navršilo 65 
godina otkako je zagrebački nadbiskup Stepinac u svoju 
nadbiskupiju primio prognane svečenike iz Mariborske 
biskupije od kojih je 132 bilo smješteno u požeškom 
konviktu. 

“Dok se radujemo što je Katolička crkva u Hrvatskoj, 
posebno svojim služenjem ovdje u Požegi, mogla djelo¬ 
vati u teškim ratnim okolnostima za dostojanstvo i slo¬ 
bodu vaših prognanih svečenika, izražavamo svoju tugu 
zbog teške činjenice da je Nezavisna Država Hrvatska, 
koja je dala utočište tim svečenicima i osigurala njihovu 
prehranu, sedmoricu od njih pogubila u jasenovačkom 
logoru prije 65 godina. Od srca duboko žalimo svečeni- 
čke i druge nevine žrtve onodobnoga zlog sustava i povje¬ 
ravamo ih Božjem milosrđu” - istaknuo je požeški biskup. 

Mariborski nadbiskup je kazao kako se tim slavljem 
želi oživjeti i utvrditi svijest o povijesnoj povezanosti 
Požege i Maribora do koje je došlo u teškim danima 
Drugoga svjetskog rata. Dodao je da su u toj istoj crkvi 
sv. Lovre prognani slovenski svečenici svaki dan slavili 
misu dok nisu postupno bili razmješteni po župama 
Zagrebačke nadbiskupije, veči dio upravo po župama sa¬ 
dašnje Požeške biskupije. 

U prigodnoj propovijedi nadbiskup je još jednom 
podsjetio na tragediju koja je početkom Drugoga svjet¬ 
skog rata pogodila slovenske svečenike kao i veliku 
ulogu Stepinca u njihovoj zaštiti. 

“U tami rata”, dodao je, “ipak je svjetlilo svjetlo 
jednoga srca pastira Crkve u kojem su nalazili utočište 
svi prognani i proganjani, svi ugroženi i nevoljni bez 
obzira na bilo koju pripadnost: nacionalnu, vjersku, poli¬ 
tičku/ 4 

“Nadbiskup Stepinac dobročinstvom i ljubavlju 
povezao je Crkvu u Hrvatskoj i Sloveniji dubokom 
vezom, nadahnut evanđeljem, zauzet za čovjeka, vjeran 
Isusu Kristu sve do smrti. Ali ljudi takve odgovornosti i 
takvoga položaja ne ostaju sami. Oni nadahnjuju dobro¬ 


tom, grade zajedništvo među ljudima i narodima, 
izvršavaju poslanje Crkve, šire ljubav, učvrščuju nadu i 
pobjeđuju zlo. Ispisuju svijetle stanice povijesti. Među 
takve spada i kardinal Stepinac” - poručio je mariborski 
nadbiskup. 

Na kraju slavlja mariborskom nadbiskupu u znak 
zahvalnosti za predvođenje misnog slavlja požeški je 
biskup uručio povečanu fotografiju prognanih slo¬ 
venskih svečenika snimljenih na Malu Gospu 1941. 
godine u Požegi te lik bi. Stepinca. 

• Vojna kapelanija u Karlovcu - Stepinac 
zaštitnik vojnika - Blaženi Alojzije Stepinac, nebeski 
zaštitnik Vojne kapelanije u zapovjedništvu Hrvatske 
kopnene vojske u Karlovcu, a time i više od trečine 
vojnih snaga, proslavljen je u petak 9. veljače u crkvi 
Srca Isusova u Karlovcu. Misu je vodio vojni ordinarij 
Juraj Jezerinac u koncelebraciji s brojnim vojnim 
kapelanima, među kojima je i dekan vojnoga dekanata 
Andrija Markač, a sudjelovali su, uz vojnike, i članovi 
zapovjedništva HKV na čelu s generalom Marijanom 
Marekovičem. 

• Tribina Društva novinara u Zagrebu: “Unatoč 
osudama i presudama - narodni stožer i svetac” 

U sklopu tribine “S Kristom za zajedništvo i slobo¬ 
du”, koje organizira Hrvatsko društvo katoličkih no¬ 
vinara, povodom blagdana bi. Alojzija Stepinca 8. 
veljače, gost tribine bio je gospičko-senjski biskup Mile 
Bogovič koji je govorio o temi “Unatoč osudama i pre¬ 
sudama - narodni stožer i svetac”. “Zahvalni smo danas 
Stepincu na stavu, a zahvaljujemo i Bogu što nam je dao 
takva hrabra svjedoka vjere i domoljublja”, istaknuo je 
mons. Bogovič i nastavio, “u jednome i drugome dobili 
smo pravog učitelja”. 

• Varaždin: “Izgarao je braneći jedinstvo 
Crkve” - Suzaštitnik Varaždinske biskupije blaženi 
kardinal Alojzije Stepinac svečano je proslavljen u 
Varaždinu u petak 9. veljače. U predvečerje samoga 
blagdana bi. Alojzija Stepinca održan je u dvorani 
Biskupskoga ordinarijata redoviti mjesečni i prvi ovo¬ 
godišnji susret svečenika Varaždinske biskupije, na ko¬ 
jemu je izlaganje o blaženom kardinalu Alojziju 
Stepincu održao mons. dr. Juraj Batelja, postulator 
kauze. Nakon susreta slavljena je misa u katedrali 
Uznesenja BDM, u kojoj su sudjelovali brojni svečenici, 
redovnici, redovnice i vjernici Varaždinske biskupije. U 
zajedništvu sa 70 svečenika Varaždinske biskupije 
misno slavlje predvodio je dijecezanski upravitelj mons. 
Ivan Godina, a propovijed je uputio mons. Batelja. Na 
početku slavlja mons. Godina blagoslovio je nove velike 
slike dvojice zaštitnika Varaždinske biskupije: sv. Marka 
Križevčanina i bi. Alojzija Stepinca, postavljene na 
zidu svetišta katedrale. 

• Krašić - Blagdan bi. Alojzija Stepinca svečano je pro¬ 
slavljen u rodnoj župi Blaženika hrvatske Crkve u 
Krašiču, u župnoj crkvi Presvetoga Trojstva. Svečanu 
misu predvodio je gospičko-senjski biskup mons. dr. 
Mile Bogovič u koncelebraciji s pomoćnim biskupom 
zagrebačkim biskupom Josipom Mrzljakom i pedesetak 
svečenika Zagrebačke nadbiskupije i župnik, žup, diljem 
Hrvatske kojima je blaženi Alojzije nebeski zaštitnik. 
Među više od dvije tisuče vjernika bili su hodočasnici iz 
zagrebačkih župa te Gospića, Ogulina, Slavonskoga 
Broda i Županje. 

• Orašje - Župa u osnivanju u Orašju (BIH) svečano je 
10. veljače proslavila svoga nebeskoga zaštitnika - bla¬ 
ženoga Alojzija Stepinca. U misnom je slavlju sudje¬ 
lovalo tridesetak svećenika i preko 1000 vjernika, a u 
novoizgrađenoj župnoj crkvi bi. Alojzija Stepinca pred¬ 
vodio gaje provincijal Bosne Srebrne fra Mijo Džolan. 

• Slavonski Brod - Prvi je put Stepinčevo u subotu 10. 
veljače svečano slavljeno u Slavonskom Brodu, u velikoj 
gradskoj četvrti Naselju Andrije Hebranga koje pripada 
župi Gospe od Brze Pomoći. Vjernici se u tom Naselju (u 
kojem živi oko 5000 stanovnika, svećenici ulaze u 800 
obitelji) okupljaju u zakupljenom prostoru pretvorenom 
u kapelu blaženoga Alojzija Stepinca. Nakon prigodne 
pobožnosti i litanija Blaženiku večernju misu u 18 sati je 
predvodio domaći župnik Ivan Lenić. Na kraju mise 
blagoslovio je novi kip sv. Josipa, zaručnika BDM i 
zaštitnika domovine, postavljenoga u nišu bogoslužnoga 
prostora. Prije podne su mise slavljene u župnoj crkve. 
Inače od protekle jeseni vjernici se svakoga desetoga u 


mjesecu okupljaju u ovom prostoru moleći blaženoga 
Alojzija za budućnost svoga Naselja i tolike nakane poje¬ 
dinaca i obitelji. 

Istoga dana 70 župljana, predvođenih župnim 
vikarom Tomislavom Curićem, hodočastilo je i sudjelo¬ 
valo u proslavi Stepinčeva u Krašiču, te pohodilo zagre¬ 
bačku katedralu i molilo na Blaženikovu grobu za 
potrebe župe i čitave domovine. 

• Mississauga - U Mississaugi, u kanadskoj pokrajini 
Ontario, trodnevnu duhovnu pripravu za Stepinčevo i 
svečano misno slavlje na blagdan bi. Alozija predvodio 
je preč. Josip Gjuran, utemeljitelj te župe i torontski žup¬ 
nik u miru. U prigodnoj homiliji na sam blagdan spo¬ 
menuo je i ove misli: 

“Ni danas nije grijeh odlaziti na rad u tuđinu, da bi se 
nazad vratilo; čekati da bi se dočekalo, - to je bogočovje- 
čna povijesna mudrost selilaca, izbjeglica, prognanika. 

Isus, Marija i Josip i u tuđini su svakoga dana molili 
kao i njihovi u domovini, i u srcu domovine. 

Tako je i naša Crkva za svojim izbjeglicama, 
iseljenicima slala svoje svećenike i sestre redovnice, da 
ih po tuđinama okupljaju, da nam se ne otuđuju, nego da 
se vraćaju u Hrvatsku jači, sposobniji, a oni koji će i 
ostati u tuđini, da duhom i srcem uvijek ostanu blizi 
svom narodu i domovini Hrvatskoj. 

Početkom lipnja 1969. i mene je moj tadašnji nad¬ 
biskup kardinal Šeper poslao na službu našima u kanad¬ 
skom gradu Torontu. 

Kad sam onamo stigao, u župnikovoj sam sobi, u 
kutu uz radijator, opazio poveliki komad kamena. Upitao 
sam župnika što taj kamen drži ondje, a on mi je ispričao 
da mu je taj kamen donijela ta-i-ta gospođa, naša 
župljanka. Donijela je taj kamen iz Hrvatske, s našega 
Velebita, uz velike teškoće, na poklon župniku. Da mu 
bude utjeha u tuđini. 



Preč. Josip Gjuran, dugogodišnji torontski župnik, propovijeda 
u crkvi Naše Gospe Kraljice Hrvata slaveći Stepinčevo 
18. veljače 2007. 

\____ J 

‘Kad ja umrem’, zamolio me već teško bolesni 
župnik, ‘ti čuvaj ovaj kamen kao svetinju. Nek i tebe i 
naše župljane podsjeća na sve ono naše najdraže ondje u 
Hrvatskoj koju smo morali ostaviti.’ 

Nakon župnikove smrti ja sam taj komad kamena 
čuvao i prigodice sam ga stavljao pred oltar u našoj 
velikoj župnoj crkvi, koju je sa župljanima izgradio taj 
pokojni župnik, ili pred lijepi kip kardinala Stepinca u toj 
našoj crkvi. Naši su ljudi znali odakle potječe taj kamen 
i često su ga klečeći milovali... 

Onda nam je jednom zgodom došao iz Hrvatske u 
posjet fra Vjenceslav Glibotić, dugogodišnji urednik 
glasnika “Marija” iz Splita. Sa sobom je na oltar donio 
dalmatinsku torbu punu Hrvatske zemlje i pred mno¬ 
štvom župljana koji su ispunili i prepunili župnu crkvu 
Naše Gospe Kraljice Hrvata rekao: 

“Sestre i braćo, mila dico moja, 
iz hrvatske drage grude, 
ne donesoh vama ništa 
osim mrvu zemlje materine! 

Sine, kćeri, vi pilići tužni moji, 
istrgnuti bolom i potrebom ljutom 
ispod topla krila majčinskoga, 
ne donesoh vam ništa 
osim malo tople zemlje očevine! 

Rode, diko, suzo naplakana, 
ne donesoh vama ništa 
osim šaku suhe zemlje djedovine, 
da vam suze grije u tuđini, 
da vam sluša uzdahe u noći, 
bolan jecaj u crnoj samoći! 

Tugo moja, iščupano cvijeće, 
za vas, za dom novi ovdje u tuđini 
što ga tuđi ljudi pokloniše vama: 

Ne donesoh ništa drugo, 
doli mnogo srca hrvatskoga 
i tu šaku zemlje ostavljene... 

Krvi moja, poškrapana svijetom, 
gledaj ovo malo zemlje materine 
i upamti dobro, dušo, tugo, 
rano i ljubavi moja: 

DA TUĐINA UVIJEK CRNU HALJU NOSI, 

I DA TVOJA JEDINA JE SREĆA 
TAM’ ODAKLE JE OVO MALO 
SVETE NAŠE ZEMLJE OSTAVLJENE, 
RODITELJSKE! 

Prošlo je odonda gotovo pola stoljeća, a mi danas 
ovdje, i oni tamo po tuđini, opet i opet slavimo ‘dan 
hrvatskih iseljenika’ i dan ‘našeg Alojzija, blaženika’”. 


• Funtana - Kao i svake godine u povodu Stepinčeva, 
u župnoj crkvi sv. Bernarda održana je trodnevna duhov¬ 
na obnova. Predvodili su je vlč. Antun Vukmanić, žup¬ 
nik zagrebačke župe Sv. Terezije od Djeteta Isusa, i vlč. 
Maksimilijan Buždon, župnik iz Staroga Pazina. U svo¬ 
jim su homilijama prikazali značaj vjere i žrtve 
blaženoga Alojzija Stepinca. Na sam blagdan bi. Alojzija 
svečano je euharistijsko slavlje predvodio mons. Antun 
Bogetić, porečki i pulski biskup u miru, a suslavili su 
bivši i sadašnji funtanski župnici Mladen Matika i Ivica 
Butković. 



Zbor hrvatske crkve sv. Pavla, Zbor mladih župe sv. Pavla 
sudjeluje na svečanoj akademiji na Stepinćevo 2007. u 

Hrvatskom nacionalnom domu 'Kardinal Alojzije Stepinac' 

k._____ J 


Hvala blaženom 
Alojziju Stepincu 

Godine 2000. u 19. tjednu trudnoće imala sam 
spontani pobačaj. A 2001. ponovo sam bila trud¬ 
na. Ovaj put počela sam svakodnevno moliti 
Molitvu blaženom Alojziju Stepincu za zdrav i sre¬ 
tan porod. Moje molitve bile su uslišane. Porod je, 
kao i trudnoća, prošao bez ikakvih problema. 
Rodila sam zdravu djevojčicu 3. listopada 2001. 
godine u 10 sati i 59 minuta (na dan proglašenja 
blaženim Alojzija Stepinca). Moja djevojčica 
Marija bila je alergična na mlijeko za bebe (tzv. 
adaptirano mlijeko). I ovaj put osjetili smo pomoć 
blaženoga Alojzija Stepinca. Mariju sam dojila 
pune dvije godine, iako za djecu koja su se prije rodila 
(četiri dječaka) nikad nisam imala mlijeko. 

Hvala blaženom Alojziju Stepincu. 

Molim i dalje njegov zagovor za zdravlje svoje 
obitelji, a osobito za zdrav i sretan porod šestoga djete¬ 
ta. - Brezovica, 21. veljače 2006. godine (B. B.) 

ć_ V 


Od srca zahvaljujemo svim čitateljima Glasnika koji 
su nam proslijedili osobne sastavke ili članke već objav¬ 
ljene o bi. Alojziju Stepincu ili pak dokumente 
pronađene u pismohranama raznih ustanova, a sve sa 
željom da s njihovim sadržajem upoznamo širi krug 
Blaženikovih štovatelja. 

• Cleveland - Uz hrvatsku župnu zajednicu sv. Pavla u 
američkoj saveznoj državi Ohio djeluje nekoliko organi¬ 
zacija koje nose ime bi. kardinala Stepinca. To su 
Hrvatski nacionalni dom ‘Kardinal Alojzije Stepinac’, 
Škola hrvatskog jezika ‘Kardinal Aojzije Stepinac’ i 
Žensko društvo ‘Kardinal Alojzije Stepinac’. Oni svake 
godine zajedno organiziraju blagdan bi. Alojzija 
Stepinca. Ovogodišnja je proslava bila u dva dana. Na 
dan smrti bi. kardinala Škola hrvatskog jezika ‘Kardinal 
Alojzije Stepinac’ organizirala je misu u župnoj crkvi sv. 
Pavla na kojoj su učenici čitali čitanja, molitvu vjernika 
i odrecitirali nekoliko recitacija. Toga je dana uspostav¬ 
ljena Molitvena zajednica kardinala Alojzija Stepinca i 
več toga dana započela okupljanjem na euharistijsko 
slavlje kako če to i ubuduće činiti svakog 10. dana u 
mjesecu te održavati redovite molitvene sastanke. 

U nedjelju, drugoga dana proslave, svečano je 
euharistijsko slavlje predvodio župnik Mirko Hladni, a 
poslije podne u Hrvatskom nacionalnom Domu orga¬ 
nizirana je akademija u čast bi. kardinala Stepinca. U 
prigodnom programu nastupili su: Zbor hrvatske crkve 
sv. Pavla, Zbor mladih župe sv. Pavla, a duhovni 
pomoćnik vlč. Zvonko Blaško održao je predavanje o 
blaženom Alojziju. Tom je prigodom i sve prisutne po¬ 
zvao da se uključe u Molitvenu zajednicu i podijelio im 
pristupnice. Neki su se odazvali odmah, a ostali su poni¬ 
jeli pristupnice kućama da razmisle i popune ih. 

Vlč. Blaško posebno je roditeljima naglasio dužnost i 
važnost učenja materinjega jezika, spomenuvši i da opsta¬ 
nak župe, na koju su ponosni, ne ovisi samo o starijima, 
nego o brojnoj hrvatskoj djeci u Clevelandu i njegovoj 
okolici koja, na žalost, ne govore dovoljno dobro hrvatski. 

U programu su nastupili učenici Škole hrvatskog 
jezika s recitacijama posvećenima bi. kardinalu te tam¬ 
buraški sastav Zagreb Jr Tamburica koji je otpjevao i 
odsvirao nekoliko pjesama i plesova. Program je završio 
predavanjem gosp. Nediljka Kovačevića koji je u povi¬ 
jesnom kontekstu ocrtao svijetli lik bi. kardinala 
Stepinca. 



Hrvatski vjernici u župnoj crkvi sv. Pavla u Clevelandu na 
proslavi Stepimčevi, 10. veljače 2007. 


• Subotička biskupija: “Mnogi su se nadahnji¬ 
vali njegovom vjerom” - U svim hrvatskim župama 
Subotičke biskupije i ove je godine svečano proslavljen 
blagdan bi. Alojzija Stepinca. Središnja proslava bila je 
u franjevačkoj crkvi u Subotici gdje je misu predvodio 
biskup mons. Janos Penzes u zajedništvu s desetak 
svećenika i redovnika. Na slavlje se okupio lijepi broj 
vjernika iz čitavoga grada, a na misi su pjevali združeni 
zborovi župa sv. Roka, Marije Majke Crkve i sv. Jurja te 
zbor mladih Collegium musicum catholicum. 

• Hvar - Spomendan bi. Alojzija Stepinca svečano 
je proslavljen u samostanskoj crkvi sestara benedik- 
tinki, u čijem su oltaru ugrađene svete Blaženikove 
moći, a misu je predslavio hvarsko-bračko-viški 
biskup Slobodan Štambuk. 

• Zadar - Župa bi. Alojzija Stepinca na Bilom brigu 
u Zadru u subotu 10. veljače proslavila je blagdan 
svoga zaštitnika bi. Alojzija Stepinca. Svečano 
misno slavlje predvodio je umirovljeni zadarski nad¬ 
biskup Marijan Oblak. Ovogodišnje Stepinčevo bilo 
je znakovito i po još dva euharistijska slavlja: u 16 
sati za djecu i roditelje, a u 20.30 sati za mladež. 

• Lovreč - Spomendan preminuća zagrebačkoga 
nadbiskupa kardinala Alojzija Stepinca, kojega je 
papa Ivan Pavao II. 1994. u hrvatskom nacionalnom 
svetištu u Mariji Bistrici proglasio blaženim, vjerni¬ 
ci imotske župe Duha Svetoga u Lovreču svake se 
godine, a ove po 47. put, sjećaju svečanim euharisti- 
jskim slavljem 10. veljače, u kojem tradicionalno 
sudjeluju ne samo župljani, već i mnogobrojni vjer¬ 
nici iz okolnih imotskih župa. Za proslavu spomen- 
dana hrvatskoga Blaženika i mučenika župna je mla¬ 
dež prošle godine za novoga župnika fra Dinka 
Bošnjaka o svom trošku dala izraditi barjak s Kardi¬ 
nalovim likom i geslom, kojega je i ovog spomen- 
dana ponijela u ophodu kroz selo. 

Svečano spomen-misno slavlje, uz pratnju veli¬ 
koga župnog zbora, predslavio je župnik fra Dinko u 
suslavlju s okolnim svećenicima. 

• Split: “Ostaje svjetlo našem radu” - Spomendan 
bi. Alojzija Stepinca svečano je proslavljen u Splitu. 
U subotu 10. veljače u crkvi sv. Ivana Krstitelja na 
Trsteniku euharistijsko slavlje predvodio je pomoćni 
zagrebački biskup Vlado Košić u koncelebraciji s 
generalnim vikarom Splitsko-makarske nadbiskupije 
mons. Ivanom Čubelićem, župnikom don Stjepanom 
Lončarom i ostalim svećenicima. 

Blaženi Alojzije Stepinac povezuje Stepinčevu 
katedralu i crkvu sv. Ivana Krstitelja jer su u oltaru 
ugrađene svečeve modi, kazao je na početku misno¬ 
ga slavlja župnik Lončar. 

• Dubrovačka biskupija: “Ostao je sa svojim 
narodom” - Na blagdan hrvatskoga blaženika i 
mučenika kardinala Alojzija Stepinca diljem Dubro¬ 
vačke biskupije slavljene su mise na kojima se propovi¬ 
jedalo o životu toga velikoga čovjeka. U dubrovačkoj 
stolnici večernje euharistijsko slavlje predvodio je 
dubrovački biskup Želimir Puljič koji je u propovijedi 
podsjetio na Blaženikov životni put. 

• Miinchen - Za Stepinčevo 2007. trodnevnu pripremu - 
duhovnu obnovu vodio je od 8. do 11. veljače 2007. dr. fra 
Ante Vučkovič, prof. na Katoličkom bogoslovnom fakul¬ 
tetu u Splitu. U nedjelju 11. veljače 2007., kao kruna trod¬ 
nevnoj pripremi, svečano euharistijsko slavlje u crkvi St. 
Michael predvodio je mons. mons. Josip Mrzljak, 
pomodni biskup zagrebački. U euharistijskom slavlju 
sudjelovali su folkloraši iz Sinja i folkloraši HKM iz 
Munchena. 

• Ogulin - U nedjelju 11. veljače u Ogulinu je po sedmi 
put proslavljen nebeski zaštitnik župe blaženi Alojzije 
Stepinac. Misu je predvodio tajnik gospičko-senjskog 
biskupa Mile Bogoviča mr. fra Draženko Tomič u kon- 
celebraciji s mjesnim župnikom fra Marijanom Jeluši- 
čem, župnikom i dekanom ogulinskim mr. Tomislavom 
Rogičem i fra Vicom Blekičem. Liturgijsku pjesmu 
predvodili su veliki i mali župni zbor pod ravnanjem i uz 
orguljsku pratnju Sanija Francetiča. 

• Frankfurt - U Hrvatskoj katoličkoj misiji u Frank¬ 
furtu, koju vodi fra Petar Klapež, svečano je proslavljeno 
Stepinčevo 2007. Samom blagdanu prethodila je 
Trodnevnica koju je predvodio dr. Tonči Matulič, profe¬ 
sor na Katoličkom bogoslovnom fakultetu Sveučilišta u 
Zagrebu. On je Blaženikov lik predočio vjernicima 
zboreči na sljedeče teme: 

“Stepinac: svjedok slobode savjesti”; “Stepinac: duhovno 
nasljeđe za budučnost vjere i naroda” (izvanliturgijsko prire- 
davanje - tribina), “Stepinac: svjedok božanske vjere”. U 
nedjelju 11. veljače govorio je na temu: “Stepinac: svje¬ 
dok božanske nade”. 

Na sam liturgijski blagdan 10. veljače priređen je 
recital o bi. Alojziju Stepincu. Vrijedi napomenuti da su 
vjernici sve tri večeri u velikom broju sudjelovali u mis¬ 
nim slavljima, a osobito ih je velik broj sudjelovao u ned¬ 
jelju, kad se unatoč kiši, okupio još neviđen broj 


hrvatskih katolika na proslavi bi. Alojzija Stepinca u 
Frankfurtu. 

• Hvar: “Stepinac - tko je to?” - U gradskoj lođi u 
Hvaru na tribini Ogranka Matice hrvatske održao je 13. 
veljače postulator za proglašenje svetim Alojzija 
Stepinca dr. Juraj Batelja predavanje pod naslovom 
“Stepinac - tko je to”. Nazočilo je brojno slušateljstvo, a 
predavač se osvrnuo na najznačajnije događaje iz života 
bi. Stepinca, ističuči daje njegov život u potpunosti bio 
značajan događaj ne samo za Crkvu u Hrvata nego i za 
Crkvu opčenito, ali i za čovječanstvo. S tim u vezi dr. 
Batelja je naglasio da bi Europi trebalo biti na čast što je 
u “olovnim” vremenima Drugog svjetskog rata imala 
iznimno hrabroga pravednika koji je više nego itko drugi 
tada pisao i govorio u obranu pravde i istine te svih pro¬ 
gonjenih i obespravljenih bez obzira na rasu, spol i 
vjeroispovijest. Upravo je u tome Stepinčeva veličina jer 
je bez obzira na sve moguče opasnosti u svakom 
trenutku bio spreman slijediti Krista, čak i umrijeti za 
njegov nauk. U tom smislu znakovita je i poticajna nje¬ 
gova izjava kada mu je Vlado Maček savjetovao da se 
zbog vlastita dobra povuče. On je tom prigodom rekao: 
“Ja nemam razloga bježati, uvijek sam se borio za istinu 
i pravdu i ako treba umrijeti s narodom, ja sam spreman 
umrijeti.” 

• Tribina u Zagrebu - Spomen na Stepinca i 
Langa - U osmini spomendana bi. Alojzija Stepinca 
održana je 15. veljače prostorijama HKD-a sv. Jeronima 
u Zagrebu prigodna večer u spomen na toga velikana 
suvremene hrvatske povijesti, a i na neke druge bliske 
suradnike Jeronimskoga društva. Nakon što su prisutni 
minutom šutnje odali počast nedavno preminulim 
članovima društva, prof. Miljenku Petranoviču i p. 
Vladimiru Pribaniču Dl, ravnatelj HKD-a sv. Jeronima 
prof. Radovan Grgeč pročitao je pjesmu u čast bi. 
Alojzija Stepinca iz pera književnika Mate Marčinka. 

• LA DOMENICA, pastoralni listić na talijanskom 
jeziku, donio je u broju pripremljenom za nedjelju 
Krštenja Gospodinova, 7. siječnja 2007., kratki članak 
pod naslovom: Preferi la morte pur di restare fedele a 
Cristo. IL BEATO ALOJZIJE VIKTOR STEPINAC 
(‘Dao je prednost smrti samo da ostane vjeran Kristu. 
BLAŽENI ALOJZIJE VIKTOR STEPINAC’). Uz 
biografske podatke nepoznati je autor prikazao 
Blaženikov značaj u obrani crkvenoga jedinstva, osobito 
kad je Tito bio zatražio osnivanje nacionalne crkve odvo¬ 
jene od Rima kao i spremnost na mučeništvo za to 
jedinstvo. 

Homilija zagrebačkoga nadbiskupa 
kardinala Josipa Bozaniča na blagdan 
bi. Alojzija Stepinca, 

Zagreb, katedrala, 10. veljače 2007. 


Čitanja: Post 3, 9-24; Mk 8, 1-10 

O Ovih su mjeseci mnogi hrvatski vjernici, hodoča¬ 
snici i gosti stali pred obnovljeni portal naše prvostol¬ 
nice, diveći se ljepoti cijele građevine. Na ulazu su ih 
dočekali likovi svetih. Na svome vrhu portal ističe 
Isusa Krista. I premda među isklesanim likovima nema 
lika blaženoga Alojzija Stepinca, ulaz u ovo središte 
naše Nadbiskupije ovjenčan je prisutnošću njegove 
svetosti i sjajem Božjega svjetla koje svake godine 
desetoga dana mjeseca veljače pokazuje put i okuplja 
vjernike na proslavu njegova blagdana. Život i umira¬ 
nje blaženoga Alojzija oživljuju spomen koji potvrđuje 
Božja obećanja, ali i snažnije postavlja pitanja čovjeku. 

Večeras smo se susreli s tim pitanjima pozorno 
slušajući Božju riječ u izvješću o stvaranju. Koliko 
god htjeli zanemariti njihovu snagu, ta pitanja nas 
dostižu; koliko god ih željeli zaobići, na njih kao ljudi 
moramo odgovoriti. A Bog pita: “Čovječe, gdje si? Što 
si učinio?” (usp. Post 3,9). Ovdje smo večeras jer 
znamo da Stepinčevo sadrži odgovore i da u dnu svje¬ 
dočanstva ovoga hrvatskoga Mučenika kuca bit i 
smisao ljudskoga življenja. 


Trpljenje življeno u suglasju s Božjom voljom 

© Bog nas pita gdje smo jer zna da smo svakoga dana 
u kušnji izbjegavati odlučujuće susrete. Iako se toliko 
puta čini da smo na mnogim mjestima, da pokrivamo 
mnoštvo obveza i pokrećemo bezbroj inicijativa, umna¬ 
žajući svakoga dana polja svojih zauzetosti, to samo po 
sebi ne znači da se nalazimo na pravome mjestu, na 
jedinome mjestu s kojega ne bismo smjeli izostati. 
Posvuda smo; bavimo se raznim poslovima, a nerijetko 
možda samo zato da se ne bismo susreli s onim naj¬ 
važnijim, da se ne bismo susreli s Bogom licem u lice. 

Blaženi Alojzije večeras nam svraća pogled na svoj 
susret s Bogom u vjeri. On mu je omogućio da bude na 
pravome mjestu onda kada se tražio kršćanin i kada se 
tražio pastir. Njegova zauzetost u služenju nije se 
raspršila na neodređeni način, kako bi se s mnoštva pri¬ 
sutnosti sakrila praznina. Živio je pustolovinu vjere te je 
u najvažnijim trenutcima, na pitanje o tome gdje je, 
mogao pokazati svoju nazočnost pred Bogom, ne bojeći 
se hrabro dati svoje svjedočanstvo po kojem je kršćanin 
u Bogu jak. 

Kao ljudi skloni smo tražiti buku kako ne bismo 
morali čuti i slušati Boga; skloni smo tražiti sigurnost 
pogrješno rabeći slobodu; biti uvijek u nekome poslu, 
a u konačnici osjećamo da se ljudsko skrivanje pretvara 
u nemir i strah pred Bogom. I danas nas Bog pita: 
“Čovječe, gdje si? Kršćani, gdje ste?“ Toliko se puta 
čini da nas je mnogo, a onda kada nas treba, nismo na 
svome mjestu. 

Što si učinio, što si učinila? (usp. Post 3,13). U 
odgovoru na to Božje pitanje vidimo istinske posljedi¬ 
ce grijeha. Grijeh nas ne odvaja samo od Boga, on po¬ 
svuda stvara podjele. Muškarac optužuje ženu: “Žena 
koju si mi dao - ona mi je dala sa stabla, pa sam jeo” 
(Post 3,12). Više nema zajedništva. I žena želi sa sebe 
prebaciti krivnju: “Zmija me prevarila, pa sam jela” 
(Post 3,13). Uvijek je netko drugi kriv. S nama je isto 
tako. Uvijek želimo prikazati da odgovornost pripada 
nekomu drugomu i na taj se način odvajamo. Trpljenje 
življeno u suglasju s Božjom voljom sjedinjuje, a ono 
što bismo željeli živjeti kao radost izvan Božje volje, 
dijeli. Jedinstvo se može pronaći tamo gdje i ljubav. 
Bog nas pita što smo učinili; jesmo li ili nismo učinili 
nešto za rast Božjega kraljevstva; jesmo li ispunili 
Božju zapovijed: ‘Ovo činite meni na spomen’ (usp. 
Lk 22, 19)? 


Hvala svim čitateljima, štovateljima blaženoga Alojzija Stepinca u domovini i širom svijeta, za molitve i darove, koji nesebično i veliko¬ 
dušno promiču glas svetosti i mučeništva kardinala Alojzija Stepinca. Zahvaljujemo na svjedočanstvima i ohrabrenjima koja su pi¬ 
smenim putem proslijedili brojni čitatelji i Blaženikovi štovatelji. Budući da nam Zagrebačka banka ne dostavlja redovito imena i prezi¬ 
mena čitatelja i štovatelja bi. Alojzija Stepinca koji uplaćuju svoj dar za postupak njegove kanonizacije ili uplatu za Glasnik , molimo 
čitatelje i štovatelje da nas razumiju i ispričaju ako njihova imena ne donesemo pravodobno u Glasnikovu popisu. 


/ 



"Blaženi Alojzije večeras nam svraća pogled na svoj susret s 
Bogom u vjeri. On mu je omogućio da bude na pravome mjestu 
onda kada se tražio kršćanin i kada se tražio pastir", 
rekao je u zagrebačkoj prvostolnici kardinal Bozanić 
na Stepinčevo 2007. 

Nakon svih komunističkih strahota nema ni stida 

© Danas su nam poznata djela blaženoga Alojzija; 
ono stoje on učinio na spomen Kristove žrtve. Jasno 
nam je što je bio njegov odgovor Bogu na pitanja iz 
Knjige Postanka. Pa ipak, još uvijek nastojimo rasvi¬ 
jetliti detalje okolnosti u kojima se odvijala drama 
tajne zla u kojemu je sudjelovao čovjek. Baš zbog 
toga svetopisamski navještaj poučava da ne postoji 
zlo bez slobodnoga izbora i da se Bog obrada svako¬ 
mu pojedinomu od nas. Čovjek je odgovoran za zlo i 
za laž u svijetu. Niti jedna kultura ne može izbječi 
pitanje o odgovornosti za zlo. 

I danas se čuje govor kako su ratne i poratne okol¬ 
nosti događaja Drugoga svjetskoga rata jednostavno 
bile takve. Pokušava se izgovarati kako je moralo tako 
biti i da se drukčije nije moglo. A svakoga tko istinski 
ljubi dobro privlači Stepinac koji je iznio čistoču sa¬ 
vjesti i koji je pokazao da se nije moralo djelovati pro¬ 
tiv čovjeka; da se nije moralo šutjeti. Žalosti nas stoga 
što se nakon svih komunističkih strahota u Hrvatskoj ne 
uspijeva čuti odgovor odgovornih za trpljenja ljudi. 
Štoviše, žalosti nas što je mentalitet toga doba iznjedrio 
kulturu koja je izgubila stid. Ne samo da zločinci nisu 
prepoznali svoj zločin, nego čak nisu niti pokazali 
osječaj stida pred ljudskim i Božjim pogledom. 

Branio je katoličku kulturu 

© U komunističkome je režimu stvarana kultura 
koja je kanila istjerati Boga iz njegova vrta; otupiti 
uši za pitanja koja Bog postavlja čovjeku i prognati 
stid iz života ljudi, ostavljajuči ljudima laž, kako bi 
im otupjele savjesti. Kardinal Stepinac je to prepo¬ 
znao i neustrašivo prozivao. 

Nije stoga slučajno što je branio katoličku kultu¬ 
ru i onda kada se očekivalo da će braniti sebe. U 
tijeku istražnoga postupka, 20. rujna 1946. piše 
Izjavu koja će biti temeljem i za njegov govor na 
sudu 3. listopada iste godine. Iz nje je razvidno da 
mu nije stalo do osobne sigurnosti niti do postizanja 
nekih povlastica za svećenike, nego je u prvi plan 
stavio sve ono od čega je bila satkana katolička kul¬ 
tura u hrvatskome narodu, a koju je totalitarni komu¬ 
nistički režim sustavno razarao. 

Nakon što je istaknuo činjenicu daje do tada ubi¬ 
jeno oko tristotinjak svećenika, redovnika i redovni¬ 
ca, Nadbiskup je upozorio da su uništene katoličke 
škole, tiskare, katolička štampa; oduzeti katolički 
zavodi; onemogućen rad sirotištima; uništen Caritas, 
uništeno Društvo sv. Jeronima, ta najjača pučka kul¬ 


turna institucija; sjemeništa su stavljena u nemoguće 
okolnosti; oduzeta je crkvena imovina; otežan ili 
izbačen vjeronaučni rad iz škola; nasilno uveden 
civilni brak; časnim sestrama spriječen rad u bolni¬ 
cama... [usp. J. BATELJA - C. TOMIĆ (ur.), Alojzije 
kardinal Stepinac, nadbiskup zagrebački: propovije¬ 
di , govori , poruke (1941-1946), Zagreb, 1996., str. 
279.-281.; 284.-286.]. 

I pet godina nakon toga, ušavši u šestu godinu 
svoga tamnovanja u Lepoglavi pred jednim je kome¬ 
sarom, koji mu je nudio dogovor na temelju navodnih 
osiguranih plaća i socijalnoga osiguranja, izjavio: 
“Ono što zanima Katoličku crkvu, to je pitanje odgo¬ 
ja mladeži, to je pitanje škola, to je pitanje slobode 
katoličke štampe, to je pitanje Caritasa, to je pitanje 
slobode Redova, to je pitanje poštivanja katoličkog 
braka i slične stvari. To je što nas zanima, a za drugo 
ćemo već nekako.” [JOSIP VRANEKOVIĆ, 
Dnevnik. Život u Krašiću zasuznjenog nadbiskupa i 
kardinala Alojzija Stepinca, Knjiga L, Postulatura 
blaženoga Alojzija Stepinca, Zagreb, 2006., str. XI.]. 
Znao je da hrvatski narod ne može živjeti od komu¬ 
nističke kulture laži kojom ga se svakodnevno hrani¬ 
lo. Bilo mu je stalo do kršćanske kulture solidarnosti, 
brige za drugoga na svim razinama društva, do evan- 
gelizirane kulture koja je stoljećima njegovala 
bliskost Crkve i hrvatskoga naroda. 


JOSIP VRANEKOVIĆ Dnevnik ( 1 . dio). Bilješke o životu i djelo¬ 
vanju u Krašiću zatočenog nadbiskupa zagrebačkoga i kardinala 
Alojzija Stepinca; pozdravno slovo kard. Josip Bozanić; uvodne 
misli i bilješke dr. Juraj Batelja; pogovor fra Bonaventura DUDA; 
ilustracije iz Arhiva Postulalure* Ovu najnoviju knjigu o blaženom 
Alojz iju Stepi n tu možete naručiti na adresi Postu latre: Kaptol 31, 
p,p. 949,10000 Zagreb, (cijena 120 kn + poštarina). 



VIC. Dragutin Bacinger na dan svoje Mlade mise u Nedelišću 
12. srpnja 1964. pričešćuje vlč. Josipa Vranekovića, krašićkoga 
župnika koji je na tu svečanost dovezen teško bolestan i već je 
26. srpnja umro. Vjernici su pomno pratili kako pokret mlado- 
misnikov, koji će uskoro postati i krašićki župnik, tako i 
Vranekovićev, koji nije imao snage iz automobila doći do oltara. 

Bog treba našu neznatnost kako bi učinio 
prepoznatljivom svoju prisutnost 

Između prvoga misnoga čitanja iz Knjige Postanka 
i današnjega evanđelja struji spasonosna napetost. U 
prvome je čitanju naglašena zbilja ljudskoga muko¬ 
trpnoga preživljavanja u znoju, a u drugome blagova¬ 
nje nezasluženoga dara. Mnoštvo nahranjeno kruhom 
znak je Kristova otkupljenja čovjeka; ljudskih izbora 
koji su doveli do razdora i trpljenja. 

Kruh koji Gospodin daje narodu predoznačuje 
drugi kruh koji če Isus dati svojim apostolima na 
Posljednjoj večeri. Umnažanje kruha i riba jedan je 
od rijetkih događaja što ga spominju svi evanđelisti. 
O Učitelju koji je utažio glad mnoštva s tek malo riba 
i nekoliko kruhova, govorit če se naraštajima. 
Tumači smatraju upravo taj događaj točkom največe 
Isusove popularnosti. Pa ipak, u dnu toga izviješča 
ostaje životni izazov prisutan u svim vremenima 
ljudske povijesti. Ne traži li često čovjek Boga radi¬ 
je zbog onoga što bi mu mogao dati, nego zbog 
onoga što mu Bog želi objaviti o sebi? Isus se nije 
umorio zbog nas niti se obeshrabrio zbog tvrdoče 
našega srca. Zbog njegove ljubavi prema čovjeku 
sva je naša povijest vrijeme Božje strpljivosti. 

Ozračje večerašnjega evanđeoskoga izvješča 
odiše iznimnim Božjim suosječanjem s čovjekom. 
Isus iskazuje solidarnost, priskače čovjeku u njegovoj 
potrebi, od apostola traži suradnju, a oni ga - prema¬ 
lo otvoreni prihvačanju vjere - pozivaju na ‘zdravi 
realizam’... Toliko smo puta i sami to doživjeli. Tra¬ 
žimo od Boga da nešto učini kako bi se ublažila naša 
trpljenja, a kada nas poziva da prionemo k poslu, 
skloni smo pozivati se na ‘zdravi realizam’ i ne učini¬ 
ti ništa. A Bog nas treba; treba našu neznatnost kako 
bi učinio prepoznatljivom svoju prisutnost. 

Osjećamo kulturnu podi jel jenost 

Danas, u trenutku posebnih iščekivanja suvre¬ 
menoga svijeta u kojemu se teži za novim gra¬ 
đanskim suživotom, dužnost je svih koji ispovijeda¬ 
ju kršćansku vjeru unositi evanđeoske vrjednote u 
društvenu zbilju. To je put koji gradi specifičnu 
kulturu kojoj je središte u cjelovitosti rasta ljudske 
osobe. Biti pobožan prema blaženomu Alojziju znači 
graditi evanđeosku kulturu. 

Življeno kršćanstvo novim naraštajima otvara ob¬ 
zorja kulture i istine, ne zatvarajući se pred poticaji¬ 
ma novoga, već nastojeći tumačiti te iste poticaje u 
svjetlu evanđelja. Nažalost, slike suvremenoga 
društva, uz mnoštvo pohvalnih pomaka, sadrže bre- 


menitost tamnih oblaka. Svjedoci smo ideoloških na¬ 
boja, nepravdi, nasilja, pojava koje otežavaju odgo¬ 
jni hod, ostavljajući osobito među mladima rasloja¬ 
vanja i nesigurnost. 

U sadašnjim prilikama u odnosu na velike teme 
kršćanskoga morala osjećamo kulturnu podijeljenost 
na dva dijela: jedna se tiče velikih tema mira i traže¬ 
nja pravednosti, ljudskih prava; zauzetost za siro¬ 
mašne i gladne te pokreta koji upozoravaju na 
poštivanje stvorenoga, na poštivanje okoliša. Ta je 
strana kulturno prihvaćana s velikim odobravanjem, 
iako joj prijeti moralizam s političkim predznakom. 
Drugi dio kršćanskoga morala s kulturnim poslje¬ 
dicama tiče se ljudskoga života od začeća do naravne 
smrti, obitelji i braka, odgoja djece i mladih. Taje 
strana puno manje prihvaćena, štoviše tvori zapreku 
i predstavlja se tobože kao kamen spoticanja između 
Crkve i ljudi. 

Kulturni djelatnici, nemojte šut jeli 

Cijeli antropološki i etički pristup kršćanstva, nje¬ 
gov način shvaćanja postojanja, tj. istina ljudskoga ži¬ 
vota, radosti, boli i umiranja pronalazi svoju legitim¬ 
nost samo u povijesnoj i eshatološkoj zbilji koju je 
otvorilo Kristovo uskrsnuće. Danas neki misle da je 
teško pronaći susretište između kultura i vjera te daje 
jedino rješenje neka vrsta vjere lišene kulturnih obi¬ 
lježja, to će reći vjere “bez jasnih životnih odrednica”. 
Ali upravo Crkva i kršćanstvo mogu pomoći Europi u 
novome susretu s drugim kulturama i religijama svije¬ 
ta, odgovarajući na pitanja na koja ne uspijeva odgo¬ 
voriti zatvoreni pristup koji u svome temelju nosi 
radikalni sekularizam. 

Stoga mi katolici ne ostajemo mirni promatrajući 
kako se u Hrvatskoj stvara političko-kulturni oblik 
suprotstavljenosti između umjetno stvorenih područja 
‘konzervativnoga’ i ‘naprednoga’. Konačni plod može 
biti samo cinizam borbe za moć i prevlast. Očito je da 
stvaranje takvoga ozračja, ozračja bipolarizma bez 
korijena, osim pogubnih podjela, natapa i čini plodnim 
tlo za interese koji se ne zamaraju pitanjima moralno¬ 
sti. Zadaća je Crkve, kao proročkoga naroda, brinuti se 
za prostor u kojemu ne postoji neki izravni djelomični 
interes, osim odgovornosti za čovjeka i za istinu o njemu. 

Zato opetovano pozivam znanstvenike, kulturne 
djelatnike, umjetnike, odgojne i zdravstvene krugove 
da u vremenu sinodskih rasprava ne izostanu i ne za¬ 
borave da su potrebni našoj Crkvi; daje Crkva bez njih 
krnja. Vi ste promicatelji kršćanske kulture; vi možete 
ponovno tkati prekinute niti katoličke prisutnosti u 
hrvatskome društvu koju su komunistički ideolozi, 

nalogodavci i izvršitelji tako mamo razdirali tijekom 
više desetaka godina. Nemojte šutjeti, poštovani 
znanstvenici, kulturni djelatnici, umjetnici, ljudi u 
odgoju, obrazovanju, zdravstvu i medijima, kada se 
razara obitelj; ne prihvaćajte istine koje služe samo 
zato da se izvuče profit; nemojte pognuti glave kada 
revni propagandisti grme da su katolici nazadni; ne 
dajte se pokolebati pred onima koji vjeru u Boga sma¬ 
traju marginalnim pitanjem za vašu djecu. 

Govoriti danas o odgoju, upozoravati na važnost 
obrazovanja, poziv je koji ne pripada kršćanskoj 
prošlosti nego njezinoj biti. To pokazuje i činjenica da 
smo dodirnuli točku na kojoj se danas roditeljima goto¬ 
vo oduzima pravo da odlučuju o odgoju svoje djece i 
da budu upoznati sa sadržajima njihova obrazovanja. 
U dnu tih pokušaja nalaze se pitanja o čovjeku; pitanja 
koja je Bog postavio prvim ljudima. 



Hrvatski su vjernici ispunili svoju župnu crkvu hrvatskih 
mučenika u Mississaugi slaveći bi. Alojzija Stepinca 
11. veljače 2007. 


Čovjek je više od zbira prolaznih potreba 

© Zato i političke razlike, prije negoli su program¬ 
ske, zapravo su kulturne razlike, jer se u središtu kul¬ 
ture nalazi poimanje čovjeka. To poimanje određuje 
misli i djelovanje, pa i političko. Godine 1980. bla¬ 
gopokojni papa Ivan Pavao II. govoreći u UNESCO- 
u podsjetio je da se “kultura uvijek smješta u bitan i 
nužan odnos prema onomu što je čovjek”. 

Postoji, dakle, krščanstvo koje čovjeka promatra 
u cjelovitosti istine o njemu, kao o duhovnome i tje¬ 
lesnome biču. No, postoje i oni koji čovjeka svode 
na njegove prolazne potrebe, a društvo na pojačalo 
tih potreba. No, ljudski je život veči od tih potreba. 
Čovjeka nije moguče svesti na zbir tih potreba niti je 
društvo samo njihovo sabiralište. U čovjeku živi 
želja, čežnja za dobrom, za istinom, ljepotom i ra- 


došču, a ne samo potreba za sniženom cijenom robe 
i zabavom. Politika u konačnici ne može biti odgo¬ 
vor na temeljne ljudske čežnje. Političko djelovanje 
treba stvoriti uvjete da bi se čovjekove čežnje mogle 
ostvariti, rasti i ispuniti se. To je prostor života i vjer¬ 
ske slobode, odgoja, zdravstvene skrbi, poduzetni¬ 
štva... Največe dobro koje je Bog darovao čovjeku 
jest život i sloboda, tj. njegova osoba. Obitelj je 
mjesto na kojemu se rađa ljudski život, a sloboda 
prostor odgoja. Bez obitelji početak i skrb za život 
djeteta prepušteni su proizvoljnosti pojedinca ili, 
danas na poseban način, mogučnostima tehnike. 

Ljudski je život središte socijalnoga nauka 
Katoličke crkve 

Zbog toga Crkva uvijek brani i stavlja u središte 
svoga socijalnoga nauka ljudski život, obitelj kao 
prvo mjesto prihvačanja života i odgoja, slobodu 
izražavanja vjerničkoga svjetonazora te načelo sup¬ 
sidijarnosti države. 

Predraga bračo i sestre, večeras nam se objavlju¬ 
je istina o čovjeku koja rađa krščansku kulturu pre¬ 
punu darova i istina o našemu ispačenom hrvatskom 
narodu koji je prepoznavao sigurnost u Bogu i njemu 
povjerio svoje životno uporište. I kada nam se nude 
neka nova uporišta koja u dnu ne izražavaju istinu, 
ne bojmo se reči da smo duboko ukorijenjeni u 
Krista; da smo članovi Katoličke crkve; da o svemu 
u društvenome životu imamo svoj stav i da se pred 
nama nalaze uzori kakav je bio blaženi Alojzije. 
Neka nam Presveta Bogorodica Marija pomogne da 
na Božje pitanje “Gdje si?“ (Post 3,9) iskreno odgo¬ 
vorimo: Na tragu Stepinčeve baštine. Amen. 


Svaki dopis na Postulaturu blaženoga Alojzija Stepinca; 
kojim se priopćuje primljeno uslišanje ili uspomena, neka 
bude potpisan te obilježen nadnevkom i mjestom pisanja 
Anonimna se pisma ne arhiviraju. Vjernici koji želp ostat 
anonimni, neka to napomenu u dopisu. 

Hvala Vam što čitate i drugima omogućujete primati 
Glasnik “Blaženi Alojzije Stepinac”. Ako navrijeme pod¬ 
mirite svoje obveze prema Glasniku, on će moći redovito! 
izlaziti i biti vjesnik Blaženikovih vrlina, kojima ga je Bog| 
proslavio za dobro svoje Crkve i hrvatskoga naroda; 
Glasnik može svaki čitatelj i svjedok obogatitii svoji: 
dopisom T uspomenama na kardinala Stepinca'' ii 
fotografijom iz njegova života. Ako ste bili dionik koje; 
sveča sti priređene u njegov spomen, izvijestite! t 
putem Glasnika sve: prijatelje i štovatelje kard Stepinca 

X STEPINČEVO U RIMU X 


Blagdan blaženoga Alojzija Stepinca, o 47. 
obljetnici njegove smrti, svečano je proslavljen 10. 
veljače u hrvatskoj crkvi sv. Jeronima u Rimu. Sve¬ 
čano euharistijsko slavlje predvodio je kard. Franc 
Rode, predstojnik Kongregacije za ustanove posve- 
čenoga života i za Društva apostolskoga života, u 
zajedništvu s nadbiskupima: splitsko-makarskim 
mons. Marinom Barišičem, zadarskim mons. Ivanom 
Prenđom, te mons. Nikolom Eterovićem, tajnikom 
Biskupske sinode, poglavarima Papinskoga hrvat¬ 
skoga zavoda sv. Jeronima te osamdesetak svečenika 
koji se nalaze na službi ili studiju u Rimu. 

Pri kraju misnoga slavlja rektor Papinskoga hrvat¬ 
skoga zavoda sv. Jeronima mons. Jure Bogdan po¬ 
klonio je kardinalu Rodeu Evangeliariuni Spalatense 
(Splitski evanđelistar), najstariju sačuvanu rukopisnu 
knjigu u Hrvatskoj, odnosno najstariji pergamentni 
kodeks koji datira iz 677. st., zaželjevši ujedno kardi¬ 
nalu da poput blaženoga Alojzija bude svjedok Evan¬ 
đelja te da mu ono pomogne u neograničenom dari¬ 
vanju sebe Bogu, Crkvi i svome narodu. 

Misno slavlje su liturgijskim pjevanjem uzveličali 
Katedralni zbor “Pro mušica” iz Mostara u zajedništvu 
s Glazbenom školom “Ivan pl. Zajc” iz Mostara pod 
ravnanjem svečenika mo. Dragana Filipoviča. 

Uz veleposlanika Republike Hrvatske pri Svetoj 
Stolici i Republici Italiji, svetoj misi nazočili su vele¬ 
poslanici Bosne i Hercegovine, Češke, Slovačke i 
Crne Gore pri Svetoj Stolici. 

Svojom nazočnošću blagdan blaženoga Alojzija 
Stepinca obogatio je velik broj hrvatskih i talijanskih 
vjernika, hrvatskih redovnica te bogoslova koji se 
nalaze na studiju u Rimu. 



Kard. Franc Rode predvodi euharistijsko slavlje u hrvatskoj 
nacionalnoj crkvi sv. Jeronima u Rimu na Stepinčevo 
10. veljače 2007. 


PROPOVIJED kardinala FRANCA RODEA 

O “Ne držah zgodnim među vama išta drugo znati 
osim Isusa Krista, i to raspetoga” (1 Kor 2, 2). Riječi 
apostola Pavla što smo ih upravo čuli uvode nas u 
središte, u samo srce blagdana koji danas slavimo, 
dies natalis blaženoga kardinala Alojzija Stepinca. 
Otajstvo darivanja, ljubavi i križa, muke i trpljenja 
za Krista, za Crkvu, za narod Božji, za slobodu i do¬ 
stojanstvo svakoga čovjeka. 

“Blaženi Alojzije Stepinac nije prolio svoju krv u 
doslovnom smislu te riječi” - reče Sveti Otac Ivan 
Pavao II. 3. listopada 1998. tijekom propovijedi na 
Svetoj Misi proglašenja sluge Božjega blaženim, na 
otvorenom svetištu Majke Božje u Bistrici, svetištu što 
gaje kardinal Stepinac toliko ljubio. “Njegovu su smrt 
prouzročila dugotrajna trpljenja što ih je podnio: 
posljednjih 15 godina njegova života bile su godine 
neprestana zlostavljanja, u kojima je hrabro izložio 
svoj vlastiti život za svjedočanstvo Evanđelja i jedinst¬ 
va Crkve. Da upotrijebimo riječi Psalma, on je predao 
svoj vlastiti život u ruke Božje” (usp. Ps 16, 15,5). 

Čitav svoj život proveo je u svijesti koju je crpio 
iz trajnog sjedinjenja sa svojim Gospodinom, u borbi 
za slobodu Crkve protiv totalitarizama XX. vijeka, 
od nacizma i fašizma do komunizma. 

Njegov je program za vlastiti život i za obveze 
kao Pastira i Učitelja naroda Božjega bio uvijek to¬ 
čan, izgrađen, jasan već od prvih godina svećeništva 
i biskupstva. Kao tek tridesetogodišnjak, 29. svibnja 
1934. godine bio je imenovan nadbiskupom koadju- 
torom Zagrebačke nadbiskupije. 

Bio je pastir stada Božjega u posebno teškim 
vremenima povijesti hrvatskog naroda: protu- 
kršćanske ideologije harale su čitavom Europom 
sijući rasnu mržnju i klasnu borbu. U odnosu prema 
njima mons. Stepinac zauzeo je jasan stav, bez ljud¬ 
skih obzira ili političkih računica, u apsolutnoj vjer¬ 
nosti Evanđelju, crkvenoj nauci i svojoj savjesti kao 
katolički biskup. 

“Kad je Stepinac saznao (o svom biskupskom 
imenovanju), prestrašio se” - pisao je kard. Joseph 
Ratzinger dok je još bio Predstojnik Kongregacije za 
nauk vjere. “Dobro je poznavao teško stanje Kato¬ 
ličke crkve i vjernika u svojoj zemlji (...). Poznavao 
je i snagu totalitarnih ideologija. U takvoj situaciji 
nije mogao smatrati biskupstvo kao promaknuće u 
ljudskom smislu, odnosno kao viši stupanj ljudskoga 
dostignuća. Znao je daje biskupstvo bilo u ono vri- 

jeme žrtva, značilo je izgubiti sebe, prepustiti se 
samo u ruke Božje.” 

Nekoliko dana nakon njegova imenovanja 
biskupom, 3. lipnja, izložio je svoj program Kaptolu 
zagrebačke katedrale ovim riječima: “Moja nakana i 
moj cilj jesu slijediti nauk Križa i, bez ikakva straha, 
braniti katoličku istinu i pravdu”. 

Taj je program ispunjavao ustrajno i požrtvovno: 
“On je sudjelovao na poseban način u Pashalnom 
otajstvu: kao pšenično zrno ‘pao je na zemlju’, na 
zemlju Hrvatsku”, kako je rekao Ivan Pavao II. za 
vrijeme beatifikacije - “te umrijevši rodio je plod, 
mnogo ploda. Tko prezire svoj život na ovome svi¬ 
jetu, sačuvat če ga za život vječni’”(usp. Iv 12,25). 

© “Vi ste sol zemlje. Vi ste svjetlo svijeta” (Mt 5, 
13. 14). Sol spremna da se rastopi i nestane. U ovom 
svijetu označenom bukom i reflektorima riječi kao 
‘rastopiti se’ i ‘nestati’ čine se neprihvatljivima. 

Rastopiti se znači: ne postojati više po samom 
sebi, nego pomiješati se s drugim, ulazeći u nj, pri¬ 
hvaćajući ga, darivajući se, primajući, tako da ukus 
bude potpun. 

Nestati: sve što nije na površini izgleda nevažno, 
skoro nekorisno, jer što se ne vidi čemu može služi¬ 
ti? “Ne otkupljuje se drugo doli ono što se prihvaća”: 
nije li to povijest soli koja se utjelovljuje u drugo 
tako da ne postoji više, te se nalazi u drugom? Nije li 
to povijest Sina Božjega koji dolazi na zemlju u 
našem tijelu i postaje tijelom? Svjetlo Riječi postav¬ 
ljeno je na svijećnjak križa da može rasvijetliti sve 
one koji su u svijetu. Svjetlo što ne prestaje svijetli¬ 
ti, jer je dobro djelo otkupiti sužnje svojim životom, 
pa se ne može shvatiti tako veliku ljubav nego pro¬ 
matrajući Oca svjetla koji je na nebesima. 

To svjetlo blista i u blaženom Alojziju Stepincu: 
njegovo nastojanje da bude sol i svjetlo sastojalo se 
u tome da neumorno propovijeda Evanđelje kao i 
njegov Učitelj, da liječi srca ranjena strahotama rata 
i tlačenjem diktature, da usmjerava razume između 
hridina protukršćanskih ideologija, da izgoni đavle 
mržnje i nasilja. 

Kao sv. Pavao, i Stepinac je bio uvjeren da navije- 
štati Evanđelje nije za njega hvastanje nego dužnost. 
I on je u svojoj dubini osjećao čeznutljivu zapovijed 
apostolovih riječi: “Doista, jao meni ako evanđelja 
ne navješćujem” (1 Kor 9,16). 

Propovijedati Evanđelje, biti njegov neumorni 
svjedok - evo, to je bio veliki zanos, plamen koji je 
gorio u srcu kardinala Stepinca po primjeru apostola 
Pavla. Bio je navjestitelj i svjedok Evanđelja kao 


mladi svećenik i mladi biskup prije svjetskoga rata. 
Ostao je takav u tragičnim godinama svjetskoga rata, 
i nastavio je biti takav pod komunističkim režimom 
pa čak i pred sudom i u zatvoru. “Svojom prisut- 
nošću, djelatnošću, hrabrošću i strpljivošću, tišinom 
i na koncu svojom smrću, on se pokazao kao pravi 
crkveni čovjek, spreman na vrhunsku žrtvu samo da 
ne zaniječe vjeru”. Riječi su to Ivana Pavla II. koje je 
izgovorio u zagrebačkoj katedrali 10. rujna 1994. 
Teško je zamisliti ljepšu pohvalu za jednoga biskupa 
od strane vrhovnoga autoriteta Crkve. 

Za kardinala Stepinca naviještati Evanđelje i biti 
njegov svjedok bila je osobna obveza, nutarnji za¬ 
htjev koji ga je u potpunosti zahvatio, plod neograni¬ 
čena darivanja sebe Bogu, Crkvi i svome narodu. 

Takav je ostao sve do kraja. Dvije godine prije 
smrti pisao je svom metropolitanskom Kaptolu u 
Zagrebu iz Krašića gdje je bio zatočen: “Tijelo je 
sada većim dijelom uništeno, ali duh ostaje odlučan: 
braniti prava naše Crkve, čast Božju i dostojanstvo 
čovjeka, ustreba li, usque ad effusionem sanguinis ”. 

© Njegova nastojanja kao evangelizatora, kao oca 
siromaha i potlačenih, kao neumornog Pastira Crkve, 
imalo je jedinstveni izvor: sjedinjenje s Kristom. 
“Kardinal Stepinac uperio je svoj pogled u Krista, živio 
je u viziji Krista i tako se uvijek suobličio Kristu” - 
rekao je kardinal Ratzinger. 

“Bio je preobražen u Krista, on sam bio je živa sli¬ 
ka trpećeg Krista, s trnovom krunom i ranama njegove 
muke.” 

Bezuvjetno prianjanje uz Krista Gospodina, životna 
hrana Euharistija, sinovska pobožnost Majci Božjoj, 
jedinstvo s Crkvom koju vodi Petrov nasljednik, živo 
stremljenje za istinom doprinijeli su tomu daje blaženi 
zagrebački nadbiskup mogao dizati svoj glas bez straha, 
bez himbene stidljivosti protiv svih totalitarizama koji¬ 
ma je Europa tih godina bila prisiljena prisustvovati. 

Prvi se sukob, u kojem se očituje sva duhovna veliči¬ 
na i nepristranost mons. Stepinca, dogodio s rasističkom 
ideologijom nacističkoga kova. Dana 31. listopada 1943. 
godine pred zagrebačkom katedralom na završetku pro¬ 
cesije mons. Stepinac je svečano izjavio: “Katolička 
crkva ne poznaje rase gospodara i rase robova; ona po¬ 
znaje samo Božje stvorove, pa ako ima veće poštovanje 
prema nekome, to je onaj koji ima plemenitije srce, a ne 
željeznu šaku”. 

Njegove su riječi bile popraćene konkretnim činima, 
u nastojanju da ukloni iz svoje sredine jarani (usp. Iz 58, 
9), postavši braniteljem Srba, Židova i Roma. 

Međutim, najteži i najduži sukob - koji je trajao sve 

Pastirski hod usidren u vjetar Božjega Duha 


Meditacija potaknuta motrenjem kipa hl. Alojzija Stepinca postavljenim na trgu ispred 
župne crkve bi. Alojzija Stepinca u Velikoj Gorici. Kip je izradio akad. kipar Ivan 
KUJUNDZIC, blagoslovio ga je kardinal Josip Bozanić 10. listopada 2006. 


Promatranje kipa kršćanskoga sveca zadire u 
osobnu povijest vjere. Hrvatski vjernik pred kipom 
blaženoga Alojzija Stepinca postaje dionikom 
zahvaćenosti Duhom Svetim koji ne ostavlja ravno¬ 
dušnim, Akademski umjetnik Ivan Kujundžić sta¬ 
vlja pred nas plod svoga traženja i molitve. U naš 
evanđeoski krajolik sadi svoju 
mladicu tumačenja jednoga 
života koji je postao sim¬ 
bolom, kao i trpljenja koje je 
ostalo nadahnjujućom sigu¬ 
rnošću Božje blizine. 

Umjetničko djelo nije 
nikada ponavljanje zbilje, 
nego njezina preobrazba, mo¬ 
gućnost drukčije zbiljnosti ili 
nastavljanje života kojemu 
prijeti opasnost zatvorenosti u 
nepomičnost prošlosti. Umje¬ 
tnost uistinu ne odražava vi¬ 
dljivo, nego očituje, čini vid¬ 
ljivim. Spomenici u sebi 
čuvaju trajnost spomena, ali 
ponovno ne kao mimesis, AfSS® 

oponašanje, nego kao poziv na 
vršenje spomena, kao spo- 
men-čin, kao anamnesis. To 
vrijedi na poseban način za 
svece, čiji se kipovi ne svode 
na spomeničku baštinu, nego 
su trajni govor Utjelovljenja 
Isusa Krista, uprisutnjenost 
bogočovještva i Radosne vijesti u životima pojedi¬ 
naca i zajednica, a u našemu hrvatskom crkvenom 
tkivu postoji pastir lako dohvatljiv sjecanjem, u 
čijemu liku prepoznajemo blizinu Boga koji je 
žrtvom na križu očitovao svoju ljubav, nemjerljivom 
žrtvom od koje kao vjernici živimo radost 
Uskrsnuća. 

I do sada su umjetničke ruke stvorile vrijedna 
djela koja su tumačila i uprisutnjivala Blažen i ka, no 
prevladavali su pristupi koji očituju njegovu medita¬ 
tivnu uronjenost* njegovu snagu nutamjosti, njegovu 


Ivan Kujundžić: Alojzije Stepi na c, kip postavljen 
na trgu ispred župne crkve bi. Alojzija Stepinca u 
Velikoj Gorki. Blagoslovio ga je kardinal Josip 
Bozanić 10. listopada 2006. 


molitvenu povezanost s Bogom u dubini duše ili pak 
preoblikovanost nebom, kršćansku metamorfozu 
koja ili privlači sugestivnošću dosegnutoga dara 
svjedočenja ili je odviše smještena u nedostupnost 
ideala. 

Ivan Kujundžić svojim je radom pošao tragom 
sinteze kojoj je zajednički 
nazivnik mnogovrsnost odlika 
pastira. Zaustavljajući se na 
bitnome, stvara prepozna¬ 
tljivost ne želeći, te stoga i ne 
pokušavajući iscrpiti ju jedno¬ 
značnom dorečenošću. Svaki 
dio Stepinčeva lika može živ¬ 
jeti zasebno, a ipak tvori 
cjelinu i za njom vapi. Oko 
svakoga istinskoga umjetni¬ 
čkoga djela odjekuje zvuk 
svemira. 

r-. „ 4 Pred nama se nalazi lik 

r Blaženika koji u .svojim Iri 

jt, I turgijskim odrednicama nosi 

' ■f ,, naslov; biskup i mučenik. Te 

' dvije odrednice u kipu su spo¬ 
ji. jene tako da se mučeništvo ne 

* ističe kao cilj nego kao dio po- 

zvanosti i sustavni dio 
pastirske službe. Mučeništvo 
je preobraženo do mjere mira 
pravednika tako da ga se ne 
dotiče muka nikakva (usp. 
Mudr 3, Ih Za umjetnička se 
djela, osobito za skulpture, nerijetko kaže da su u 
prirodnoj veličini, no svetačke su - bez obzira na nji¬ 
hove prostorne mjere - uvijek u natprirodnoj 
veličini. 

ttt 

Pred nama se ne nalazi životopis jednoga čovje¬ 
ka pretočen u broncu. Ovdje se uzdiže životopis 
mjesne zagrebačke Crkve, ali i životopis Crkve u 
Hrvata koji je ispisao Duh Životvorac u iznimno 
zahtjevnim povijesnim okolnostima. To je pastir u 
naizgled zaustavljenu pokretu, ali ne na način 

helenističkoga hvatanja i isticanja 'trenutka koji 
bježi’, nego vječnosti koja se približava. Pritom 
svaki pogled na blaženoga pastira lomi zaustavije- 
nosi i daje mu da hoda posred vjernika, posred 
zemaljskih zbivanja, upijajući očekivanja ljudi i 
nudeći pogled koji sve promatra suh speci? aelerni - 
tališ , Taj duhovski pogled s iskrom Pedcsetnicc 
pokazuje portretnu detaljnost lica i oris odjeće koji je 
ostao kat? zakoraknuto lice s odsjajem Duha, 
zaogrnutosl u Vjetar, onaj isti koji pokreće i lebdi 
nad Stvaranjem i koji pomiče grobni kamen, kako bi 
se objavila nepripadnost Živoga među mrtvima i 
ponovno čuo evanđeoski govor koji lišava straha: 
Ne bojte se! 

Jako se čini da je odsutna grozota kriza, križ po¬ 
stoji kao okvir jednoga puta, Teško je razabrati 
nalazi li se križ ispred ili iza blaženoga Alojzija, jer 
on jest i ispred i iza njega, sjeno vi to se preslikavajući 
na motive naznačene na mitri i na leđima misnice: 
na mitri, neodvojivoj od lica, opečaćenosl je 
službom kojoj je produžetak lica križ; na leđima križ 
obilježen početnim i završnim slovima grčkoga alfa¬ 
beta alfom i omegoin, kao obilježenost vremena 
vječnošću, kao ođjevenosl u otajstvo ljepote križa, 
kao zagledanost u konačnosl nebeske domovine. 

Kardinalov hod stopljen je s putom ili, drukčije 
rečeno, io nije hod bez pripadajućega puta. On 
ostavlja trag, mada je teško pobliže odrediti način 
hoda, ju djeluje na promatrača kao da je učvršćen u 
kamenu, a ipak svojom mirnoćom sugerira hod po 
vodi, kao hod koji izranja iz zemaljskoga da tu 
upui u i na nebesko. 


< Jvaj kip poziva da g,a se pozorno promotri sa 
svili strana i pritom oslobodi misli i osjećaje. 
Dolazeći s prednje strane čovjek se nađe u prepo 
/milosti susreta u smirenosti govorijive tišine, 
rdn/eni Alojzije na optužbe se branio šutnjom j 
mirnoćom savjesti. < >u fe jedan od onih na koje se 
lako piiiujeiijuje <'iceronuva rečenica: “( iitn tučeni 
cUiioaut" “Kail šute, viču" (Maretis l ullius ('icero, 
hi i \ttiiiiumi /. -V}. Ktijtmdžtć je ovim djelom 
poka/ao da je umjetnik koji /ivi na nevidljivoj 
granici tišine, kako bi i sam izražajnom šutnjom u 
svojemu djelu [Histao posvemašnjim odjekom. 

Naći se iza kipa /naći biti izvrgnut pozivu na 
nasljedovanje Krista, piisutua ti čovjeku odjevenom 
u kn/, ali u čudesnoj sigurnosti da je tim putem već 
netko prošao. Potpisujući se, kardinal Slepinae je 
ispred svoga imena stavljao obično nadbiskupski. 


dvostruki križ (crux gemina). Umjetnik je naznačio 
baš takav križ koji se dobije spajanjem križa na mitri 
i križa na stražnjoj sirani misnice, produženoga na 
albi. Pred nasljedovateljem Krista nalazi se životni 
potpis službe koja nije izbrisala osobnost, nego je 
ostala u snažnome su-djelovanju, u okrilju kojega se 
rađa ohrabrenje ozbiljeno neustrašivomu. 



(dodajući kip slijeva, pred očima će se izdignuti 
namjerno blago predimenzioniran pastirski štap koji 
u napetosti s oblikovnim kosim stiliziranim nabo¬ 
jima ističe iziaslost drvela koje postaje utjehom: 
“Tvoj stap i palica tvoja utjeha su meni" (Ps 23, 4). 
11 ruci koja drži slap ogleda se Kardinalovo geslo: U 
tebe se, < i os pod i ne, i izdam! Non cotiftttithr hi aete- 
mtm\ Pripadnost Bogu koja ne dopušta da čovjek 
Inide zbunjen, smeten, da pomi ješa {vonfimdvre) vri¬ 
jednosti nt u najtežim povijesnim okolnostima 
sveopćega metež;i i zbrke, kao štu je to vrijeme rato¬ 
va, ni onda kada ga pritišće nevolja življenja izraze- 
na je masivnošen štapa, ciljano oblikovana s 
izraženom tekstilnim drvela, da bi tipološki vezao 
drvo spoznaje i drvo kriza, s izbijanjem novih grana 
i plodova ljubavi. U vrlu kršćanske obitelji 
umčeništvo je, poput ovoga kipa, sempev virescetis* 
zalijevano Dubom Zivolvorcem. 

Vezanost Kardinalova lika i štapa ne može se 

Hrvatski vjernici u župnoj crkvi sv. Pavla u Clevelandu 
na proslavi Stepinčeva 10. veljače 2007, 


nazvati oslonjenošću, nego pripadnošću; stisak ruke 
je pažljiv, odmjeren, položaj ruke bez traga grćevi- 
tosti, U štapu se čita utjeha i poniznost čovjeka koji 
zna da mu je povjerena služba. Kako su lako 
povezive riječi: “Kao Što su obilate patnje Kristove 
u nama, tako je po Kristu obilata i utjeha naša'" 
(2Kor I, 5). Štap ne progovara vlašću, autoritetom 
bez pokrića, umišljenom veličinom, nego dragocje¬ 
nim suputništvom koje daje mir, mir koji svijet ne 
može dati i koji obićnost pretvara u neobičnost. 
Sjetimo se Blaženi kov ih riječi sa suđenja: “Obični 
Stepi nac ne može imati taj utjecaj nego samo nad¬ 
biskup Stepinac”. 

Posebnu pozornost pobuđuje Kardinalova desna 
ruka u zanimljivoj gesti. Možda će se nekomu činiti 
pomalo otklonjenom i nepripadnom cjelokupnomu 
gibanju. No, Kujundžic na taj način pojačava bitnu, 
nosivu prisutnost otajstvenoga. Upravo se proma¬ 
tranjem kipa s desne strane zaokružuje cjelovitost 
hoda u privlačnoj postojanosti koja nije zamrznuta i 
koja daje svakomu vjerniku mogućnost dovršavanja 
djela ugrađivanjem vlastita koraka. 

Posrijedi je gesta nezaustavljive zahvaćenosti 
koja zna da izvire iz dara. U toj gesti počiva spoje- 
nosl pastirske, svećeničke i proročke službe. Ruka 
koja poučava, ruka koja blagoslivlja, ruka koja upo¬ 
zorava, ruka koja dariva. U nju je moguće slaviti 
riječi svetoga Pavla kojima uvodi u govor o 
ustanovljenju Euharistije: Ja od Gospodina pri mi h 
što vama predadoh (I Kor 11, 23). 

Onaj koji ne dopušta da ovaj kip bude dovršen, 
onaj koji trajno dorađuje odnos promatrača i umje¬ 
tničkoga djela, Sculptor cl i vi nas. Duh Sveti, koga 
zazivamo kao lumen vordium. chtlcis hospes\ On, 
svjetlo srdaca i slatki gost od kipa čini ogledalo i 


prizmu, Kujundžic se dopustio odvesti u suzvučje s 
Božjim Duhom, da bi pred nas stavio lik Blaženika 
koji je nedvojbeno jedan od najčitljivijih pečata 
Duha Branitelja i Tješitelja u hrvatskome vje¬ 
rničkom narodu. 

TTT 

Pred nama je pastir koji je pred sudištem totali¬ 
tarnoga komunističkog sustava i tijekom uzništva 
ostao nedodirljivim i trajno slobodnim. Pastir je to 
u svome brižnom vođenju i traženju, prihvaćanju i 
tinjajućoj radosti, od koje živi iskreno poslanje. 
Njegov hod i prisutnost - samo izvanjski sputani - 
ne nose odlike socio-poiitićkih revolucija, nego 
očinske skrbi i prihvaćanja u poslušnosti služenja 
Bogu. Svojim držanjem otvara pitanje čemu je više 
nalik: onomu koji svojim prelaženjem mnoštvu 
krči put ili onomu koji ponosno i zahvalno 
blagoslivlja i pozdravlja okupljene, zagledan u 
Istinu koju je upijao te u njezinu sjaju pronašao 
smirenost koja oprašta, za bezbožnike jednako ne¬ 
razumljivu kao što je bila nerazumljiva nepo¬ 
pustljivost pred progonstvima i ponudama političke 
nepravde izgrađene na laži. I ovdje se na njegovu 
licu mogu naći češće ponavljane riječi: "Ja sam za 
svoje uvjerenje sposoban podnijeti ne samo ismje¬ 
hivanje. prezir i poniženje, nego. jer mi je savjest 
čista, pripravan sam svaki čas i umrijeti". 

Blaženik je odjeven u liturgijsko ruho. ali ga se 



Učenici Škole hrvatskog jezika u Clevelandu i Zagreb Jr 
Tamburica Izvode hrvatske pjesme \ plesove 
proslavljujuči Stepinćevo 2007, 


tako zamišlja u drugim ozračjima, jer je svoj život 
pretočio u euharistijski govor i dopustio da Bog od 
njegova života stvori euharistijski dar. Ovaj kip 
ostaje nedovršenim zbog još jednoga razloga. 
Naime, on traži zajednicu Crkve. Ovdje, uz crkvu, 
uprizoruje i povezanost s bogoslužjem i vrijednost 
za koju jc tiho umirao: crkvenost, nedjeljivu u 

onome što je Kristovo tijelo, s posebnom ljubavlju 
prema Petrovim nasljednicima. Istina od koje nije 
odstupao pretočena je u obranu crkvenosti koja je 
zatirana. Činio je sve što je mogao da bi preživio 
karitativni, obrazovni, odgojni i kulturni rad Crkve; 
borio se za slobodu savjesti, za dostojanstvo svih 
ljudi kao Božje djece; širio je pastoralni rad pokre¬ 
tanjem novih prisutnosti Crkve u društvu i političke 
postupke odmjeravao u svjetlu evanđelja na dobro 
hrvatskoga naroda, što je često bilo pogrješno 
shvaćano i zlonamjerno tumačeno. Povijest, za koju 
je govorio da će mu dati pravo, jest naše vrijeme i 
naš naraštaj, mi. koje je tada tek u vjeri poznavao. 

Na kraju, ako se želi doci do autentične interpre¬ 
tacije ovoga umjetničkog djela, možda je do toga 
najlakše doci tako da se, razmatrajući, izgovaraju ili 
pjevaju riječi posljednice Duhu Svetomu (Dođi, 
Duše Presveti) ili pak da se čitaju odlomci iz 
Blaženikovih homilija, nakon što su upoznate najva¬ 
žnije postaje njegova poziva. 

777 

Naći se ispred kipa ili iza njega, biti mu suputni¬ 
kom i pratiti korak ne ostavlja ravnodušnim. Biti u 
mnoštvu ne znači ne biti uključen u događaj hoda. 
Ovaj znak u prostoru nije uprostorenost znaka, nego 
dodatna oznakevljenost prostora koja ne dopušta 
bijeg od pogleda, a pogled postaje memorijom i mo¬ 
litvom. 

Tako se promatranje pretvara u razmatranje; 
gledanje u proročko viđenje; 
odmjeravanje u izmjerenost nemjerljivim; 
estetski doživljaj u moralnu obvezu; 
prostorno obilaženje u poziv na životno 
nasljedovanje; 

dodir s materijalom u gipkost oživljenosti 
duhovnoga; 

prividna praznina u ispunjenost svetošču 
neba,,. 

Prije svoga biskupskog ređenja blaženi je 
Alojzije govorio o nošenju križa patienter, libenter i 
ardenter- strpljivo, rado i gorljivo. Iako se smatrao 
nedovoljno savršenim za takvo nošenje, život je 
pokazao da je bio dostojan Križa Kristova. Takvoga 
ga susrećemo u ovome brončanom pastirskom hodu 
koji nam je podario kipar Ivan Kujundžič, Za¬ 
hvaljujemo njemu, ali i Bogu za nadahnuće koje 
daruje umjetnicima. 

Ovo nas djelo vraća na polazište i otkriva 
dolazište kršćanskoga života. Prepoznajemo da je 
slavni Kristov križ u zagrebačkome nadbiskupu 



Cvijeće nije uvelo niti se svjetlo ugasilo na grobu 
bi. Alojzija Ste pinta 


Alojziju Stepincu uzvišen postigao divnu pobjedu. 
Pišući životopis naše Crkve Bog nam je u blaženo¬ 
mu Alojziju podario krasopis Duha Svetoga, a 
umjetnost i vjera kroz sablazan i ludost žrtve u per¬ 
spektivi križa skidaju krinku s idola i omogućuju da 
na tren utihne svijet kroz koji se još uvijek čuje glas 
pastira od svetoga Pavla do blaženoga Alojzija: "A 
ja, Bože, sačuvaj da bih se ičim ponosio, osim 
križem Gospodina našega Isusa Krista” (Gal 6, 14). 
Pneumatološko razmišljanje nužno zahtijeva raz¬ 
govor s umjetnošću i govor koji ne samo da govori 
o Bogu, već osvjetljava Boga koji govori (Deus 
loguens). 

Nakon svega rečenoga, shvatio sam da forma 
zahtijeva i poticaj koji upućujem umjetniku: ovaj kip 
vapi i za svojim izražajem u bjelini kamena. Nadam 
se da će umjetnik i to ostvariti u skoroj budućnosti. 

Pustimo svjetlu i suncu da otkriva ovaj kip, u 
njega uranja i zajedno s njim otvara velikogoričko 
jutro i sumrak; da u rosi, magli, kiši i snijegu stvara 
titraje molitve; da dočekuje i ispraća vjernike, da 
pozdravlja prolaznike pitajući ih o bitnome u nji¬ 
hovu životu. Pustimo vjetru da u uši donosi jasnu 
riječ koja ne traži samo površne slušatelje, nego 
vjerne nasljedovatelje. Blažen i k je ovdje načinio 
svoj prvi korak, da bismo i mi od njega naučili 
kršćanski zakoraknuti i kristovski hodati kao 
euharistijski ljudi.,. Ovdje se potvrđuje da i za 
umjetnost vrijedi: Deus, tua res agi tur. 

Ivan Šaško 


IV 

do smrti - bio je onaj s komunističkim režimom i nje¬ 
govom ideologijom utemeljenoj na ateističkom materi¬ 
jalizmu. Nakon što su komunisti preuzeli vlast u svibnju 

1945., na čitavom teritoriju bivše Jugoslavije započela je 
politika sustavne ateizacije. Vjerski odgoj mladeži biva 
spriječen, svečenici, redovnici i laici zatvarani ili ubijeni. 
Tisak i radio neprestano napadaju Svetu Stolicu i 
biskupe. Katolički biskupi, nakon brojnih osobnih bez¬ 
uspješnih intervencija, u rujnu 1945. objavljuju zajed¬ 
ničko pismo, čiji je glavni inspirator i pokretač mons. 
Stepinac, a iznosi i niz optužbi protiv novoga režima. 
Biskupi su pisali: “U ime vječne pravde dižemo glas ne 
samo u obranu nepravedno osuđenih svečenika, nego i u 
obranu uspomene tisuča i tisuča drugih nevinih žrtava, 
osuđenih na smrt a da se nisu mogli braniti”. 

Mons. Stepinac bio je potpuno svjestan težine svog 
pothvata: “Sve bi mi bili oprostili, osim ovog pisma”, 
reče jednom prijatelju. 

Nakon ovoga hrabroga nastupa katoličkih biskupa, 
Komunistička partija je izgubila svaku nadu o mogu¬ 
ćnosti da izmanipulira zagrebačkoga nadbiskupa za svoje 
planove oko stvaranja nacionalne crkve odcijepljene od 
Rima. Žestoki napadi u tisku prethodili su zatočenju i 
osudi na šesnaest godina prisilnoga rada sa strane 
Narodnoga suda u Zagrebu. Kao uvijek, u tom presudnom 
času mons. Stepinac pokazao se velikim, po primjeru 
apostola i biskupa prvih stoljeća 
kršćanstva. Pred sucima je izjavio: 

“Pred Bogom i pred ljudima moja je 
savjest mirna. Sva se moja krivnja 
sastoji u činjenici da nisam poklek¬ 
nuo pred vašim zahtjevima. Ali, ako 
trebam? položiti svoj život jer sam vršio 
svoju dužnost, darovat ću ga. Optuženi 
zagrebački nadbiskup zna ne samo 
trpjeti nego, ako ustreba, i umrijeti 
za svoje stavove”. 

Prema riječima pape Ivana Pavla 

11., mons. Stepinac je stvarno bio osu¬ 
đen zbog njegova otpora protiv “tla¬ 
čenja sa strane ateističkog komuniz¬ 
ma, u ime ljudskih prava i vrijednosti 
slobode, posebno vjerske slobode”. 


“Dobri Pastir bio je za blaženoga Stepinca jedi¬ 
ni Učitelj: on je nadahnjivao svoje ponašanje na nje¬ 
govu primjeru sve do kraja, prikazavši život za stado 
koje mu je bilo povjereno” (Ivan Pavao II., Propovi¬ 
jed na misi beatifikacije). 

Rado napominjem daje zagrebački Kardinal bio 
slika Dobroga Pastira koji je uzeo na sebe brigu i za 
stado slovenske Crkve. 

Godine 1941. kada je Slovenija bila okupirana od 
nacista, više od 300 svećenika bili su prihvaćeni u 
Hrvatskoj i spašeni od logora smrti: već su bili 
pripremljeni vlakovi koji bi ih bili otpremili u 
nacističke logore, kad li, zahvaljujući intervenciji 
kardinala Stepinca, bijahu prihvaćeni u župama i 
biskupijama, gdje su vršili svoju pastoralnu službu 
sve do završetka svjetskoga rata. To je još jedan vez 
zahvalnosti i priznanja koji veže moju zemlju i mene 
osobno s ovim svetim Pastirom naroda Božjega. 

Molimo Sveto i Nerazdjeljivo Trojstvo da po za¬ 
govoru blaženoga kardinala Stepinca budemo sol 
zemlje i svjetlo svijeta. Sol koja se rastapa, bez stra¬ 
ha da će nestati. Svjetlo što rasvjetljuje, bez straha 
što će biti izloženo tlačenju i zatiranju. Molimo i da 
ljubimo Crkvu i Svetoga Oca čistom i plemenitom 
ljubavlju, uvijek spremni da obrazložimo svakome 
svoju vjeru i svoju nadu. Amen! 

*0 *0 *0 
0* 0* 0\ 



Dio hodočasnika iz rovinjske župe sv. Eufemije, predvođeni župnikom Milanom 
Zgrablićem, za uspomenu su se slikali pred Spomen-zbirkom bi. Alojzija Stepinca na dan 
pohoda njegovu grobu i svetištu Majke Božje Bistričke, 10. ožujka 2007. 


DAROVI ZA POKRIĆE TROŠKOVA LI POSTUPKU PROGLAŠENJA SVETIM BL. ALOJZIJA STEPINCA 


Nakon objavljivanja zadnjeg broja Glasnika svoj dar za pokriće troškova u postupku za proglašenje svetim 
kard. Alojzija Stepinca uručili su ovi darovatelji: Ozana CRNOGORAC - Biograd (2 x); Dobrila PALINIC - 
Metković; Katarina KEČEKEŠ - Zagreb; Iva MATIĆ - Okrug Gornji (Trogir); N. N.; Katica ANDRIJAŠEVIĆ - 
Split; Mara CELIĆ; Marijan VERVEGER; Slavica JERKUNICA - Dubrovnik; N. N.; Marica BREZOVIĆ; vlč. 

Ivan JANEŠ - Đakovo; Župa Gospe od Brze Pomoći - Slavonski Brod; Zlata JURELA. 

V_______ _ _ J 

EUHARISTIJSKI KONGRESI 


U razgranatoj pastoralnoj djelatnosti nadbiskupa Alojzija Stepinca uočljiva su nastojanja da slavljenje euharistije 
bude prigoda za evangelizaciju i posvećivanje Božjega naroda. Taj njegov rad nije bio improvizacija, već osmišljen i dobro 
pripremljen pastoralni program. U provedbu toga programa uključio je profesore teologije i stručnjake s područja drugih 
društvenih i prirodnih znanosti, koji su, svaki sa svoga područja, mogli pridonijeti prosvjećivanju i kulturnom uzdignuću 
naroda. Tako su euharistijski kongresi bili navještaj i slavljenje vjerskih istina te socijalno i kulturno uzdignuće naroda. 

Čitateljima ovoga broja Glasnika u glavnim obrisima predočujemo 34. međunarodni euharistijski kongres koji se od 
25. do 29. svibnja 1938. održao u Budimpešti. 

Napominjemo da cijeli prikaz pripreme i proslave ovoga kongresa, potom bibliografiju i slikovne zapise, čitatelji mogu 
pronaći u knjizi: “Euharistijska evangelizacija nadbiskupa Alojzija Stepinca”, koju su objavili Postulatura za proglašenje 
svetim blaženoga Alojzija Stepinca i Glas Koncila. 


34. MEĐUNARODNI EUHARISTIJSKI KONGRES U BUDIMPEŠTI 

25. - 29. svibnja 1938. 


Međunarodni euharistijski kongres u Budimpešti pobudio je veliko zanimanje među katolicima u 
Kraljevini Jugoslaviji pa su se Odbor za euharistijske kongrese Biskupske konferencije u Kraljevini 
Jugoslaviji kao i odbori pojedinih (nad)biskupija vrlo aktivno uključili u pripremu i poticanje vjernika 
na sudjelovanje na 34. međunarodnom euharistijskom kongresu u Budimpešti. Pridonijele su tome 
raznovrsne pobožnosti, sastanci društava Katoličke akcije i brojni članci u svjetovnom i crkvenom tisku. 


Poziv hrvatskoga metropolita na Svjetski 
euharistijski kongres 

Nadbiskup Stepinac posebnom je okružnicom, na¬ 
pisanom 10. siječnja 1938., pozvao hrvatske vjernike na 
34. međunarodni euharistijski kongres, istaknuvši potre¬ 
bu da se Hrvati uključe u njegovu proslavu jer time 
“Euharistijskom Kristu dajemo zadovoljštinu i nakna¬ 
du”, “prosvjedujemo svetim gnjevom protiv svih ne¬ 
pravda i uvrjeda, koje bezboštvo nanosi Kristu” i “da 
preko Euharistije radimo za mir svijeta”. 

Polazak hrvatskih hodočasnika na kongres u 
Budimpešti 

Odbor za euharistijske kongrese episkopata Kralje¬ 
vine Jugoslavije organizirao je zajednički hodočasnički 
vlak koji je iz Zagreba krenuo u srijedu 25. svibnja u 
7.50 sati, a u Budimpeštu je stigao u 18.08 sati popodne. 

Hrvatski hodočasnici dolazili su zajednički - jedna 
velika skupina prispjela je vlakom iz Osijeka, vlakovima 
iz drugih odredišta ili samostalno. 

U nedjelju 22. svibnja 1939. prije podne predvodio je 
nadbiskup Alojzije Stepinac na Mariji Bistrici slavlja i 
pobožnosti prigodom invalidskoga hodočašča. 

S nadbiskupom su osim dr. Šepera putovali i dr. Josip 
Srebrnič, biskup krčki, mons. Pavao Butorac, biskup 
kotorski, i prof. Mate Ujevič, kojega je nadbiskup po¬ 
zvao na put kao izvjestitelja za katolički dnevnik Hrvat¬ 
ska straža. Bili su s njima i isusovački svečenici o. Pavao 
Grimm i o. Stjepan Poglajen. 


Banjalučki biskup Jozo Garič doputovao je u Budim¬ 
peštu sutradan, 23. svibnja, a senjski biskup dr. Viktor 
Burič i hvarski mons. Miho Pušič nisu mogli doči na 
kongres zbog bolesti. 

Na kongresu u Budimpešti sudjelovali su i dr. Ivan 
Ev. Šarič, nadbiskup sarajevski, o. Rafael Rodič, naslov¬ 
ni nadbiskup od Filipopolisa, dr. Josip Ujčič, nadbiskup 
beogradski, dr. Nikola Dobrečič, nadbiskup barski, dr. 
Kvirin Klement Bonefačič, biskup splitski, dr. Jeronim 
Mileta, biskup šibenski, dr. Ivan Tomažič, biskup mari¬ 
borski, dr. Josip M. Carevič, biskup dubrovački, mons. 
Pavao Butorac, biskup kotorski. 

Govor kard. Pacellija prigodom svečanoga 
dočeka u Budimpešti 

U utorak 24. svibnja u Budimpeštu je prispio kardinal 
državni tajnik Eugenio Pacelli, posebni izaslanik pape 
Pija XI. za 34. euharistijski kongres u Budimpešti. Nje¬ 
gov se nastup pratio s osobitim zanimanjem. U Europi i u 
svijetu vladalo je predratno stanje. Crkva je ovaj put na¬ 
stupila kao čuvarica ljubavi među ljudima, sinovima 
Božjim i kao zaštitnica pravde. Očitovali su to i svi izre¬ 
čeni govori na kongresu. Liberalni zagrebački Jutarnji 
list predočio ih je naslovom: Govori protiv rasizma. 

A kardinal Pacelli, zahvalivši na srdačnom dočeku, 
svoj je govor završio ovim riječima: 

“Ako je istina da grijeh čini narode nesretnima, nije 
manje istina da vjera, koja ne dolazi od čovjeka nego od 
Boga, narode čini velikima i sretnima jer ona uči čovje- 

ka da bude bar građanin, da sluša 
vladara, jer vlast dolazi od Boga. 
Duboka je istina da se vjera i život 
popunjaju, da se svjetlo i snaga odoz¬ 
go proširuju i na ono što je zemaljsko 
te da ujedinjuju predstavnike vlasti 
sa svim slojevima naroda i daju 
divne plodove sklada između dviju 
ovlasti, između vlasti crkvene i vlasti 
državne koja je kod vas povjerena 
mudrim i iskusnim rukama kao što 
smo mogli razabrati iz razboritih 
riječi upravljenih nam ove večeri.” 


Zborovanje katoličkih intelektualaca 

U srijedu 25. svibnja u čitavoj se Budimpešti zapažao 
priliv novih hodočasnika. Vrijeme je bilo vrlo loše - 
padala je kiša i puhao jak vjetar. No to nije omelo pred¬ 
viđena događanja: zborovanje katoličkih intelektualaca, 
doček Papina legata i otvorenje 34. međunarodnog 
euharistijskog kongresa. 

U 10.30 sati održana je svečanost zborovanja mađar¬ 
skih katoličkih intelektualaca, a predsjedao mu je kardi¬ 
nal Alfredo Ildefonso Schuster, milanski nadbiskup. Prvi 
je u ime mađarske vlade zborovanje pozdravio ministar 
Balint Homan. Ugledni mađarski znanstvenik istaknuo je 
značenje ovoga sastanka po kojemu se svečanostima kon¬ 
gresa pridružuju katolički književnici, znanstvenici, umjet¬ 
nici i kulturni radnici uopče. 

Zboreči o tendencijama koje djeluju protivno krščan- 
skom učenju, ministar Homan je naglasio sljedeče: “Dubo¬ 
ka vjera u Isusa Krista i narodna svijest združeni u neraz- 
rješivoj sintezi bile su element pomoču kojega je u mađar¬ 
skom duhu stvorena spiritualistička, krščanska i nacional¬ 
na koncepcija svijeta. Zahvaljujuči tome shvačanju 
mađarska je duša izdržala i još izdržava borbu protiv ten¬ 
dencija koje niječu vjeru i moral, koje napadaju Crkvu i 
državu i rade kako bi razorile društvo i duhovnost.” 

Još su govorili grof Dalla Torre, ravnatelj vatikanskog 
dnevnika UOsservatore Romano , Leon Merklen, ravnatelj 
francuskog katoličkog dnevnika La Croix , američki 
katolički novinar Joseph Scott i francuski novinar Vellier 
de Pencheville. Zborovanje je zaključio mađarski biskup 
mons. Tzamad. 

SVEČANO OTVORENJE 34. MEĐUNAROD¬ 

NOGA EUHARITIJSKOGA KONGRESA 

Poslije podne je održana prva službena svečanost 
samoga Kongresa. Na Trgu junaka, gdje je u sredini bio 
podignut veliki oltar i sjedišta za dostojanstvenike i pro¬ 
stor za Božji narod, svečano je u prisutnosti papinskog 
legata kardinala Pacellija otvoreno slavlje 34. među¬ 
narodnoga euharistijskoga kongresa. 


Nakon pozdravnih riječi više govornika pračenih 
burnim odobravanjem, papinski legat kardinal Eugenio 
Pacelli održao je prigodni nagovor. U uvodnom je dijelu 
istaknuo činjenicu kako ovaj univerzalni kongres ima 
posebnu misiju, i to ne teškoči današnjeg vremena us¬ 
prkos, nego baš radi ovih poteškoča. Tu misiju je formu¬ 
lirao u ove tri točke: 

“1. U svijetu, u kojemu slabi vjera, treba u ponosnom i 
nepokolebivom Vjerovanju proklamirati osnovne 
istine Spasenja, koje misterij Euharistije sintetizira 
kao neki compendium fidei . (Sažetak - obrazac 
vjere.) 

2. U svijetu, koji sve više i više teži da se oslobodi bo¬ 
žanskog zakona, treba ispovijediti puno i svjesno 
podložništvo zakonu svete Euharistije koja traži da 
se stvori sklad između vjere i života, palaestra sac- 
titatis. (Ogledalo svetosti.) 

3. U svijetu, koji je prodrman i izbačen iz ravnoteže 
provokacijama i neslogom, treba ujediniti sve ljude 
dobre volje u apostolsku križarsku vojnu ljubavi i 
promicanja djela sloge, socijalnoga spasa i žrtve, a 
sve to u osječaju bratske ljubavi nadahnute Euharisti¬ 
jom koja je vinculum caritatis. (Vez ljubavi.)” 

Nakon ovih uvodnih riječi kardinal legat je u tri 

snažna odlomka, kao u tri čina potresne drame suvre¬ 
menoga života, razvio misli izložene u ove tri točke da 
bi kao potresnim epilogom završio evociranjem žalosnih 
posljedica pobune protiv Boga i pozvao na ostvarenje 
kraljevstva pravednosti i mira preko božanske ljubavi. 

U prvome dijelu kardinal legat se poklonio Božjem 
veličanstvu, a onda nastavio: “Pred nama se podiže 
žalosna fronta bezbožnika koji hule protiv neba i protiv 
svega što nam je najsvetije, podižuči protiv neba stisnu¬ 
tu pesnicu Antikrista. Pred nama se odvija povorka onih 
koji bi svim narodima svijeta i svim ljudima htjeli na¬ 
metnuti misao da neče nači napretka osim ako se udalje 
od Kristova Evanđelja i da se sreča i veličina društva i 
pojedinca ne može ostvariti u sjeni Kristova križa. 

Pred nama stoji amorfna masa onih koji, iako nisu 
osobno protivni Isusu Kristu, dopuštaju da ih zahvate 
mutni valovi indiferentnosti i frivolnosti ili koji zaneseni 
dnevnom strujom, na koncu konca, postaju nesvjesni 
sukrivci nevjere i borbe protiv Krista. Pred nama se nižu 
i bolne postaje, krvave ili nekrvave, kojima kao križnim 
putem Crkva Kristova u ovim danima smutnje prolazi 
skupa s Njime. 

I dok naša duša promatra ovu divovsku dramu i dok 
naša srca ubrzano kucaju pred prizorom ovoga dvoboja 
u kojem se sukobiše mysterium gratiae i mysterium 
inquitatis , neodoljivi proplamsaji naše vjere i naše 
ljubavi, okrijepljeni dahom božanske milosti, čine da iz 
naših usana izvire Vjerovanje, ne više kao psalmodija 
mirnih dana, nego kao muževna himna iz dana borbe.” 



34. međunarodni Euharistijski 
kongres u Budimpešti pro¬ 
slavljen od 25. do 29. svibnja 
1938. pod geslom: 
Euharistija i mir u svijetu 

U drugom dijelu svoga govora kardinal Pacelli je 
tumačio značenje riječi ‘Dođi kraljevstvo Tvoje’ i protu¬ 
mačio vrijednost i značenje života koji je u skladu s 
vjerom. Istaknuo je primjere svetaca i tu zgodno upleo 
svece koje je dao mađarski narod i napomenuo kako u 
svetosti nalazimo pravi kamen mudraca koji če našem 
tako ispraznom i slijepom vremenu dati mudrost drago¬ 
cjeniju od svega zlata ovoga svijeta. 

“Veličanstveni poklon koji katolički svijet u ovom 
času iskazuje Bogu u Euharistiji”, nastavio je kard. Pa¬ 
celli, “ima, dakle, osim njegova karaktera javnog ispovi¬ 
jedanja naše vjere i visoku misiju da promiče i ojača u 
srcima svih onih koji žele biti pravi učenici Isusa Krista, 
svijest o skladu koji mora postojati između euharistij- 
skoga reda i načina njihova života.” 

U trečem dijelu svoga govora kardinal Pacelli je 
naglasio osječaj intimnoga i nadnaravnoga jedinstva 
ljudske zajednice duha i srca koja se temelji na misteriju 
spasenja po križu i oltaru. “To je veza ljubavi, to je tajna 
koja može iznijeti pobjedu nad moralnim i materijalnim 
poteškoćama današnjega vremena. Sve zlo od kojega trpi 
naša epoha dolazi od nepriznavanja naših veza sa zajed¬ 
ničkim Ocem, a po tome i pravoga karaktera ljudske 
zajednice i bratskih dužnosti koje vjernici moraju vršiti i 
time osigurati normalan život pojedinca i društva. 

Kidajući veze koje povezuju čovjeka s njegovim 
Stvoriteljem filozofi nevjere su istim mahom i ne zna- 
juči, a možda i ne htijuči, umrtvili duhovne snage koje su 
ljudskoj zajednici osiguravale njezino dostojanstvo, nje¬ 
zinu koheziju, samu njezinu egzistenciju i koji su svoju 
snagu i svoju uspješnost dobivali jedino od vjere u Oca 
koji je na nebesima. Oni koji su nijekali krščansku 
Objavu i koji odbacuju sve krščanske misterije, uklju¬ 
čivo tu i onaj Presvete Euharistije, oduzeli su čovjeku 
dostojanstvo u njegovom privatnom i socijalnom životu. 
Oni su odnosima čovjeka prema čovjeku oduzeli njihovu 
visoku plemenitost, njihov sveti karakter. Oni su ih sni¬ 
zili oduzimajući im jedinu sankciju koja nešto vrijedi i 
koja nije zemaljska nego dolazi odozgo“. 

Govoreči o žalosnom nasljedstvu pobune protiv Boga 
kardinal legat reče: “Lagani, ali dugo i uporno provođeni 
rad rastvaranja olako je rastavio moralni i intelektualni 
život od vjere u Boga i Krista, od te nepokolebive stijene 
na kojoj su oni bili sazidani. Slijepa preuzetnost je malo 
pomalo oslabila i konačno prekinula veze između čovječjih 
dužnosti i vječnih principa ne mogavši mjesto njih staviti 
drugo več nemočni moral bez temelja i sankcije. 

Ohola opijenost čisto vanjskoga napretka odijelila je 
odgoj od osnove koju mu je dao Bog i sada mi s užasom 
promatramo stupanj ovoga razvitka, plodove toga 
napretka i toga odgoja. Umjesto svjesnog i slobodnog, 
ponosnog čovječanstva koje su nam obečali, nemamo 
više nego svijet bez ravnoteže, bez veselja, bez mira. Eto, 


to je žalosni proizvod stoljetnih pogrešaka i zabluda. 
Pogledajte današnji svijet. Je li on ikada poznavao toliku 
usplamtjelost mržnje podijeljenosti i duboke nesloge u 
kojima se danas guši? Je li ikada vrijednost zadane riječi 
bila više podcjenjivana nego danas otkako je utilitari- 
stički materijalizam otvoreno i službeno postavljen na 
mjesto vječnih principa morala?” 

Zatim je nastavio: “I zar čemo se čuditi nad svijetom, 
u kojem je oslabila misao straha Božjega i primjene 
Kristova nauka u praksu realnog života kada gledamo 
kako vlada nepovjerenje čovjeka prema čovjeku, klase 
prema klasi, nacije prema naciji, naroda prema narodu, 
kad gledamo nepovjerenje koje je došlo do tolikoga 
paradoksa da njegova brutalna sila u svakom času prijeti 
da če eksplodirati u katastrofi i kada se nadvijaju crni 
oblaci na obzorju današnjice i skore budučnosti? 

Zar nije za svakoga razumnoga čovjeka, za svakoga 
čovjeka koji ima srca, predmet užasa nemilosrdna utak¬ 
mica za naoružanje koja je u bolesti ovoga općenitoga 
nepovjerenja postala dominantno zanimanje čovječan¬ 
stva XX. stolječa, koje se sprema na nove sukobe i čiji če 
razarački bijes možda u divljaštvu nadvisiti sve ono što 
je prošlost smatrala kao najstrašnije? Pred nasilnim pre¬ 
okretima koje pioniri bezbožnoga komunizma nastoje 
proizvesti u čitavom svijetu dužnost je i pravo ugroženih 
nacija da se tomu odupru na svoj vlastiti račun, ali i da ne 
puste razarače krščanskoga društva da u ostale nacije 
unesu požarne zublje revolucije i klasne borbe. 

S druge strane, ni jedna druga iluzija ne bi bila 
zlokobnija, a - prije ili kasnije - opasnija negoli stav da 
se u toj borbi može mimoiči duhovne snage koje pojedin¬ 
cima i društvu daje vjera u Boga i u Krista. U ovom času, 
kada ova pošast želi zgrabiti Europu i čitav svijet, uistinu 
nije ništa žalosnije nego kad se radi na oslabljenju snaga 
otpora krščanske fronte, oduzimanjem Crkvi njezine mi¬ 
sije odgoja mlade generacije u herojskom duhu vjernosti 
Kristu koji jedini može dati pobjedu nad opasnim ne¬ 
prijateljem.” 

Nakon toga je kardinal legat progovorio o nepresta¬ 
nim molitvama i opomenama Svetoga Oca. Osobito je 
upozorio na žalost koju njegovu očinskom srcu zadaju 
oni koji njegove riječi nedostojno interpretiraju u obrat¬ 
nom značenju negoli što su tako plemeniti i očinski 
osječaji Namjesnika Kristova. Naglasio je da bi danas 
mnogo toga u svijetu stajalo drukčije da su oni kojih se 
tiče slušali savjete i opomene Svetoga Oca. 

Dozivljuči opet svima u pamet Kristovu zapovijed 
ljubavi, kardinal legat je nastavio: “Ovim riječima On je 
zacrtao program našega kongresa. Ovim riječima On 
sam nam je označio ideal prema kojemu ovih blagoslov¬ 
ljenih dana moraju težiti sve naše misli, sva naša 
viječanja, sve naše odluke. Vani na Zapadu i na Istoku 
grme topovi, grobovi se napunjaju žrtvama rata, neizre- 

civi bol označuje suzama i krvlju put kojim hoda duh 
nesloge i nasilja. Ali mi, svjesni svoje slabosti, ali jaki uz 
pomoć Onoga koji je izabrao kao svoje suradnike 
svećenike i slabe da bi po¬ 
nizio taštinu oholih, postavi¬ 
mo ovu svjetsku svečanost 
svjetskoga Tijelova pod sveti 
znak Euharistije, veze ljubavi 
i uputimo božanskom Spasi¬ 
telju sakrivenom pod prilika¬ 
ma sakramenta ovu srdačnu 
molitvu: 

0 salutaris hostici , quae 
coeli pandis ostium, bella pre~ 
mam hostilia, da robur fer 
aiailium . Da roburV - Daj, 

Bože, snage onima koji 
stanuju u Tvojoj kući i koji 
blaguju za Tvojim stolom, da 
bi jaki i hrabri u svijetu nes¬ 
loge i mržnje mogli nastaviti 
svojim putem odanosti brat¬ 
ske ljubavi i daj da dođe 
Tvoje kraljevstvo poslije poraza demona koji žele ra¬ 
staviti ono stoje Bog ujedinio. 

Adveniat regnum Tmini! (‘Dođi Kraljevstvo Tvoje!’) 
Kraljevstvo istine i života, kraljevstvo milosti i svetosti, 
kraljevstvo pravednosti, ljubavi i mira! Tako budi!” 

TREĆI DAN KONGRESA 

Na Spasovo, 26. svibnja, od ranoga jutra, a osvanuo je 
krasan dan, sa svih strana grada slijevalo se mnoštvo svi¬ 
jeta na mjesto zborovanja - na Trg junaka. Na svakom ko¬ 
raku sretalo se povorke muške i ženske omladine. Osobito 
je brojna bila mađarska katolička omladina koja je išla u 
redovima, predvođena svojim duhovnicima, učiteljima i 
profesorima. Pristup Trgu junaka bio je gotovo zakrčen, 
pa je trebalo desetke minuta čekati za ulazak na trg. 

Tri velika stadiona bila su također puna svijeta. Dje¬ 
vojke su bile odjevene većinom u bijele haljine, što je 
davalo okupljenom mnoštvu vrlo slikovit izgled. 

Nešto prije devet sati započela je procesija sve¬ 
ćenstva, biskupa i nadbiskupa. Sva tri stadiona bila su 
posve ispunjena. Tek se s visokih arkada moglo imati pre¬ 
gled golemoga prostora ispunjena vjernicima, većim 
dijelom mladeži. 

Posebne procesije svećenika i ministranata odjevenih 
u crvena odijela s kapama biretima kao u svećenika nosile 
su tri velika staklena kovčega puna svetoga posuđa. Iz 
mnogih radioprijamnika dopirala je glazba. 


1 O hostijo spasonosna, što otvaraš nam širom raj, sred 
hrvanja sudbonosna ti jačaj nas i očuvaj. Daj nam snage! 


U 9 sati, nakon što su hodočasnicima dane upute, 
započela je svečana služba Božja, koju je prevodio pariški 
nadbiskup kard. Giovanni Verdier. Za vrijeme Svete Mise 

započela je pričest omladine. 
Na stotine svećenika dijelilo 
je kruh života mladeži koja se 
u najvećem redu i pobožnosti 
pričešćivala klečeći. 

Prizor je bio nezaboravan. 
Na prostoru od nekoliko kva¬ 
dratnih kilometara klečala je 
omladina iz cijeloga svijeta i 
združila se sa svojim Bogom. 
Bili su to ganutljivi trenutci. 
Na stotine tisuća mladića i 
djevojaka iz svih krajeva svi¬ 
jeta našlo se na koljenima u 
glavnom gradu Mađarske na 
zajedničkom blagovanju Kru¬ 
ha vječnoga života. 

Raspoloženje prisutnosti 
Božje vladalo je na stadioni¬ 
ma koji su se doimali kao 
veličanstveni hramovi izravno povezani s Nebesima, s 
Bogom po onoj čistoći malene bijele Hostije koja svaki čas 
zablista na suncu u ruci brojnih svećenika koji pričešćuju. 

Različita zborovanja 

Na Spasovo u 10.30 sati u bazilici sv. Stjepana 
održano je svečano zborovanje svećenstva, a hrvatski su 
hodočasnici sudjelovali u Svetoj Misi u Kapucinskoj 
crkvi u Budimu. Nakon misnoga slavlja bilo je u 11 sati 
prvo zborovanje za Hrvate. Pribivao mu je i nadbiskup 
Stepinac, a nagovor na temu Euharistija, veliko zname¬ 
nje našega vremena održao je vrhbosanski nadbiskup dr. 
Ivan Šarić. Prigodnu je pobožnost predvodio mons. Josip 
Garić, biskup banjalučki. 

Drugo zborovanje hrvatskih hodočasnika 

U petak 27. svibnja, već u 7 sati ujutro u kapucinskoj 
crkvi je Svetu Misu predslavio nadbiskup beogradski o. 
Rafael Rodić, a propovijed na temu: Euharistija - zlatni 
vez ljubavi , održao nadbiskup Stepinac, koji je istaknuo i 
ovu misao: “Sveta Euharistija zlatni je vez ljubavi koji 
veže čovjeka s Bogom. Ona je zlatni vez koji veže poje¬ 
dince, koji veže pojedine obitelji, pojedine narode i 
države. Velim - prije svega - ona je zlatni vez koji veže 
čovjeka s Bogom. Kad se ljudski rod bio tako izopačio da 
gaje Bog morao kazniti općim potopom koji je izbrisao s 
lica zemlje čitavo čovječanstvo, osim pravednika Noe i 
njegove obitelji, postavio je Gospod dugu na nebu kao 
znak da ne će više ovako kazniti ljude (usp. Post 8, 12-17). 
Ne znam bi li danas dostajala ova duga da suzdrži srdžbu 



67 










BLAŽENI ALOJZIJE STEPINAC 2. (god. XIV.] 2007. 


Božju kad promatramo tolike opačine u kojima se valja 
čovječanstvo (...). Dokle god bude svete Euharistije, 
ovoga zlatnoga veza što veže nebo i zemlju, bit če i ljubavi 
Božje prema ljudima.” 

U 11 sati započela su svečana zasjedanja pojedinih 
nacionalnih skupina. Hrvatska skupina imala je zboro- 
vanje u Budai Visado. Pozdravni govor održao je dr. 
Josip Srebrnič, predsjednik Stalnoga odbora za euhari- 
stijske kongrese. 

Slijedila su predavanje koja su održali: Antun 
Metzger, direktor Karitasa u Zagrebu, na temu Euha¬ 
ristija u životu pojedinca, gđa Sofija Brajša, predsjedni¬ 
ca okružja katoličkih žena u Zagrebu, na temu Preporod 
obitelji po Presv. Euharistiji i mons. dr. Vjekoslav Wagner, 
rektor crkve sv. Vinka u Zagrebu, na temu Katoličko jedin¬ 
stvo i Presv. Euharistija. 

I ovom zborovanju nazočio je hrvatski primas i nad¬ 
biskup zagrebački dr. Alojzije Stepinac. 

U 20 sati bila je priprema za sv. pričest muževa pod 
ponoćnom misom na Trgu junaka. Propovijedao je dr. 
Jeronim Mi leta na temu Euharistija kruh života. 
Blagoslov s Presvetim Otajstvom podijelio je mons. 
Kvirin Bonefačić. 

Noćna euharistijska procesija Dunavom 

U petak u 11 sati održana je međunarodna misijska 
konferencija kojoj je predsjedao kardinal Arturo Hinsley, 
nadbiskup Westminstera (London), auli sati je bio i 
sastanak katoličkih esperantista i sastanak više od 180 
katoličkih novinara, koliko ih se našlo na skupu. Ovim 
skupovima bili su nazočni i hrvatski predstavnici. 

Na samom Dunavu u 20 sati započeo je jedan od 
najsvečanijih prizora čitavoga euharistijskoga kongresa. 
To je bila velika svečana euharistijska procesija lađama 
po Dunavu. Čitav Budim i Pešta plivali su u moru 
raskošnoga svjetla. Osobito su sjajno bili osvijetljeni 
kraljevski dvor i mostovi na Dunavu. 

Osim Papina izaslanika sudjelovalo je u toj veličajnoj 
svečanosti kongresa još 13 kardinala i 300 biskupa i nad¬ 
biskupa. Čamci su bili raskošno rasvijetljeni, pa je 
Dunav sav bio u moru svjetla. 

Procesija je krenula kroz gusti špalir ulicama do Trga 
junaka. Tu je najveći dio procesije ušao na šest velikih i 
lijepo ukrašenih parobroda. Prva lađa bila je puna 
redovnica, druga lađa svećenstva u roketama, treća je 
bila najbolje ukrašena jer je ona vozila Papina legata s 
Presvetim Sakramentom u pratnji kardinala, nadbiskupa 
i biskupa. 

Na ostalim lađama vozili su se izaslanici stranih na¬ 
roda i ugledni predstavnici mađarskoga javnog života. 
Tamo su mjesta našli i brojni novinari. Procesija je kre¬ 
nula uz vodu do mosta Horty i opet se vratila natrag. Sve 
to vrijeme zvonila su sva zvona, a na obalama Dunava 


sabralo se nepregledno mnoštvo od blizu milijun vjerni¬ 
ka, dobrim dijelom u organiziranim skupinama koje su 
pjevale crkvene pjesme. Megafonima su prenošene 
kratke propovijedi, crkveno pjevanje i sviranje orgulja iz 
Muzičke akademije. 

Bio je to veličanstven i nezaboravan prizor kada se 
veliki dio Budimpešte pretvorio u sjajno ukrašen hram. 
Osobito su bili svečani trenutci kad je brod prolazio 
mimo kraljevskoga dvora, a kardinal legat dijelio je 
blagoslov s Presvetim. Procesija se iskrcala na Trgu 
junaka i krenula natrag u baziliku sv. Stjepana. 

ČETVRTI DAN KONGRESA: Pozdrav 
Hrvata na svečanom zasjedanju Kongresa 

U 16 sati bilo je drugo međunarodno zborovanje na 
kojem je predavanje održao bivši ministar Kallay, a 
nakon njega govorio je američki predstavnik katoličkih 
novinara gosp. Joseph Scott. 

Poslije toga su govorili predstavnici različitih dele¬ 
gacija i to ovim redom: Litva, Meksiko, Monako, Italija, 
Talijanska Istočna Afrika, Rusija, Portugal, Rumunjska, 
Španjolska, Švicarska i Turska. 

Redoslijed govornika dogovoren je izvlačenjem. U 
ime Hrvata katolika Euharistijski kongres pozdravio je 
dr. Eduard Miloslavić, profesor Medicinskog fakulteta u 
Zagrebu, zatim honorarni profesor pastoralne medicine 
na Bogoslovnom fakultetu u Zagrebu, nekoć profesor 
patologije i bakteriologije na Marquette University u 
Milvvaukkeeju (SAD) te bivši docent patološke anatomi¬ 
je na sveučilištu u Beču. 

Zajednička pobožnost hrvatskih hodočasnika 

Na ulicama Budimpešte nije u dane kongresa bila 
rijetkost čuti hrvatsku riječ. Na ovaj je euharistijski kon¬ 
gres doputovalo više od 2.000 hrvatskih hodočasnika. 

Oni su 27. svibnja navečer opet u kapucinskoj crkvi 
obavljali zajedničke pobožnosti kao pripremu za veliko 
noćno klanjanje katoličkih muževa pod vedrim nebom na 
Trgu junaka, kojom prigodom je propovijed na temu 
Euharistija i živoi održao šibenski biskup dr. Jerolim 
Mi leta. 

Noćno klanjanje katoličkih muževa 

U isto je vrijeme na Trgu junaka održano noćno kla¬ 
njanje katoličkih muževa. Oko sto tisuća vjernika skupi¬ 
lo se i dočekalo ponoćnu misu i zajedničku pričest. 

U ponoć je kardinal Izidor Goma y Tomas, primas 
Španjolske i nadbiskup Toleda, predvodio svečani 
pontifikal koji je s adoracijom nastavljenom nakon 
misnog slavlja bila jedan od najveličanstvenijih prizora 
čitavog ovog nezapamćenog euharistijskog slavlja. 

Tri golema stadiona bila su puna katoličkih muževa 
pripadnika desetaka nacija sa svih strana svijeta. Može se 

sigurno kazati da je više od pola milijuna katoličkih 
muževa pristupilo noćas zajedničkoj sv. Pričesti i pribi¬ 
valo pontifikalnoj ponoćki. 

Za vrijeme pobožnosti i slavlja prenošene su na radi- 
jskim postajama i megafonima pobožne pjesme i kratki 
nagovori na svim jezicima svijeta. Među ostalima, 
prenošena su i kratka razmatranja na hrvatskom jeziku 
koja je, kao i svih kongresnih dana, zborio isusovac o. 
Karlo Grimm. 

PETI DAN KONGRESA 

U subotu 28. svibnja u 7 sati je za hrvatske hodo¬ 
časnike u kapucinskoj crkvi Svetu Misu slavio dubro¬ 
vački biskup dr. Josip Marija Carević, a propovijed na 
temu Euharistija i život održao je dr. Jeronim Mi leta. 

U 11 sati primio je Papin legat kardinal državni tajnik 
Eugenio Pacelli u posebnu audijenciju sve hrvatske 
biskupe koji su sudjelovali na kongresu u Budimpešti. 
Njima se pridružio i mariborski dr. Ivan Jožef Tomažič. 
U ime svih biskupa kardinala Pacellija je pozdravio 
hrvatski metropolit i nadbiskup zagrebački dr. Alojzije 
Stepinac. 

Tijekom dana nadbiskup Stepinac sudjelovao je na 
međunarodnom sastanku bivših pitomaca Papinskog 
rimskog zavoda Germanicum-Hungaricum. Bili su na 
tom sastanku i biskupi dr. Josip Srebrnić, dr. Josip 
Marija Carević, sveučilišni prof. dr. Josip Marić i drugi. 

Svečano zborovanje hrvatskih hodočasnika 

U 11 sati održano je hrvatsko zborovanje na kojemu 
su govorili mons. dr. Milan Beluhan, kanonik u Zagrebu, 
na temu Ciljevi Euharistijskog pokreta , mons. Ivan 
Sečkar, kanonik u Đakovu, na temu Nedjeljna sv. misa u 
Životu župe te dr. Ladislav Vlašić, liječnik iz Sombora, 
na temu Današnja omladina i Presv. Euharistija. 

Nakon audijencije kod Papina legata zborovanje su 
posjetili dr. Alojzije Stepinac te biskupi Jerolim Mileta i 
Pavao Butorac. 

Prije završnoga govora hrvatskoga metropolita neko¬ 
liko je zahvalnih riječi izrekao mons. dr. Vjekoslav 
Wagner barunu Škerlecu, izaslaniku Centralnog kon¬ 
gresnog odbora, zahvaljujući u ime Hrvata na svemu, a 
posebno na tome što su Hrvati na kongresu bili primljeni 
kao narod ravnopravan najvećim narodima. Zatim je 
pročitao i svoje riječi što ih je zapisao u spomen-knjigu 
kongresa, a koje glase: “Hrvati su neizmjerno zahvalni 
što su na Svjetskom euharistijskom kongresu u Budim¬ 
pešti primljeni kao narod u svemu ravnopravan svakom 
pa i najvećem narodu.” 

Okupljeni su taj zaključak popratilo burnim odobra¬ 
vanjem. A isto tako burno pozdravljen je i dolazak 
hrvatskoga metropolita dr. Stepinca, koji je hrvatsko 
zborovanje zaključio ovim riječima: 


“Dvije su sile u svijetu koje mogu okupiti ljude i na¬ 
rode. Prva sila je mržnja, ali narodi koji se za njom pove¬ 
du, vode sami sebe u propast. Druga je sila ljubav koja 
ujedinjuje, izmiruje i zbližava narode, tako da oni sebi 
mogu graditi sretan i trajan život u budućnosti.” 

Potom je poželio da Hrvati hodočasnici koji su 
sudjelovali na Euharistijskom kongresu u Budimpešti tu 
ljubav, koja je ovdje imala svoje slavlje, ponesu kući i da 
je šire na što veću vremenitu i vječnu svoju sreću. 

Hrvatski je metropolit zahvalio hodočasnicima koji 
su došli na ovaj kongres, zatim Centralnom kongresnom 
odboru u Budimpešti na njegovoj skrbi za hrvatske 
hodočasnike te domaćem hrvatskom kongresnom odboru 
na trudu i radu oko ovog hodočašća. 

Ovo zaključno hrvatsko zborovanje završeno je pje¬ 
smom Do nebesa nek se ori! 

GLAVNI KONGRESNI DAN 

U nedjelju 29. svibnja odvijale su se glavne sveča¬ 
nosti 34. euharistijskog kongresa u Budimpešti. U 6 sati 
ujutro počelo je veliko zborovanje 25.000 članova 
mađarske katoličke seljačke omladine, a u 8 sati u redu i 
disciplini ulazilo je oko pola milijuna vjernika na kon¬ 
gresni prostor. Slijedi la je procesija svećenika, kanonika, 
prelata, biskupa, nadbiskupa pa kardinala s pratnjama i 
konačno apostolski legat kardinal Eugenio Pacelli uz 
posebnu veliku pratnju. 

Pjevao je zbor Saveza pjevačkih društava od 1200 
članova, a korale je odgovarao zbor sastavljen od 500 
bogoslova. Sudjelovala je i Scola Cantorum Sabariensis. 

Kad je pročitana poslanica, ušla je povorka noseći uz 
asistenciju i svijeće šest prekrasno izrađenih zavjetnih 
kovčega sa svetom pričesti. U svakom kovčegu bilo je po 
66 kaleža posvećenih hostija. Svećenici su primili kaleže 
i svaki od njih ušao na određeno polje trga i dijelio sv. 
Pričest. 

Nakon Svete Mise, koja je na trg prenošena mega¬ 
fonima, radiovezom je iz Castel Gandolfa prenesen latin¬ 
ski govor i blagoslov Svetoga Oca. Govor je preveo 
biskup Zoltani Meszelenyi. Papin legat je potom podije¬ 
lio papinski blagoslov za postignuće potpunoga oprosta, 
a zatim je pola milijuna vjernika srčano zapjevalo 
Kongresnu himnu. 

Veličajna euharistijska procesija 

Poslije podne je glavnim ulicama Budimpešte prošla 
euharistijska procesija. Na čelu velike procesije stupao je 
veliki odred policijske konjice na lijepim bijelim konji¬ 
ma. Iza toga išli su konjanici u zelenim uniformama 
skupa s glazbom i zastavom. Slijedilo je nepregledno 
mnoštvo skauta i viteških društava u slikovitim 
nošnjama. Bio je tu veliki broj muške i ženske školske 
omladine. Svaki zavod i škola imali su svoju vlastitu 

odoru. Slijedio je veliki broj članova i članica Marijinih 
kongregacija, također je u posebnim odorama, te različita 
druga vjerska društva. 

U procesiji se isticala skupina sa simbolima 
Euharistije. Djevojačka društva Katoličke akcije nastupi¬ 
la su u narodnim nošnjama i u odorama s kombiniranima 
papinskim bojama. Iza njih su nastupila vrlo brojna 
društva katoličkih gospođa. Katolička radnička omladina 
također je nastupila u lijepom broju i u jednoličnim odi¬ 
jelima sa svojim zastavama i glazbama. Poštari, željezni¬ 
čari, žandari i vatrogasci nastupili su u vrlo velikom 
broju i u uzornom redu. Skautska glazba predvodila je 
izvanredno velik broj katoličkih akademičara, koji su 
nastupili u dvije skupine, jer su studenti sportaši išli 
odvojeno. Austrijski katolici su bili odsutni, ali je zato u 
procesiji nošen golemi križ koji su prije šest godina pri¬ 
likom proslave sv. Emerika poklonili Tirolci gradu 
Budimpešti. Taj je križ nosilo dvadesetak ljudi. 

Povorka časnih sestara svih redova bila je vrlo veli¬ 
ka, a iza nje je koračala velika skupina ministranata s 
crvenim kapama, “biretima” na glavi, poput malih kano¬ 
nika. Nakon njih su koračale skladne skupine djece i 
omladine u viteškim svečanim odijelima, a zatim golemo 
mnoštvo svećenika i redovnika. 

Presveto je uz gusti špalir počasne straže nosio sam 
kardinal legat. Iza njega je koračalo 14 kardinala, a iza 
njih nadvojvoda Josip, gđa Horthy, vlada, predstavnici 
parlamenta i Gornjeg doma, a iza toga Kongresni odbor i 
velik broj odličnika u slikovitim nošnjama i u pratnji svo¬ 
jih husara koji su nosili obiteljske zastave. Sve su te 
skupine predstavljale živahan i nezaboravan prizor skla¬ 
da, reda i slikovitosti, a mora se priznati i velike pobožnosti. 

Potom su svrstane koračale skupine pojedinih naro¬ 
da. Prvi su išli hodočasnici iz susjednih država: Poljaci u 
vrlo velikom broju i lijepo organizirani; iza njih Slovaci 
u vrlo lijepom broju, a onda Hrvati, nažalost, bez poseb¬ 
nih natpisa i oznaka, a zatim Slovenci i drugi narodi. 
Brojno su bile zastupane sve velike zapadne katoličke 
države, a moglo se vidjeti i zanimljive delegacije Kineza, 
Japanaca, Etiopljana, Indijaca, itd. 

Sve je to mnoštvo u gustim redovima nekoliko sati 
prolazilo budimpeštanskim ulicama unutar gustoga 
špalira sastavljenoga od milijunskog mnoštva. Povorka 
se kretala prema Trgu junaka. Premda je provalio jak 
pljusak, procesija se nije razišla. Vjernici su mirno na¬ 
stavili hodati dalje dok se svi nisu sabrali na Trgu juna¬ 
ka. Tamo je odmah podijeljen blagoslov, a završni go¬ 
vori su otpali, pa su tek navečer održani na radiju. Tako 
je otpao i završni veličanstveni prizor Euharistijskog 
slavlja, ali su sabranost i pobožnost vjernika u času 
blagoslova, kad su stotine tisuća klečale u vodi i blatu, 
primajući blagoslov. Slika završnoga blagoslova nije 
možda bila toliko dojmljiva oku, koliko je bila privlačna 


unutarnjom ljepotom koju pruža vjera i ispovijedanje 
vjere bez obzira za žrtvu. 

Završni govor kardinala legata 

Nakon kardinala Szeredija zaključne je misli izgovo¬ 
rio Papin legat kardinal Eugenio Pacelli. Iz podužega 
govora evo nekoliko aktualnih misli. 

“Spasitelj je svojim izabranicima dao milosti, ali im 
je naložio i teški i odgovorni teret apostolata. On im 
ujedno šalje nadnaravnu silu da ga izvrše. ‘Vi ćete se 
krstiti Duhom Svetim ne dugo poslije ovih dana’ (Dj 
1,5). ‘Primit ćete silu kad dođe na vas Duh Sveti i bit ćete 
mi svjedoci do kraja zemlje’ (Dj 1,8). /.../ 'Eritis mihi 
testesT 1 - to je putni pratilac Euharistijskoga Spasitelja 
svakome od vas, predragi u Gospodinu, u trenutku kad se 
ova ‘ solemnitas solemnitatuirč (‘svečanost nad svečano¬ 
stima’) počinje utišavati, kada se ova silna struja hodo¬ 
časnika priprema za povratak. 

Svijet koji ste bili ostavili kad ste napuštali domovi¬ 
nu, opet ćete naći onakvim kakav je bio kad ste ga osta¬ 
vili. Vi sami pak ne smijete se vratiti bez svete i do kraja 
odlučne volje da se nutrinom ne ćete naći s tim svijetom, 
nego da ćete se preobraziti u duhu i po srcu Onoga, kome 
su bili posvećeni ovi jedinstveni dani. Neka ova apostol¬ 
ska zadaća - primjerena tamnoj zbiljnosti - bude s onu 
stranu svih ljudskih računa. Onaj koji nam predaje tu 
svetu zadaću, tu obvezujuću misiju, ne će kao ni u prvim 
danima kršćanstva, tako ni današnjoj generaciji uskratiti 
duhovsku milost za obnovu svijeta, ako bude moljena u 
ispravnoj zamisli i u duhu prvog cenakula. 

‘Eritis mihi testesE - ovdje na stepenicama oltara, u 
svetom krugu Euharistije ponovno nam je došao u sretnu 
svijest ‘magnum pietatis sacramentum , 2 3 sjedinjenje s 
Kristom i uzajamno sjedinjenje u Kristu kao nezaslužena 
milost, kao neprocjenjiv dar, kao obvezujući životni 
zakon. Što bi bilo od svijeta, što od čovječanstva kad bi 
iz takovih događaja potekli zaključci obuzeli cjelinu 
vjernika?” 

Opisujući potom stanje čovječanstva reče: “Gdje ima 
u povijesti čovječanstva vrijeme koje bi se dalo usporedi¬ 
ti sa sadašnjim po veličini zadaća koje se na nj stavljaju, 
po nejedinstvenosti pogleda na označene putove, po pro- 
tivštinama uvjerenja i nazora, po tvrdoglavoj strastve- 
nosti već zapaljenih ili na borbu spremnih objašnjavanja? 
Da se ti gigantski, gotovo demonski kontrasti svladaju ili 
da se barem bitno ublaže i sa samim zemaljskim sred¬ 
stvima bio bi to Sizifov napor.” 

Govoreći potom o ulozi Crkve u tim prilikama, 
kardinal legat, je napomenuo sljedeće: “Crkva nije za to 
pozvana da zalazi u zemaljske stvari i svrhe stranaka 


2 Bit ćete mi svjedoci! 

3 Sakrament neodoljive pobožnosti. 

koje dolaze u pitanje kod provedbe problema koje 
nameće nužda sadašnjega stanja. Njezina služba istini, 
njezin svjetski apostolat ljubavi isključuje svako suža¬ 
vanje njezine misije u smislu jednostranog priklanjanja. 
U praktičkom oblikovanju svoje sudbine i sreče ide 
svaki narod unutar okvira povučenog planom stvaranja i 
Otkupljenja slijedeći nepisane zakone i uvjete koji poti¬ 
ču, a često upravo propisuju njegove snage, njegove 
naklonosti, njegove osebujnosti, njegove životne 
potrebe, njegovu sigurnost i njegov sveukupni stav. Ako 
ostaje osigurano poštivanje Božjih zakona i spas duše, 
slijedi Crkva te često različite putove naroda k njihovim 
svrhama.” 

Govorio je zatim kako je najveći dar društvenoj 
zajednici ostvarenje pravog sklada između zemaljskog i 
vječnog cilja ili barem utoliko da se zemaljski cilj 
vječnom ne protivi. 

A onda je, u želji da sudionici ovoga Međunarodnog 
euharistijskog kongresa slavlja ‘vincitlum cimoris’ pone¬ 
su u rastrgani svijet i život. Opet je naglasio Kristove 
riječi Eritis mihi testes! kao “oproštajne Spasiteljeve 
riječi učenicima i također oproštajne riječi i za nas, koje 
On kao apostol, kao glasnik zapovijedi ljubavi upućuje 
današnjem svijetu punom mržnje i bez ljubavi”. 

Zaključujući ovaj Euharistijski kongres kardinal 
legat je uputio Bogu toplu molitvu u kojoj je zatražio da 
zavladaju ljubav i mir ovim mislima: “Daj da zasja duga 
mira između Tvoje Crkve i zastupnika državnoga auto¬ 
riteta na najbolje dobro čovječanstva i za povećanje 
Tvoga kraljevstva među narodima, za mir istine i prav¬ 
de, mir pravednosti i vjernosti, mir koji može postojati 
pred Tvojim sveznajućim i neprevarljivim okom i koji je 
jedini vrijedan toga imena.” 

Kardinal legat je Euharistijski kongres zaključio riječi¬ 
ma: “In Te } Domine, speravi , non conjundarin aetenuim!” 

Pozdrav hrvatskim hodočasnicima na ispraćaju 

Kad su završile svečanosti Kongresa, hrvatski su se 
hodočasnici zaputili u domovinu. Posebni vlak s 
hrvatskim hodočasnicima stigao je drugo jutro na 
granicu u Đekenješ gdje ga je dočekalo mnoštvo 
tamošnje omladine, okupljene pod zastavama svojih 
vjerskih društava te je naše hodočasnike iskitila obiljem 
poljskoga cvijeća. Posebno su pozdravili biskupa 
Jerolima Miletu koji je putovao ovim hodočasničkim 
vlakom. 

Potom su svi Hrvati na hrvatskom, a Mađari na ma¬ 
đarskom jeziku otpjevali himnu Euharistijskog kongresa. 

Hrvati pod nadzorom režima 

Režim Kraljevine Jugoslavije nije bio zadovoljan što 
će hrvatski biskupi i vjernici u velikom broju sudjelovati 
na Euharistijskom kongresu u Budimpešti. U strahu da 


će “kongres biti upotrebljen za veličanje ideje Sv. Ste- 
vana” i “manifestovati privrženost habsburškom domu”, 
odredio je za svoje državljane poduzeti “potrebne mere”. 

0 takvom je stavu vlade dr. Antun Korošec, ministar 
unutarnjih poslova Kraljevine Jugoslavije, posebnim 
pismom izvijestio zagrebačkog nadbiskupa dr. Alojzija 
Stepinca 26. ožujka 1938. i upozorio ga da povede brigu 
o “političkoj atmosferi koja se stvara oko ovog Euha- 
rističkog kongresa i da, ako nadjete za celishodno, obra¬ 
tite pažnju na ove pripreme i Glavnom odboru Euhari- 
stičkog kongresa u Budimpešti”. 

Ove i druge objede i pritužbe na političku nezrelost 
hrvatskih katolika sudionika na 34. euharistijskom 
kongresu u Budimpešti, kroničar je u Nadbiskupskom 
dnevniku popratio sljedećim riječima: 

“Naša vlada bojala se da će Hrvati ondje manifestirati 
privrženost Habsburgovcima, napose zato što je drugi 
dan Euh. kongresa bio dan sv. Stjepana. Zato su se Hrvati 
morali vratiti kući odmah u noći nakon završetka kon¬ 
gresa.” 

Euharistiiske svečanosti u Zagrebu 

Posebnim euharistijskim svečanostima u zagrebačkoj 
katedrali i velikim zborovanjem pred katedralom 29. 
svibnja 1938. pridružio se hrvatski katolički Zagreb 
završnom slavlju Međunarodnog euharistijskog kongre¬ 
sa u Budimpešti. 

Zahvaljujemo mons. Ferdinandu PRATZNERU, ) 
tajniku Papinskog odbora za međunarodne euharistijske ; 
kongrese u Rimu, za posudbu fotografija iz Arhiva \ 
spomenutog Odbora, snimljenih na 34. međunarodnom ; 
euharistijskom kongresu u Budimpešti od 25. do 29. I 
svibnja 1938., za opremanje knjige Euharistijska evan- \ 
gelizacija nadbiskupa Alojzija Stepinca i ovaj članak u S 

našemu Glasniku. j 

%.. mKH&Š-S 

/.****** .* *.*.* * ***■■-. 

: Ringraziamo ii Rev.mo mons. Ferdinand PRAT- ! 

j ZNER, Segretario del Pontificio Comitato per i i 
j Congressi Eucaristici Internationali a Roma per averci ; 
I dato alcune fotografie conservate nell’Archivio del i 
\ Comitato e scatate durante la celebrazione del 34. i 
! Congressso Eucaristitco Internazionale a Budapest dal I 
| 25 al 29 maggio 1938., per inserirle nel libro j 
\ L'Evangelizazzione eucaristica del I'Arcivescovo Alojzije ; 

i Stepinac e questo articolo nel nostro Messaggero. j 


Od srca zahvaljujemo svim čitateljima Glasnika 
koji su nam proslijedili osobne sastavke ili članke več 
objavljene o bi. Alojziju Stepincu ili pak dokumente 
pronađene u pismohranama raznih ustanova, a sve sa 
željom da s njihovim sadržajem upoznamo širi krug 
Blaženikovih štovatelja. 

Odrvatski duhovni uzori 
Ivan Merz: 

Čovjek europskih dimenzija 

Piše: Mihaly Szentmartoni S. J. 


Uvod - Sveci su uvijek blago čitave Crkve, pa 
i onda ako rastu na točno određenom nacionalnom 
tlu. Ovo posebno vrijedi za Ivana Merza, našega 
čovjeka, koji je u svojoj osobi nosio sve one vrijed¬ 
nosti o kojima sanja ujedinjena Europa u nastajanju. 
Stoga, ako Hrvatska i Bosna i Hercegovina još nisu 
formalno u njoj, s ponosom možemo reči da smo več 
poslali našu ‘osobnu kartu’ s kojom se legitimiramo: 
Ivana Merza. Smijemo biti ponosni na njega; ponos 
se rađa iz predodžbe o velikoj vrijednosti koju čo¬ 
vjek cijeni. Ali, da bismo mogli biti ponosni na Iva¬ 
na Merza, moramo ga poznavati. Ovaj susret ima 
svrhu bolje upoznavanje toga izvanrednoga čovjeka, 
izvanrednoga ne toliko po izvanjskim podatcima 
njegova relativno kratkoga života, koliko po tajnama 
njegove duboke duhovnosti. 

Život - Ivan Merz rođen je 16. prosinca 1896. 
u Banjoj Luci. Njegov otac Mavro bio je njemačko¬ 
ga podrijetla iz Pilsena (Češka), u to doba šef želje¬ 
zničke postaje u Banjoj Luci. Majka Tereza 
Mersch,rođenaje u Nagy Kanizsi (današnjoj Nagy- 
kanizsi) u Madžarskoj, od majke Židovke. Maloga 
Ivana krstio je u očinskoj kuči vojni kapelan Petar 
Andrassy tek 2. veljače 1897. Budući da su roditelji 
bili samo civilno vjenčani, njihov je sin po crkve¬ 
nom pravu bio upisan u registar krštenih kao ne¬ 
zakonito dijete. Da ova mrlja ne bi pratila Ivana 
cijeloga života, kapelan Andrassy nagovorio je 
roditelje da se vjenčaju crkveno. Mama Tereza bila 
je krštena, brak crkveno sklopljen 17 siječnja 1899. 
i tako je Ivan postao ‘zakonito’ dijete. 

Ivan je rastao u očinskoj kući gdje su ga roditelji 
odgajali za ‘pošten život’, što je značilo u prilično 
liberalnom duhu. Roditelji su tek kasnije, upravo 
pod Ivanovim utjecajem, započeli živjeti ozbiljni¬ 
jim kršćanskim životom. 

Nakon osnovne škole Ivan je nastavio školo¬ 
vanje u Realnoj gimnaziji u Banjoj Luci. Imao je 
16 godina kad je upoznao Gretu, djevojku lijepu i 
nadarenu, kćerku jednoga šumara. Često su se su¬ 
sretali, čitali zajedno i raspravljali o povijesti i lite¬ 
raturi. Djevojka se, međutim, ubila i to je u Ivanu 



izazvalo veliku krizu, kako sam opisuje u Dnevni¬ 
ku. Počeo je ozbiljnije razmišljati o ljubavi, ali i o 
životu kao takvom. Ivana je dugo mučio osjećaj 
krivice zbog djevojčina samoubojstva, no njegov 
duhovnik i ispovjednik o. Vrbanek, posvjedočio je 
da je Ivan bio bez ikakve krivnje i da je njihova 
relacija bila bez grješnoga odnosa. 

Na Ivanov duhovni razvoj silan je utjecaj imao 
dr. Ljubo Maraković, njegov profesor književnosti, 
uvjereni katolik i književni kritik. Upravo ga je 
Maraković nagovorio da počne pisati Dnevnik. 

Nakon izvrsnoga ispita zrelosti, Ivan je trebao 
odabrati profesiju. Imao je mnogo naravnih talena¬ 
ta za različita zvanja. Od mladosti je naginjao pro¬ 
fesorskom zvanju, no roditelji, osobito majka, 
imali su drugačije planove za Ivana; htjeli su da 
ostvari vojnu karijeru, poput njegova oca. Imali su 
i jedan drugi razlog za to; Ivan je od djetinjstva 
imao slabašan vid, pa su se roditelji nadali da će 
kao časnik manje upotrebljavati oči za čitanje nego 
kao profesor. I još treći razlog: upravo je izbio I. 
svjetski rat, a Ivan je stasao za vojsku. Ako se upiše 
na vojnu akademiju, mislili su roditelji, ne će od¬ 
mah biti poslan na frontu. Roditelji u stoga odlučili 
poslati ga na vojnu akademiju u Wiener Neustadt. 

Bila je to velika žrtva za Ivana, ali da ne ražalo¬ 
sti roditelje, poslušao je. Otputovao je 12. studenog 
1914., položio prijamni ispit i bio primljen kao 
kadet. Iz Dnevnika možemo saznati njegovo du¬ 
ševno raspoloženje: “Ušao sam u Vojnu akade¬ 
miju, a to znači da moram postati dobar vojnik. Ali 
ja sam sasvim drugačiji. Nikad nisam imao volju 
da postanem vojnik, ali da olakšam život roditelji¬ 
ma, došao sam ovamo. Ovdje nema pravih vojnika. 
Bog nije njihov ideal. Oni uglavnom preziru vjeru, 

to mi je postalo jasno čim sam ih prvi put susreo. 
Moja vjera i misli o ljepoti, općenito moj život 
vjere kao da slabi. Ne mogu ići na Ispovijed koju 
toliko želim. Nisam nikad mislio da može biti 
takvih ljudi... Prolazili su me srsi i plakao sam...” 

Ivan je proveo božične blagdane u Banjoj Luci 
gdje je uspio uvjeriti najprije oca, a onda i majku, 
kako nije prikladan za vojničku karijeru. Roditelji 
su pristali i Ivan je napustio Vojnu akademiju. Da 
bi udovoljio majci, upisao je pravo, a ne filozofiju. 
Pohađao je predavanja na pravu, ali mimo znanja 
roditelja, pohađao je i tečajeve na filozofiji u nadi 
da će jednoga dana postati profesorom. S očevim 
dopuštenjem 1916. napušta pravo i prelazi na filo¬ 
zofiju. Uz filozofiju, Ivan studira i njemački i fran¬ 
cuski jezik te književnost. 

Kad je iz jedne malograđanske sredine stigao na 
bečko sveučilište, izbliza je mogao upoznati ‘znan¬ 
stvenu’ i stvarnu bezbožnost i njene tragične moralne 
posljedice za društvo. I premda je bio uvjereni kato¬ 
lik, odlučio je sebi do kraja razjasniti vlastita uvjere¬ 
nja. Nije se radilo o sumnjama, kako često napominje 
u Dnevniku, nego o reakciji intelektualca na pojavu 
nevjere i nemorala. Njegova vjera iz razdoblja djetinj¬ 
stva, koja se temeljila na autoritetu roditelja i učitelja, 
postupno je sazrijevala u vjeru odrasloga čovjeka. 

U ljeto 1915. Ivan je pozvan u vojsku, a u 
veljači 1916. poslan u Lebring kraj Graza. U stude¬ 
nom 1916. poslanje u Seevviesen na tečaj skijanja 
i vođenja vojnika po brdima. Bio je izvrstan skijaš. 

Po završetku rata vratio se u Beč gdje je pored 
intenzivnoga studija filozofije postao djelatan u 
socijalnom radu i u studiranju i širenju osnovnih 
postavki Katoličkoga pokreta. U listopadu 1920. 
otišao je u Pariz na filološko usavršavanje. I ovdje 
mu je život bio pun peripetija, ali je studij sretno 
dovršio pa se 1922. vratio u Zagreb za profesora 
francuskoga i njemačkoga jezika u Nadbiskupskoj 
gimnaziji, gdje je ostao do smrti. 

Zvanje - Ivan Merz otkrio je da mu je zvanje 
biti katolički laik, neoženjen, odgojitelj mladih. 
Svijest o tome postupno je sazrijevala u njemu. U 
mladosti je Ivan razmišljao o ženidbi, imao je 
‘djevojku’, koja se, nažalost, ubila što je Ivana dugo 
mučilo. Ali, odluku da se neće ženiti, nije donio 
zbog toga. 

Razmišljao je i o tome da stupi u Družbu Isuso¬ 
vu. Godine 1923. za blagdan Svih svetih obavio je 
trodnevne duhovne vježbe pod vodstvom svoga 
ispovjednika o. Vrbaneka, koji o tome bilježi: “Zbog 


bolesti očiju nisam mu mogao savjetovati da stupi u 
Družbu Isusovu, premda je o tome već ozbiljno 
razgovarao s o. Provincijalom”. Prva dva dana Ivan 
je preživio u dubokoj duhovnoj suši, ali stalno zazi¬ 
vajući svjetlo. Trećega dana, za vrijeme razmatranja 
o ‘Dvjema zastavama’ odjednom mu se vratila smi¬ 
renost i vedrina i spoznao je ono o čemu će pisati 7. 
studenog 1923.: “Služit ću Bogu kao korektor u kato¬ 
ličkim organizacijama... Bit ću posrednik između 
katoličkih pokreta drugih zemalja i naše...” A zadaća 
koju je Ivan preuzeo kao životno poslanje nije bila ni 
lagana ni ugodna; zahtijevala je jasne principe, 
ogromnu duševnu i psihičku energiju, široku kul¬ 
turu, duboko poznavanje izvora i veliku ustrajnost. 

Ako netko čita samo suhoparne njegove životo- 
pisne podatke, može lako stvoriti krivu predodžbu o 
‘malom životu’. Međutim, jedna od neobičnih 
karakteristika Ivana Merza bila je ta što je na neki 
način živio ‘dvostrukim životom’, u plemenitom 
smislu te riječi. Izvana je živio životom normalnoga 
dječaka, mladića, ali iznutra je bujao njegov 
neobično bogat duhovni život, tako dobro skriven da 
su se čak i najbliži suradnici iznenadili kad su prvi 
put čitali njegove zabilješke. 

Osobnost - Ivan Merz bio je srednje visine, 
plave kose, plavih očiju, visoka čela, lice mu se 
blago sužavalo prema dolje; bio je mršav, okretan, 
vrat mu je bio nešto izdužen, prsni koš izdužen, 
uzak i ravno građen (nije bio ‘športski tip’), 
zglobovi fleksibilni, koža nježna, mišići jedva 
vidljivi. Sudeći po vanjštini, mogli bismo ga uvrsti¬ 
ti među astenične osobe. Međutim, ovo relativno 
krhko tijelo skrivalo je snažan karakter. Poznanik 
njegov iz Beča ovako ga opisuje: “Ugodan čovjek, 
smiren, fin, uljudan, razborit, miran i ozbiljan. 
Crpio je svoju životnu energiju iz vjere, iz molitve, 
iz Euharistije. Veličina dr. Merza sastoji se u čistoći 
savjesti i srca koja je upravo ižarivala iz njega”. 

Jedan drugi znanac opisuje svoj prvi susret s 
Merzom ovako: “Onaj prvi susret neobično me se 
dojmio. Činilo mi se daje preda mnom čovjek vrlo 
blaga karaktera, gotovo kao u djeteta, ali koji je 
istovremeno čvrsto formiran, odlučan, koji zna što 
hoće. Ova karakteristika Merzove osobnosti, tj. ova 
prividna suprotnost, koju sam uočio pri prvom 
susretu, nije bila netočna, naprotiv, i kasnije sam 
uvijek nanovo dolazio do zaključka da neobičnost 
Merzove osobnosti leži upravo u suživotu ovih 
dviju na prvi pogled nespojivih karakteristika: 
blagosti i jakosti”. 

Dnevnik - Dnevnik Ivana Merza pravo je 
blago autobiografske literature i bez pretjerivanja 
ga možemo svrstati u red autobiografija sv. 
Augustina, sv. Tereze Lisieux i Charlesa de Fouca- 
ulda. U njemu Ivan analizira s razoružavajućim 
realizmom svoja duševna stanja, svoje nutarnje 
borbe, svoja traganja za ljubavlju, za smislom ži¬ 
vota i smrti. Budući da su njegovi dnevnici i stilski 
vrlo lijepi, može poslužiti kao duhovno štivo mno¬ 
gima, ne samo mladima. 

Neobična je zrelost koja se prepoznaje u nje¬ 
govim analizama. Bio je još srednjoškolac, jedva 
17-godišnjak, kad je započeo pisati dnevnik i 
začuđuje velika erudicija, istančan ukus u literaturi, 
umjetnosti, a osobito u jasnoći opažanja i analizi¬ 
ranja svojih nutarnjih doživljaja. Dnevnik je prvo¬ 
razredni dokument duhovnoga uspona Ivana 
Merza, pod vodstvom Milosti. 

Duhovnost - Jedna od značajki duhovnosti 
Ivana Merza postupanje i ustrajan rast u krjeposti- 
ma. Moguće gaje pratiti upravo na primjeru nje¬ 
gove vjere, koja se postupno transformirala od 
‘estetskoga katoličanstva’ preko životnoga princi¬ 
pa koji je izrazio aut catholicus aut nihil, pa sve do 
zrele vjere predanja, koja prihvaća i patnju i pre¬ 
ranu smrt. 

Vjera. - Među ‘potpornim stupovima’ njegove 
vjere možemo spomenuti pobožnost prema Isuso¬ 
voj patnji, prema Euharistiji i prema Presv. Srcu i 
Majci Božjoj. S obzirom na njegovu pobožnost 
prema Presvetoj Euharistiji,jedan suvremenik gaje 
ovako opisao: “Neobična je stvar daje sv. pričest 
za Ivana uvijek bila izvorom velike radosti”. 


U svom Dnevniku Ivan bilježi: “Jučer sam se pri- 
čestio i tako sam radostan da mi se čini kako se ne 
bih trebao ražalostiti ni u najvećim teškoćama...”. 



Vlč.lvan Reparinac, župnik u Mississagui, pozdravlja braću 
svećenike i vjernike na proslavi Stepinčeva u Župi hrvatskih 
mućenika 11. veljače 2007. 


Njegova pobožnost prema Majci Božjoj do¬ 
živjela je svoj preokret za vrijeme hodočašća u 
Lurdu, a kasnije se očitovala u dnevnom moljenju 
krunice, što je često činio držeći krunicu u džepu. 
U Lurdu je Merz doživio snažno iskustvo koje je 
opečatilo njegov daljnji život: lurdskim je čudesi¬ 
ma dokazivao postojanje nadnaravnoga svijeta. 
Nadalje, u Lurdu je otkrio i vrijednost hodočašća, 
koja je smatrao najboljom školom molitve. 

Merzova je duhovnost izrazito kristocentrična. 
Majci je pisao: “Osim toga, poznato ti je da su me 
život u Beču, zatim rat, onda studiji i konačno Lurd 
sasvim uvjerili u istinitost katoličke vjere i zbog toga 
se sav moj život okreće oko Krista Gospodina”. 

Jedna specifična crta njegove duhovnosti jest 
odanost Crkvi i Papi. Kard. Franjo Šeper ovako je 
opisao Merza: ‘čovjek enciklika’. Za njega je Papina 
riječ bila sveta i tražio je od svakoga da proučava 
enciklike. I po tome je on neobično aktualan primjer 
- ne samo laicima nego i mnogim svećenicima i 
redovnicima - da više vremena posvete i više pošto¬ 
vanja iskažu Papinim riječima i naučavanju. 

Jakost. - Ivan je bio ‘jak čovjek’: jak u karakte¬ 
ru, u volji, u patnji. Čitajući događaje unutar kato¬ 
ličkoga pokreta u Hrvatskoj i oko njega, njegovo je 
poslanje bilo - trajna borba. Postoji vid Ivanove 
jakosti koji se manje spominje, ali je zahtijevao 
herojsku krjepost, a to je jakost prema vlastitoj 
majci. Njegova majka nije razumjela i nije s Iva¬ 
nom dijelila njegove mladenačke ideale, smatrala 
gaje sanjarem, htjela je da bude ‘normalan, da se 
oženi’. U jednom pismu teškim riječima izražava 
svoje neslaganje: “Hans! Ti si na krivom putu. Ne 
može se raditi samo sa strancima, a zanemariti 
sebe. U čemu se sastoji dobrota ako voliš sve stu¬ 
dente, a zanemaruješ svoje? Raditi samo za druge 
nesreća je u sebi, ali i za obitelj. Hans, mi smo te 
izgubili prvi put kao dječaka kada je Maraković 
uzeo u ruke nezrelog dječaka! On ti je oduzeo sve 
što je bilo ljudsko tako da je sretno, bezbrižno, 
drago dijete postalo trajan izvor zabrinutosti... 
Hans! Ti si mlad, ti si učen, ti si dobar, ti imaš oštru 
pamet. Odbaci sve ono što si preuzeo kao nezrelo 
dijete. Radi, Hans! Polaži ispite! Stvori si gnijezdo 
i tvoj dom mora postati tvoja sveta radost. Onda ćeš 
moći raditi i za druge. Najprije ovo, onda sve osta¬ 
lo. Pa onda Lurd! To je bila samo jedna epizoda 
tvog života, zaboravi je. Ne može se uvijek misliti 
samo na ono što nas potresa. Hans, redovnice nisu 
stvarne osobe! One ne misle, jer hoće da vjeruju!” 

Ne treba mnogo mašte da se dočaraju osjećaji 

nježne Ivanove duše pred 
ovakvim majčinim rije¬ 
čima. Trebalo je mnogo 
hrabrosti i duševne jako¬ 
sti da se odupre majči¬ 
nim željama i nastavi 
vlastitim putem. Ivanov 
odgovor je remek-djelo 
sinovske ljubavi i nje¬ 
žnosti, ali i duševne ja¬ 
kosti: “Katolička vjera je 
moje zvanje i ona to mo¬ 
ra biti za svakoga čovje¬ 
ka bez iznimke!” 

Poruka i aktualnost - Ivan Merz je 

‘mladi katolik’; njegov je Dnevnik izvanredno 
svjedočanstvo izgradnje karaktera pod vodstvom 
Duha Svetoga; zbog toga je Ivan uzor svakom 
mladom čovjeku koji traga za svojim životnim 
putem, koji se bori za svjetlost vjere. 

Ivan Merz je ‘cjelovit katolik’; uzor svakom 
odraslom krščaninu jer pokazuje kako vjera poma¬ 
že da se postigne ljudska punina. 

Ivan Merz je ‘europski katolik’; uzor europ¬ 
skom krščaninu u jednom multietničkom i multire- 
ligijskom društvu. Austrijskoga podrijetla, po 
izboru Hrvat od majke mađarske Židovke, u vlasti¬ 
toj je osobi sintetizirao otvorenost prema razli¬ 
čitostima u nacionalnosti, kulturi i vjeri bez kojih 
ujedinjena Europa nema budučnosti. 

Ivan Merz je ‘zauzet katolik’; u sebi je ostvario 
sintezu između dubokoga duhovnoga života i in¬ 
tenzivne apostolske djelatnosti; uzorom je svakom 
laiku koji sudjeluje u poslanju Crkve. 

U Sarajevu završen dodatni 
proces za beatifikaciju sluge 
Božjega Petra Barbarića 

U prostorijama Nad¬ 
biskupskoga ordinarijata u 
Sarajevu održana je u 
petak 16. veljače 2007. 
pod predsjedanjem vrh¬ 
bosanskog nadbiskupa 
kardinala Vinka Puljiča 
zaključna sjednica Dodat¬ 
nog biskupijskog postup¬ 
ka (processus suppletivus) 
u Kauzi beatifikacije sluge 


Božjega Petra Barba- 
riča. Na sjednici su uz 
kardinala Vinka Puljiča 
sudjelovali članovi po¬ 
sebnog crkvenog Su¬ 
dišta imenovani za ovaj 
proces, članovi povi¬ 
jesne komisije u istom 
procesu, bivši i sadašnji 
kancelar nadbiskupije, 
mons. Ivo Tomaševič i 
dr. Zdenko Spajič te dr. 
Božidar Nagy, vice-po- 
stulator koji je u toj službi naslijedio nedavno pre¬ 
minulog o. Vladimira Pribaniča. Sjednici je bio 
nazočan i dipl. ecc. Stanko Barbarić, predstavnik 
rodbine sluge Božjega. 

U svome govoru na ovoj zaključnoj svečanoj 
sjednici kardinal Puljič je među ostalim naglasio 
kako nas je okupio mladič koji je umro prije 1 10 
godina, a svjetlo njegova svetačkoga života traje do 
danas. Na kraju sjednice spisi procesa predani su 
kardinalu Vinku Puljiču, zapečačeni i potom 
upučeni u Rim na Kongregaciju za kauze svetaca 
gdje će se proces nastaviti. 

Informativni biskupijski postupak za pro¬ 
glašenje Petra Barbarića blaženim i svetim zapo¬ 
čeo je još u Sarajevu 1939. a dovršen je bio 1943. 
Međutim zaustavljen je zbog dolaska komu¬ 
nističkog režima, te oskvrnjivanjem njegova 
groba i sakrivanjem njegova tijela. Tek 1998. 
kada je gotovo čudom pronađen lijes s tijelom si. 
B. Petra Barbarića, zakopan na nepristupačnom i 
neobilježenom mjestu u podrumskim prostorija¬ 
ma vraćene zgrade Travničkoga sjemeništa, proces 
je nastavljen. 

U ovom dodatnom postupku, završenom nakon 
devet godina rada, trebalo je dokazati daje sve do 
sada postojao u narodu glas svetosti sluge Božjega 
Petra Barbarića. A to nije bilo teško učiniti jer je 
sve vrijeme od završetka 2. svjetskog rata, unatoč 
progonima i sprječavanjima od strane komunistič¬ 
kog režima, spomen i štovanje na si. B. Petra Bar¬ 
barića bilo u vjerničkom narodu ne samo sačuvano 
nego je i raslo; tako je sluga Božji, napose u Bosni, 
uživao i sada još više uživa glas svetosti i štovanje 
kao malo koji od hrvatskih kandidata oltara. To 
posebno pokazuju mnogi vjernici koji u velikom 
broju dolaze na mise koje se svakoga četvrtak u 11 
sati služe u crkvi travničkoga sjemeništa gdje se 
nalazi grob sluge Božjega. 


4 J * 



Kardinal Vinko Puljić predsjeda zaključnoj sjednici Dodatnog 
biskupijskog postupka u Kauzi beatifikacije sluge Božjega 
Petra Barbarića, u Sarajevu 16. veljače 2007. 

MOLITVENA ZAJEDNICA BLAŽENOGA ALOJZIJA STEPINCA 

Već sedmu godinu djeluje “Molitvena zajednica blaženoga Alojzija Stepinca”. To je skupina katoličkih vjerni¬ 
ka koja nastoji živjeti Evanđelje nadahnuta primjerom bi. Alojzija Stepinca. Do sada se u zajednicu uključilo oko 
5.000 molitelja. Ta naša braća i sestre nastoje molitvom, praćenom savjesnim kršćanskim životom, pridonijeti 
vlastitoj osobnoj duhovnoj formaciji, a time duhovnoj i moralnoj obnovi Crkve u Hrvata i samog hrvatskog naro¬ 
da, na temeljima 14-stoljetne katoličke baštine. 

* Tko može postati članom i što čini član Molitvene zajednice bi. Alojzija Stepinca? 

Svaki se kršćanin može uključiti u Molitvenu zajednicu blaženoga Alojzija Stepinca, koja promiče molitveni 
život, duhovne vrijednosti i širi Kristovu ljubav u sva područja javnoga života, kako je to činio i bi. Alojzije. 

• Prijavnica se može naručiti na sljedećoj adresi: 

Zajednica štovatelja BLAŽENOGA ALOJZIJA STEPINCA 
10000 Zagreb, Kaptol 31 
tel. (01)4894 879 

• Svaki štovatelj blaženoga Alojzija Stepinca uključen u ovu molitvenu zajednicu moli: 

- za čast i proslavu Isusa Krista i Katoličke crkve 

- za čvrstoću osobne vjere i vjernosti Isusu Kristu i Crkvi 

- za svoje osobne nakane i potrebe 

- za domovinu Hrvatsku i svakog čovjeka 

- za očitovanje i potvrdu svetosti bi. Alojzija Stepinca u postupku njegova proglašen ja svetim. 

* Uz molitvu, svaki štovatelj bi. Alojzija Stepinca uključen u ovu molitvenu zajednicu svojim radom nastoji: 

- savjesno obavljati svoje svakodnevne obveze 

- svjedočiti kršćanske istine u privatnom i javnom životu 

- surađivati s Postulaturom u promicanju Blaženikova glasa svetosti 

- sudjelovati svakog 10. u mjesecu u slavlju Sv. Mise ili molitvenom sastanku 

- darom i žrtvom pridonositi za uspješan dovršetak postupka za proglašenje svetim bi. Alojzija Stepinca. 

S vjerom u Općinstvo svetih, za potrebe svoje i braće ljudi, osobito za ozdravljenje bolesnih i obraćenje nevjernika, 
moli zagovor bi. Alojzija Stepinca, biskupa i mučenika, s nakanom što skorijeg njegova proglašenja svetim. 


Broj novih članova Molitvene zajednice blaženi Alojzije Stepinac 

Godine 2004.: 38 novih članova; godine 2005.: 77 novih članova; godine 2006.: 149 novih članova; do 15. ožujka 
2007.: 72 nova člana. Na blagdan Blaženikove smrti i spomendan njegove smrti 10. veljače 2007. u Zajednicu se iz 
župe Donja Kupčina upisalo 30 novih članova. 

POŽEGA - Novogradiška molitvena zajednica blaženog Alojzija 
Stepinca tradicionalno je 10. veljače hodočastila u Požegu na proslavu bi. 

A. Stepinca, suzaštitnika Požeške biskupije. Najprije su u Biskupskom 
domu u Dvorani bi. A. Stepinca razgledali izložbu fotografija i dokume¬ 
nata o prognanim slovenskim svećenicima Mariborske biskupije, koje je 
prije 65 godina tadašnji zagrebački nadbiskup Stepinac primio u svoju 
nadbiskupiju, a 132 su bila smještena u požeškom konviktu. 

Nakon zajedničke krunice, u požeškoj crkvi sv. Lovre mariborski nad¬ 
biskup dr. Franc Kramberger, predsjednik Slovenske biskupske konferen¬ 
cije, slavio je središnje euharistijsko slavlje. Pozdravio ga je požeški 
biskup mons. Antun Skvorčević, naglasivši kako se raduje što je Katolička 
crkva u Hrvatskoj, posebno svojim služenjem ovdje u Požegi, mogla 
djelovati u teškim ratnim okolnostima za dostojanstvo i slobodu slovenskih prognanih svećenika. Izrazio je i tugu 
zbog teške činjenice da je NDH, koja je dala utočište tim svećenicima i osigurala njihovu prehranu, sedmoricu od njih 
pogubila u jasenovačkom logoru prije 65 godina. Nadbiskup Kramberger je rekao kako se tim slavljem želi oživjeti i 
utvrditi svijest o povijesnoj povezanosti Požege i Maribora do koje je došlo u teškim danima Drugog svjetskog rata. Dodao 
je kako su u ovoj požeškoj crkvi sv. Lovre prognani slovenski svećenici svaki dan slavili misu dok nisu bili postupno 
razmješteni po župama Zagrebačke nadbiskupije, veći dio čak po župama sadašnje Požeške biskupije. Nadbiskup Stepinac 
je dobročinstvom i ljubavlju povezao Crkvu u Sloveniji i Hrvatskoj dubokom vezom, nadahnut Evanđeljem, zauzet za 
čovjeka, vjeran Isusu Kristu sve do smrti.Na kraju svečanosti požeški je biskup mariborskom nadbiskupu darovao 
povećanu fotografiju prognanih slovenskih svećenika snimljenih na Malu Gospu u Požegi 1941. godine i lik blaženog 
A. Stepinca za uspomenu na posjet Požegi. Novogradiščani su zatim kratko porazgovarali s biskupom Škvorčevićem, 
darovali mu lijepu sliku u znak sjećanja na svoj tradicionalni posjet središtu biskupije, a zatim su molili pred oltarom 
u crkvi sv. Lovre u kojemu su moći blaženoga Stepinca. Višnja Mikić, Požega 



Odavno se već u Krašku nije skupio tako 
velik broj vjernika kao na Stepinčevo 2007. 
Ispunili su i prostor oko njegova kipa s 
južne strane župne crkve. 

“Moderna socijalna 
knjižnica” - “MOSK” 

Piše: dr. Boran IVASOVIĆ 


Dr. Boran Ivasović, kao student na Institutu za teološku kul¬ 
turu laika Katoličkoga bogoslovnog fakulteta Sveučilišta u 
Zagrebu, napisao je 2006. godine diplomski rad na temu: 
“Za obnovu socijalnog poretka”. Posvetio gaje “Najvećem 
sinu hrvatskog naroda XX. st. - blaženom Alojziju STE- 
PINCU”. U radu je prikazao djelovanje i sadržaj Mosk-a, 
“Moderne socijalne knjižnice”. Mentor rada bio je dr. sc. 
Mirko Juraj Mataušić. S autorovim dopuštenjem čitatelje 
Glasnika upoznavat ćemo s najznačajnijim idejama koje su 
na društevni, socijalni, gospodarski i kulturni život u Hrvata 
za Kraljevine Jugoslavije izvršile publikacije prožete 
kršćanskim svjetonazorom i katoličkim socijalnim naukom. 

2. Okolnosti nastanka MOSK-a 

Posljedice Prvoga svjetskoga rata bile su vidlji¬ 
ve na svakom segmentu života europskih naroda. 
Hrvati su ušli u novu zajednicu - Kraljevinu Jugo¬ 
slaviju, u nadi da će im biti bolje. Kako su prolazili 
mjeseci, sve je razvidnije da o suživotu nema ni 
govora. Hegemonija beogradske čeršije bila je ne¬ 
podnošljiva i za sve druge narode. Animozitet pre¬ 
ma toj i takvoj politici kod naroda je razvijao ne¬ 
trpeljivost prema drugim etnicitetima. Svjesna pri¬ 
padnost hrvatskom narodu bila je obrana od zati¬ 
ranja vlastitih korijena. Crkva u Hrvata, promatra¬ 
jući sve te pogibelji, preko laikata želi pokazati 
pravi put. Smatraju daje obnova socijalnoga poret¬ 
ka jedino rješenje jer pokazuje nedostatke kapita¬ 
lizma, nacionalizma, komunizma i socijalizma. I 
zato pokreću MOSK da bi javnosti transparentnim 
metodama pokazali otkuda pušu opasni vjetrovi. 

2.1. Političke okolnosti u Hrvatskoj i Europi 

U godini izlaska MOSK-a politika pokazuje 
svoju patologiju, jer ključni su ljudi u njoj članovi 
raznih tajnih organizacija. Njih ne zanima moral, 
pravo i um u cilju ostvarivanja općega dobra. Samo 
ih revolucije, ratovi i mržnja vode u ostvarivanju 
njihovih ideologija. Za njih su bogovi rata postulat 
osvajanja i uspostavljanja moći. Što više prolivene 
krvi jamstvo je uspjeha njihova djelovanja. Tako 
postavljeni politički scenariji, da samo jedan može i 
mora biti gospodar svijeta, vodio je ka Drugom 
svjetskom ratu. Kapitaliste je zanimao samo profit, 
ne biraju metode u ostvarivanju istoga, jer pomoću 
njega žele uspostaviti globalnu vlast. Nacional- 
socijalisti kroz rasističke poglede na svijet žele 


stvoriti novi svjetski poredak, i u ostvarivanju toga 
cilja najveću prepreku vide u komunizmu. Komu¬ 
nizam preko materijalizma želi uvesti diktaturu pro¬ 
letarijata u svim narodima svijeta, i tako postati 
globalni gospodar. A sva ta tri sistema žele riješiti 
‘židovsko pitanje’, ali su im divergentne metode. 
Na europskom kontinentu u XX. stoljeću živjelo je 
oko 11 milijuna Židova. 

“U Banovini Hrvatskoj živi krajem 1940. i na 
početku 1941. godine oko 24.000 Židova.” 4 Vodeći 
predstavnici kapitalizma u političkom životu svojih 
vlada bili su masoni i cionisti, te su kao takvi služili 
Židovima u realizaciji i ostvarivanju države Izrael u 
Palestini, jer su jedino i samo takvu Židovi željeli, a 
to je za njih bilo rješenje ‘židovskog pitanja’. 
Nacionalsocijalisti su to pitanje željeli riješiti holo¬ 
kaustom. Komunisti su im u SSSR-u nudili nov, 
neovisan i slobodan teritorij unutar njihove nove 
države kako bi se riješilo židovsko pitanje. Kako su 
Židovi SSSR-a bili u samom vrhu iste vlade, nisu se 
za to izjašnjavali, odnosno slijedili su volju cionista, 
što se potvrđivalo da su se u većim skupinama pre¬ 
bacivali u Palestinu, a iza Drugoga svjetskoga rata 
svi su željeli prijeći u Palestinu odnosno državu 
Izrael. Većina Židova u Hrvatsku je došla nakon 
1918. godine, nakon neuspjele bune Bele Kune u 
Mađarskoj. S opljačkanim mađarskim zlatom iz 
mađarske riznice, vrtoglavo su osvajali financijske 
institucije, i penjali se na ljestvici državnih institu¬ 
cija. Bili su u većini članovi masonerije, komu¬ 
nističke partije i redom cionisti. 

U Beogradu su također vodili glavnu političku 
riječ, na samom kraljevom dvoru, u vojsci, a na¬ 
dasve u vladi. U takvom spletu društveno-političkih 
odnosa hrvatski narod pod vodstvom HSS-a teško 
je mogao ostvariti sve svoje želje. Atentatom 1928. 
godine na vodstvo HSS-a u skupštini Kraljevine 
Jugoslavije potvrđuje se da tajne organizacije, u 
ovom slučaju ‘Crna ruka’, ima svoje štitonoše u 
samoj vladi. Prema želji hrvatskoga naroda da si 
sam organizira i ostvari svoj san u formi svoje 
države, suprostavljaju se vanjski neprijatelji umre- 
ženi sa svim mogućim domaćim veleizdajnicima i 
izdajnicima koji su članovi tajnih organizacija. KP 
je stavljena izvan zakona, djeluje u ilegali, Ustaški 
pokret s vodstvom je izvan domovine, HSS se žila¬ 
vo bori na političkoj sceni za uspostavu banovine 
Hrvatske. Katolički laikat maksimalno je mobili¬ 
ziran, ali je politički neorganiziran. 

4 Stjepan Ratković, Zemljopisni pregled Banovine Hrvatske, 
Zagreb, 1941., str. 45. 

Unutar HSS-a i katoličkog laikata u samom vrhu su 
tzv. ‘spavači’, ‘doktori difuznog terorizma’, čekaju 
upute svojih centrala da krenu u realizaciju scenari¬ 
ja ispisanoga puno ranije. Jedino vođeni mržnjom 
koja, terorom i revolucijom, vodi k ratu, u kojem oni 
ostvaruju svoje ciljeve. U tom kronološkom redu 
djelovanja oni svoje neprijatelje lišavaju života, a 
sebi oslobađaju put ka cilju. Za njih je samo mrtav 
neprijatelj rješenje pitanja njihova suparništva. 

2.2. Gospodarske okolnosti 

U vremenskom razdoblju kad izlazi MOSK 
gospodarske su okolnosti bile nepovoljne. Sve je 
tako složeno da višak vrijednosti ide u Beograd, pa 
se tako Srbija razvija na uštrb Hrvatske. Svi pokaza¬ 
telji upućuju daje Kraljevina Jugoslavija tamnica 
za hrvatski narod. Privreda ovisi o povoljnim i nepo¬ 
voljnim prirodnim prilikama, ali i o ljudima, o njiho¬ 
vom broju i gustoći, o načinu njihova života, o nji¬ 
hovoj marljivosti, prosvijećenosti, poduzetnosti i 
sposobnosti, da povoljne prilike svoga kraja što više 
i što bolje iskoriste za privredu, a nepovoljne prilike 
da po mogućnosti uklone i poprave. Po svojem geo- 
plitičkom položaju, kao mediteranska i europska 
zemlja, Hrvatska svoje prednosti vezane uz vertikal¬ 
nu i horizontalnu razvedenost nije mogla razvijati jer 
ju je Beograd kočio. 

Ratarstvo (žitarice, povrtni usjevi, krmno bilje, 
industrijsko bilje), vinogradarstvo, voćarstvo, šu¬ 
marstvo, stočarstvo, peradarstvo, pčelarstvo, svilar¬ 
stvo, lov, ribarstvo i ribolov kao primarna proizvod¬ 
nja, pokazuje koji su povoljni, a koji nepovoljni 
prirodni uvjeti. Zatim, kako čovjek u tim prilikama 
djeluje i što bi sve čovjek trebao i mogao učiniti da 
povoljne prirodne prilike bolje iskoristi, loše popra¬ 
vi i tako postigne veći uspjeh u svom gospodarskom 
poslovanju. Privredna dobra (kućna radinost, zana¬ 
ti, industrija), trgovina, novčarstvo, promet, turizam, 
stanogradnja i naselja te hrana pokazuju da smo 
sposobni imati vlastitu državu. Sve svoje prednosti 
Hrvati nisu mogli normalno razvijati jer su se iz 
Beograda donosile odluke koje nisu dopuštale naš 
razvoj. Kao primjer možemo navesti ‘duhan i buhač 
koji spadaju u industrijsko bilje, a koji su državni 
monopoli. Duhan se gojio na 4.400 ha, i dobivalo se 
41.000 q duhana. Buhač se gojio na 1.600 ha, i 
dobivalo se 6.000 q buhača, bili smo najveći proiz¬ 
vođači u svijetu, tada se rabio u medicinske 
potrebe.” 5 (Nastavak slijedi) 


r- - 

Obavijest čitateljima Glasnika 

Donosimo popis knjiga, koje je o blaženom Alojziju Stepin- 
cu objavila Postulatura za njegovo proglašenje blaženim i 
svetim, a svaki ih čitatelj Glasnika može naručiti na adresi 
Postulature: Kaptol 31, 10000 Zagreb: 

• BATELJA, J., Najljepše Mariji. Misli blagopokojnog 
kardinala-nadbiskupa Alojzija Stepinca o štovanju 
Majke Božje, Zagreb, 1990. (30 kn + poštarina) 

• Sluga Božji Alojzije Stepinae (kratki ilustrirani ži¬ 
votopis), Zagreb, 1995. (30 kn + poštarina) 

• ALOJZIJE KARDINAL STEPINAC, nadbiskup 
zagrebački, Propovijedi, govori, poruke (1941.-1946 ). 
Uvod napisali dr. J. BATELJA i dr. C. TOMIĆ, Zagreb, 
1996. (80 kn + poštarina) 

• ALOJZIJE-VIKTOR STEPINAC, Pisma iz sužanj- 
stva (1951.-1960.), (predgovor: mons. J. BOZANIĆ, nad¬ 
biskup zagrebački; uvod, bilješke i predmetno kazalo napisao i 
sastavio dr. J. BATELJA), Zagreb, 1998. (100 kn + poštarina) 

• Alojzije STEPINAC, nadbiskup zagrebački, Propo¬ 
vijedi, govori, poruke (1934.-1940.) Priredio i predgovor 
napisao: dr. Juraj BATELJA; proslov: dr. Ante MATEL- 
JAN, Zagreb, 2000. (100 kn -f-poštarina) 

• Nevenka NEKIC, Susret u Emausu, romansirana bio¬ 
grafija bi. Alojzija Stepinca u najtješnjoj svezi sa žrtvom 
obitelji Brizić iz Gornjega Humca na otoku Braču, koju su 
komunisti progonili gotovo do istrjebljenja (pogovor: prof. 
dr. sc. J. BATELJA). Zagreb. 2004. (50 kn + poštarina) 

• BATELJA, J., Euharistijska evangelizacija nadbi¬ 
skupa Alojzija Stepinca, izd. Postulatura za proglašenje 
svetim blaženoga Alojzija Stepinca i Glas Koncila, 
Zagreb, 2006. (180 kn + poštarina) 

• Križni put s Alojzijem Stepincem, Tekst križnoga puta 
sastavio prof. Anton Šuljić, a postulator dr. Juraj Batelja pro- 
brao misli nadbiskupa i kardinala Stepinca o križnome putu 
te Isusovoj muci. smrti i uskrsnuću. Knjižica se može naba¬ 
viti u Spomen-zbirci u zagrebačkoj katedrali te na adresi 
Postulature. Kaptol 31, 10000 Zagreb. (15 kn + poštarina) 



Božji narod u pastoralnom središtu buduće župne crkve bi. 
Alojzija Stepinca u Koprivnici sudjeluje u svečanostima druge 
večeri Devetnice uoči Stepinčeva 2007. 


5 Stjepan Ratković, Zemljopisni pregled Banovine Hrvatske, 
Zagreb, 1941., str. 52. 

SVJEDOK VREMENA - Vilim CECELJA 


Prilog o vlč. Vilimu Cecelji u ovom broju Glasnika posvetili smo njegovu odnosu prema tragediji hrvatske 
vojske i naroda na Bleiburškom polju i njegovoj ulozi u čuvanju uspomene na žrtve Bleiburga i križnih putova iza 
Drugoga svjetskoga rata. Nije to dakako cjelovit prikaz Ceceljine zauzetosti za Bleiburg, jer prostor to ne dopušta. 
Htjeli bismo da se ovogodišnja komemoracija ne proslavi, a da se njegovo ime uopće ne spomene, kao što se to 
dogodilo prošle godine. Čitatelji se javljaju sa svojim prilozima o vlč. Cecelji. Ne doduše onoliko koliko bismo to 
željeli, pogotovo ne onoliko koliko je to vlč. Vilim zaslužio. Stoga ih opet pozivamo da se jave i dostave nam svoja 
sjećanja, bilo uredništvu našega Glasnika ili uredniku ove rubrike vlč. Andriji Lukinoviću na adresu Nadbiskupski 
arhiv. Kaptol 27, Zagreb ili na e-mail: andrija.lukinovic@zg.t-com.hr. Posebno se obraćamo onima koji posjeduju 
filmske zapise. 


^tonske i 


Iz Ceceljina života 


Cecel ja i Bleiburg 

Iako vlč. Cecelja osobno nije bio prisutan zbivanji¬ 
ma kod Bleiburga u svibnju 1945. godine, njegova je 
prisutnost na Bleiburgu općepoznata svima. On je, 
usko povezan s “Čuvarima bleiburške uspomene”, kas¬ 
nije prozvanim “Počasni bleiburški vod”, neumorno 
čuvao i promicao istinu o tragičnim događajima 1945. 
godine. Dvaput godišnje, na Majčin dan u svibnju i na 
Sve svete, Cecelja je služio sv. misu u grobljanskoj 
kapeli; posljednji je to put bilo 14. svibnja 1989., 
nepuna dva mjeseca prije smrti. Kao urednik Glasnika 
pozivao je čitatelje na komemoracije u Bleiburgu, 
pisao o stradanjima, prikupljao novac za kupnju 
zemljišta i podizanje spomenika. Zbog Bleiburga su ga 
jugoslavenske vlasti progonile i prijetile mu. Od 
crkvenih su vlasti tražili da mu zabrani odlazak na 
Bleiburg. Tužakali su papinskom nunciju u Beču pa 
čak i samom Vatikanu. Od austrijske policije zahtije¬ 
vali su da spriječi odavanje počasti na Bleiburgu, 
prvenstveno da onemoguče dolazak vlč. Cecelje, kao 
predvoditelja slavlja. Godine 1975., kada se obil¬ 
ježavala 30. obljetnica zločina, bili su naročito aktivni. 
Cecelja je morao odgovarati na pitanja crkvenih i 
državnih vlasti, gdje se izričito branilo da itko govori 
na komemoraciji, pa čak da sudionici ondje objeduju. 
Austrijskim su vlastima dostavili listu od 967 imena 
osoba kojima treba spriječiti ulazak u Austriju na 
obilježavanje bleiburške tragedije, “jer su opasne za 
opstanak Jugoslavije”! 

Vlč. Cecelja se nije dao uplašiti niti slomiti. I s 
pravom je HKD Bleiburg na spomenik u groblju 
postavio spomen ploču “U čast-hvalu i sjedanje na 
našeg hrvatskog dušobrižnika velečasnog Vilima 
Cecelju”. To je mjesto doista nezamislivo bez Cecelje, 
niti Cecelja bez njega. 



Cecelja govori: 


Zašto hodočastimo na Bleiburško polje? 

Drugi razlog, zbog kojega smo se sakupili na 
ovom polju, jest narodni, hrvatski. Nikad nije u 
povijesti hrvatska majka tako žalosno i bolno nari- 
cala kao na bleiburškom polju. Teške je dane 
proživljavala Hrvatska u svojoj povijesti, ali je 
njezin najtragičniji dan bio kad je stotinu hiljada 
razoružanih hrvatskih vojnika bilo predano naj¬ 
okrutnijim mukama i smrti. Vi ste u tom času pola¬ 
gali svoje živote da ostatci mogu i dalje živjeti te 
svijetom pronositi, kao živi svjedoci, strahote, koje 
su svojim očima gledali. Vi ste pali da Hrvatska, 
ako i u boli, može dalje živjeti i pokoljenjima 
pričati o krvavom nasilju, koje je izvedeno nad 
vama, koji ste već bili položili svoje oružje pred 
silom, koja je bila nažalost jača od sve vaše 
srčanosti i hrabrosti. Vi ste poginuli, ali ste za nas 
ostali duhom nepobjedivi! I baš zato, jer pripadate 
i dalje carstvu živih, Općinstvu svetih, kako nas 
Crkva uči, mi smo došli pokloniti se vašoj muče¬ 
ničkoj smrti i u isto vrijeme okrijepiti se vašim 
primjerom duha i srca za daljnju borbu oslobođenja 
samostalne hrvatske države. Vi ste nam namrli ovu 

dužnost i na nama ostaje da dovršimo ono za što ste 
vi pali. Mi se stoga zavjetujemo ponovno i ponov¬ 
no nad vašim grobovima da ne ćemo prestati sav 
svijet upozoravati na groznu nepravdu koja je po¬ 
činjena nad vama i nad čitavom Hrvatskom. Mi se 
zavjetujemo da ćemo se i nadalje boriti pod svim 
uvjetima, ma kako god bile teške žrtve, dok ne 
ostvarimo svijetle ideale koji su vas vodili kroz 
čitavo vrijeme rata i za koje ste na ovom 
Bleiburškom polju dali konačno svoje živote. 

Odavajući počast vama u isto vrijeme odajemo 
tu istu počast svim znanim i neznanim borcima di¬ 
ljem Hrvatske, kao i svima onima koji su za vri¬ 
jeme izbjeglištva ostavili svoje kosti u raznim 
zemljama i državama svijeta. Svima njima bila je 
Hrvatska sveta. Svi oni polagali su na razne načine 
svoje napore da upoznaju strani svijet s njezinim 
mukama i smrtnim zagrljajem, pa se i njima jedna¬ 
ko zavjetujemo da ćemo u njihovu duhu i dalje 
upozoravati i tražiti strani svijet da popravi neprav¬ 
du, koju je načinio čitavome hrvatskom narodu. 

Na koncu smo došli da vam se i potužimo. 
Jedna hercegovačka ganga pjeva o materi koja je 
došla na grob svoga sina koji je poginuo u borbi. I 
mi smo danas došli da nad vašim grobovima dade¬ 
mo oduška svojoj tuzi i žalosti. Tešku ste nam 
ostavštinu namrli! Svijet ne će da nas sluša i razu¬ 
mije. Gdje se god pojavimo i spomenemo hrvatsko 
ime, svijet kao da čuje i ne čuje, a mnogi nas s pri¬ 
jezirom promatraju i s ironijom pitaju: a što biste vi 
još htjeli? Vi ste na svojem tijelu iskusili teške 
udarce neprijateljskih kundaka, bodljikave žice, 
tamnice, mučilišta i na koncu tragičnu smrt. Mi, 
hodajući svijetom, jednako smo proganjani i 
mučeni samo zato što smo Hrvati. Ovo nam je 
teško i na ovo se žalimo. Hrvatski narod, koji je 
čuvao stoljećima zapadnu kulturu, koji je dobio 
časni naslov “predziđe kršćanstva”, danas kad traži 
samo ono što mu po Božjoj pravdi pripada, svoju 
slobodu i državu, bude na sve moguće načine i na 
sve strane ušutkivan ili ignoriran. Drugi prave aten¬ 
tate, ruše vlade, ubijaju one koji im smetaju i, još 
okrvavljene, svijet ih naziva herojima. Mi, koji 
smo goloruki, bez oružja i atomskih bombi, mi smo 
nazivani pogrdnim imenima fašista i nacista, koljača i 
terorista, a sve samo zato, jer volimo svoju Hrvatsku, 
svoj narod, samo zato jer hoćemo i tražimo ono što 
nam kao narodu pripada: slobodu i državu! 

Mnogi nas pitaju: Zašto uopće dolazite i hodoča- 
stite na Bleiburško polje? Čudnog li pitanja! Ovo 
zvuči kao da smo mi krivi za nevino prolivenu krv 


na ovome polju. Neka 
si ovo pitanje postave 
oni koji su skrivili 
tragediju Bleiburga. Mi 
znamo samo jedno: na¬ 
ša je sveta dužnost po¬ 
novno i ponovno oda¬ 
vati počast žrtvama 
koje su oni masakrirali i 
pokoljenjima istinski 
predati ovaj čin najgro¬ 
znije osvete izvršene nad 
razoružanom hrvatskom 
vojskom i nevinim civil¬ 
nim pučanstvom. Blei¬ 
burg je najkrvavije stra- 
tište hrvatskoga naroda, 
koji nam je priredio ko¬ 
munizam u svojoj “oslobodilačkoj” borbi u znaku 
“bratstva i jedinstva” i mi za ovo polje nikad ne 
bismo znali da ga komunizam nije odabrao za 
krvoproliće. Ali, kad je Bleiburško polje krvavim 
nasiljem ušlo u hrvatsku povijest, onda je naša 
sveta dužnost da njegovu uspomenu podržavamo 
među hrvatskim narodom; naša je dužnost da 
Bleiburg stavljamo stalno pred oči i zapadnome 
svijetu, koji je na žalost u neku ruku bio i njegov 
sudionik u svojoj zakulisnoj političkoj igri. Od ove 
naše svete dužnosti nitko nas ne može osloboditi i 
mi bismo se smatrali izdajicama svoje povijesti, 
svoga naroda i uništene hrvatske vojske, kad bismo 
o Bleiburgu šutjeli i nastojali ga zaboraviti. 

Nije naše osvećivati se! Mi smo goloruki i u ovo 
atomsko vrijeme svjesni smo da se puškom i 
revolverom ne može izvojevati sloboda; ali naša je 
utjeha i nada u Svetome pismu, jer ovako govori 
Gospodin: “Moja je osveta, ja ću je vratiti!” 

Ali, ne samo Gospodin! Mi ipak čvrsto vjeruje¬ 
mo da će i onaj zapadni svijet, koji je komunistima 
pomagao u bleiburškoj tragediji i još danas pruža 
pomoć da hrvatski narod mora živjeti u komu¬ 
nističkoj tamnici, morati jedanput uvidjeti što je 
komunizam i kakav je njihov saveznik, pa, kada 
budu danas-sutra morali sami sebe braniti od njega, 
morat će, htjeli ili ne htjeli, osloboditi i Hrvatsku. 

Evo u tom smislu željeli smo danas pred vama 
otkriti svoje srce i svoju dušu. Kao što su vas pro¬ 
ganjali, i nas progone; ali kao što vi niste prezali ni 
pred jednom žrtvom, pa ni pred žrtvom života, tako 
se i mi zavjetujemo da ćemo i dalje podnositi sve 
žrtve, dok ne ostvarimo slobodnu državu Hrvatsku, 



Vlč. Cecelja daruje cvijeće gđi 
Heleni Kosmatsch, čuvarici 
hrvatskih grobova na 
Bleiburgu 1975. g. 

u temelje koje ste vi položili svoje živote. U tom 
nastojanju neka nas Svemogući Bog pomogne, a 
vaš junački duh i primjer krijepi i jača! 

Iz propovijedi v/č. Cecelje u Bleiburgu I. stu¬ 
denog 1963. prema “Duhom nepobjedivi hrvatski 
borci ”, Glasnik Srca Isusova i Marijina 12/1963., 
str. 258.-260. 


Cecelji pišu: 

Ivan Glavaš, hrvatski emigrant, Roclidale, 
Engleska. Svim Hrvatima u Engleskoj dobro su 
poznate Vaše poteškoće s austrijskim vlastima zbog 
Vašeg rodoljubnog pozrtvovanja glede komemo¬ 
racija u spomen poklanoj hrvatskoj vojsci kod nes¬ 
retnog Bleiburga g. 1945. Poznato nam je i to da su 
Vam udbaši g. 1967. i bombu podmetnuli. Čitao 
sam također u jednim hrvatskim novinama, valjda u 
“Hrvatskoj državi”, da su vrata one male crkve u 
Unterloibachu pred Vama bila zatvorena. 

Na temelju Vašeg uzornog svećeničkog djelovan¬ 
ja, te napornog i pogibeljnog života, kao otvorena 
meta udbaškim zločincima, svake godine u pohodu s 
molitvama na grobove hrvatskih mučenika, te u 
službi Isusu Kristu i svom hrvatskom narodu. Vi 
doista uživate najveći ugled među starom hrvatskom 
emigracijom kao najuzorniji svećenik našeg vreme¬ 
na. (Iz pisma I. Glavaša 11. ožujka 1977., Arhiv 
Vilima Cecelje, korespondencija pod G.) 

Jugoslavenski vlastodršci htjeli prijetećim 
pismima omesti svečanost na Bleiburgu o blag¬ 
danu Svih svetih 1968. Pisma su upućena na više 
adresa, a jedno je od njih primio i vlč. Vilim 
Cecelja, tadašnji urednik Glasnika Srca Isusova 
i Marijina i predvoditelj slavlja. Pismo glasi: “U 
ime jugoslavenskih radnika iz Austrije i Njemačke 
poručuje ti se, kao nekom emigrantskom bosu, da 
ćeš se loše sprovesti na zadušnicama pobijenoj 
ustaškoj bandi u Bleiburgu. Dostaje tog vašeg emi¬ 
grantskog divljanja i to nam je već dosadilo. 
Znamo i mi postavljati mine i plastiku i k tome još 
više. Pazi, gade, stati će ti na rep. Primi sada poz¬ 
drav, a drugo ćeš primiti u Bleiburgu i drugdje. U 
ime Jugoslavena u inostranstvu. Grupa Dinamit”. 

Vilim je prokomentirao prijetnju narodnom 
poslovicom: “U jednom se selu groze, a u drugom 
se ne boje”. I predvodio, dakako, slavlja u Blei¬ 
burgu. (Glasnik Srca Isusova i Marijina, Salzburg, 
XX/1968. br. XI, str. 180.) 



Vlč. Cecelja na Bleiburškom polju 1965. godine 


Rekli su o Cecelji: 

Nedavno preminuli mons. Stjepan Lacković, 
tajnik bi. Alojzija Stepinca za vrijeme rata: O 
njemu bih rekao: ako je ikada u našoj Hrvatskoj bio 
svećenik, svet čovjek, svet svećenik, to je bio on, 
koji je svoje svećeništvo tako duboko proživljavao 
tako da je bio inspiracija svima nama koji smo ga 
imali sreću poznavati i sretati se. Gdje god smo 
imali priliku i došli njemu bliže, to je za nas bio 
događaj. To su tako draga sjećanja, to je povijest 
koja nam se više nikada neće vratiti. Kad bih imao 
još kakvu malu nadu da se još negdje vidimo. 

To su sve dragi svećenici koji su za mene 
znali da sam imao sreću biti tako povezan s 
blaženim Alojzijem. Svi ćemo se naći zajedno u 
vječnosti. Ja mislim da ćemo u vječnosti imati 
priliku sresti drage prijatelje, tamo da budemo 
zajedno. Ako bi tko bio sretan, onda bih to bio 
ja kad bih susreo ovu dragu braću svećenike. 
Htio bih ih opet vidjeti i, ako ne ovdje na zemlji, 
onda na nebu, ali moraju još pričekati jer, 
onako po ljudsku govoreći, ja bih želio da to 
bude što kasnije. Nek se strpe još dok ja ovdje 
na zemlji svršim svoje, a onda gledanjem Boga 
licem u lice.” (Tonski zapis 17. listopada 2005. g. 
u posjedu A. Lukinovića.) 

r i i i 

OBAVIJEST ŠTOVATELJIMA VLC. CECELJE: 

Komemoracija 18. obljetnice smrti i 10. obljet - 
nce prijenosa posmrtnih ostataka vlč. Cecelje u 
domovinu održat će se u Svetom Iliji 7. srpnja 
2007. poslije podne. U 18 sati sv. misa u župnoj 
crkvi, potom druženje u pastoralnom centru 
“Vilim Cecelja”. 

IZ KNJIGE VJEČNOGA ŽIVOTA 


f Umro mons. Frane Franić t 

U suboto 17* ožujka 2007* u Kliničkoj bolnici u 
Splitu preminuo je umirovljeni splitsko—makarski 
nadbiskup i metropolit mons. dr. Frane Franić* Rodio 
se 29. prosinca 1912. u Kaštel Kambelovcu kraj 
Splita. Osnovnu školu pohađao je u rodnomu mjestu 
od 1919. do 1923*, a u Biskupskomu sjemeništu kla¬ 
sičnu gimnaziju s pravom javnosti od 1923. do 1931. 
U Splitu je, u Centralnoj bogoslovnoj školi, upisao i 
završio filozofski i teološki studij. Za svećenika 
Splitsko-makarske biskupije zaređen je 25. prosinca 
1936. godine. 

Godine 1938* upisao je poslijediplomski studij na 
Papinskomu sveučilištu Gregorijani u Rimu. Godine 
1941* postigao je doktorat bogoslovnih znanosti. 

Nakon povratka iz Rima obnašao je različite du¬ 
žnosti u Splitu. Bio je profesor filozofije, latinskoga, 
vjeronauka i drugih predmeta u Biskupskoj klasičnoj 
gimnaziji, bibliotekar u malomu sjemeništu, kapelan 
zatvora sv. Roka (1941.-1943.), prefekt u sjemeništu 
(1942.-1945*), podravnatelj Centralnoga bogoslov¬ 
nog sjemeništa, od 1945. do 1950., i ravnatelj u tomu 
zavodu, od 1950* do 1956, godine. 

Godine 1950. primio je biskupski red, pa je kao 
pomoćni biskup bio generalni vikar, od 1951, do 1954. 
godine, a 1954. godine preuzeo je upravu biskupije. 

Splitsko-makarskom Crkvom upravljaoje najprije 
kao upravitelj, a od godine 1960* kao splitsko-makar- 
ski biskup, odnosno od 1969* do 1988. kao splitsko- 
makarski nadbiskup i metropolit. Za pripreme 
Drugoga vatikanskog sabora bio je Član Teološkoga 
pripravnog povjerenstva (1960.-1962.), na Saboru je 
bio član saborskoga Doktrinamog povjerenstva 
(1962.-1965.), a nakon Sabora bio je vanjski član 
rimske Kongregacije za sakramente i bogoštovlje 
(1968-1973. i 1975.-1980.) i Kongregacije za pro¬ 
glašenje svetaca (1975.-1985,). 

Kao pastir Splitsko-makarske (nad)biskupije sa¬ 
zvao je i vodio 55. splitsku sinodu, koja je trajala od 
1986* do 1987* godine čiji su zaključci objavljeni 
1988* godine. Zbornik U službi Čovjeka, objavljen 
1987* godine, njemu je u čast posvećen. 

Dugi niz godina, tj, od 1943. do 1956. i od 1963. 
do 1980*, dr. Frane Franić predavao je na Centralnoj 
visokoj bogoslovnoj Školi, na Teološko-katehetskom 
studiju, odnosno na Teologiji u Splitu, bogoslovne. 


filozofske i druge predmete, a 
od godine 1965. do 1988. bio je 
njezin Veliki rektor. Kao Veliki 
rektor godine 1970. osnovao je 
Institut za teološku kulturu 
laika, koji je bio pri Centralnoj 
visokoj bogoslovnoj školi 
odnosno Teologiji u Splitu, 

Sa skupinom splitskih kato¬ 
ličkih intelektualaca, svećenika 
i laika, pokrenuo je, 1966. 
godine, časopis za vjersku kul¬ 
turu Crkva u svijetu i bio njegov prvi glavni urednik* 
Pokrenuo je i omogućio održavanje dvaju međunaro¬ 
dnih simpozija u Splitu, 1978. i 1985. godine, o 
crkvenoj i društvenoj povijesti Hrvata* 

Surađivao je u brojnim časopisima, vjesnicima i 
zbornicima. Objavio je: doktorsku disertaciju De 
iustitia originali et peceato originali secundum /. 
Dttns Scotum (Split, 1941*), skriptu Povijest filozofi - 
je (Split, 1967* i 1972*, ciklostilom), knjigu Putovi 
dijaloga (Split, 1973*), svoje saborske govore 
Interventus in Concilio Vaticano // (Split, 1975., cik¬ 
lostilom), zbirku božičnih, korizmenih i uskrsnih 
propovijedi, poruka, i poslanica pod nazivom Bit ćete 
mi svjedoci (Split, 1996.), knjigu Crkva , stup istine - 
Uspomene na moje doktrina Ine djelatnosti u //* 
vatikanskom saboru (Split, 1998*), te knjige Putovi 
dijaloga (Split, 2000., pretisak) i Putovi dijaloga 2. 
(Zagreb, 2001.) 

Na crkvenom je sudu, koji je ispitivao glas sve¬ 
tosti i mučeni štva zagrebačkog nadbiskupa i kardi¬ 
nala Alojzija Stepinca, mons* Franić osobno svje¬ 
dočio i k usmenom iskazu priložio opširni pismeni 
prikaz o znanim mu činjenicama Stepinčeve svetosti 
i mučeništva. Iz njegova očitovanja donosimo 
sljedeće svjedočanstvo: 

“Nenadano, [uskoro] nakon što je 1956. presu¬ 
dom sudske vlasti u Splitu, a zapravo po diktatu 
partije, zatvoreno malo i bogoslovno sjemenište u 
Splitu], primio sam jedno dugo pismo iz Krašića 
od kardinala Stepinca koji mi je u tom pismu 
čestitao na hrabrom stavu u borbi protiv 
svećeničkih staleških udruženja tvrdeći, ‘da ni 
jedna žrtva u toj borbi nije prevelika, pa ni 
gubljenje dvaju sjemeništa’ i da je on 'prokleo ta 
udruženja’. Ostao sam zadivljen tim pismom jer 



Mons, Frane Franić bijaSe do 
kraja 2 i vola vjeran Kristu 

Mons. Stjepan Lacković 
kao tajnik nadbiskupa 
Alojzija Stepinca u pratnji 
mons. Josipa Lacha, po¬ 
moćnog biskupa zagre¬ 
bačkoga, prigodom bla¬ 
goslova Prvog hrvatskog 
karmela u Brezovici 14. 
travnja 1944. 


Osim toga, to udruženje su mi protumačili 
najveći komunisti u Dalmaciji: Vicko Krstulovič i 
Viče Buljan u razgovoru s njima godine 1951., 
nakon što sam posvećen za biskupa. I u razgo¬ 
vorima koje sam imao s njima 1951. i 1952., ti su 
mi komunisti govorili kako su se oni, jugoslaven¬ 
ski komunisti, odvojili od Moskve i da se tako mi 
moramo odvojiti od Rima. Taj sam poziv u pot¬ 
punosti razumio, čim je ustanovljeno Staleško 
udruženje katoličkih svećenika u Hrvatskoj, u 
Bosni i Hercegovini i Sloveniji i kad su [pristaše 
KPJ] vršili demonstracije protiv mene u župama, 
osobito u razdoblju od 1953. do 1958. godine.” 


nisam poznavao Kardinala, niti sam se s njime 
dopisivao. Zadivio me nadasve snažan izričaj 
kojim je on ‘prokleo to Udruženje’. Ali to je 
pismo meni bilo od velike utjehe i učvrstilo moju 
savjest u vezi s mojom odlukom u odnosu na taj 
problem [navještaj suspendiranja 4 a divinis’ za 
svećenike koji su se upisali u ta udruženja, a 
četvoricu uistinu suspendirao]. 

Naime, shvatio sam da se taj čovjek potpuno 
slaže sa mnom u vrjednovanju tih staleških 
svećeničkih udruženja koja su bila za njega kao i 
za mene shizma, ili početak nacionalne Crkve. 


t Umro dr. Stjepan Lacković t 


Na crkvenom je sudu, koji 
je ispitivao glas svetosti i 
mučeništva nadbiskupa i kardi- f 
nala Stepinca, mons. Lacković \ iHg 

osobno svjedočio i k usmenom ► * 
iskazu priložio opširan pismeni - 

prikaz o djelovanju i radu nad¬ 
biskupa Stepinca. Iz njegova 

očitovanja donosimo sljedeće 1— -- .vi ,;.t,- 

svjedočanstvo: “Nadbiskup je 

i osobno intervenirao za osobe |B3|QH|3 |b|||3 

kojima je život bio u opasno- 

sti. Sjećam se kako je mnogo 

puta, prigodom službenih pos- 

jeta državnim vlastima, izva- 

dio iz džepa popis s imenima 

progonjenih političara za koje 

je tražio pomilovanje. Više mu je puta koji ministar 

znao reći: ‘Preuzvišeni, ti će pojedinci kad budu 

oslobođeni, Vama učiniti ono što smo mi učiniti 

njima.’ Tako se upravo i dogodilo! 

Prije dvije godine (1979.) pohodio sam Svetu 
zemlju i zaustavio se u “Jad Vashemu”, svetištu 
podignutom u počast Židova koje su nacisti ubili 
u raznim zemljama Europe za vrijeme Drugoga 
svjetskog rata. U uredu toga svetišta nalazi se 
dossier, koji sadrži dokumente koji potvrđuju sve 
ono što je nadbiskup Stepinac učinio za pro¬ 
gonjene Židove. Također u već citiranoj knjizi je 
Cunt O’ Brien objavio zahvale koje su Židovi 
uputili nadbiskupu Stepincu zbog njegove velike 
ljubavi prema njima u tim vremenima. 

On je bio jedan od malo njih koji su hrabro 
dizali svoj glas u obranu Židova, osobito u onom 
razdoblju, kad je bilo opasno govoriti o njihovu 
progonu.” 


U Svećeničkom domu sv. Josipa u Zagrebu u 
subotu 10. ožujka u 95. godini života i 68. godini 
svećeništva umro je tajnik bi. Alojzija Stepinca i 
umirovljeni župnik župe Our Lađy of Bistrica u 
Lackawanni (SAD) mons. Stjepan Lacković. Mons, 
Lacković rođen je 7. veljače 1913. u Poljanici 
Bistrićkoj. Dok je bio gimnazijalac u Nadbiskupskoj 
gimnaziji i sjemeni starac u Dječačkom sjemeništu 
(19.. - ...), blaženi Ivan Merz mu je bio profesor 
njemačkoga jezika, a on sam bijaše prefekt kasnijem 
nadbiskupu i kardinalu Franji Kuharicu. 

Za svećenika je zaređen u Rimu 29. listopada 
1939. Od 3941. do 1945. godine bio je tajnik nad¬ 
biskupa Alojzija Stepinca. Zato je bio i autentičan 
svjedok njegove osobne svetosti, njegove ljubavi 
prema Crkvi i Papi i svom hrvatskom narodu. Dana 
15. srpnja 1945. pošao je u pratnji opata Ramira 
Marconea, apostolskog izaslanika pri hrvatskom 
episkopatu u Rim, Nakon što su mu je jugoslavensko 
veleposlanstvo u Rimu oduzelo putovnicu i onemo¬ 
gućilo povratak u Zagreb, pošao je u SAD, gdje je od 
1947. do 1949. u Youngstownu pomagao župniku 
Ivanu Stipanoviću, a od 1949. do 1998. djelovao je u 
Hrvatskoj katoličkoj župi u Lackawanni. Tu je 1961. 
godine podigao dvoranu ‘Auditorium Cardinal 
Stepinac 1 , a 1976. sagradio crkvu u čast Majke Božje 
Bistričke: Our Lady of Bistrica. 

Najviše se njegovim osobnim zalaganjem o ne¬ 
pravedno osuđenom i zatočenom zagrebačkom nad¬ 
biskupu Alojziju Stepincu pročulo diljem Amerike. 

Nakon umirovljenja vratio se 2000. u Zagreb. Tu 
je u Svećeničkom domu sv. Josipa do kraja života 
molitvom i strpljivošću svjedočio ljubav prema 
Crkvi i hrvatskom narodu. 

KAZALO 


[ IMPRESSUM 


PAPINA RIJEČ 

41 UREDNIKOVA RIJEČ 

45 TEOLOŠKI PODLISTAK 

47 STEPINČEVO 2007. 

64 EUHARISTIJSKI KONGRESI 

72 HRVATSKI DUHOVNI UZORI: 
DR. IVAN MERZ 

76 MOLITVENA ZAJEDNICA 

77 MODERNA SOCIJALNA 
KNJIŽNICA - “MOSK” 

79 SVJEDOK VREMENA: 

SVEĆENIK VILIM CECELJA 

82 IZ KNJIGE VJEČNOGA ŽIVOTA 

I - IV PASTIRSKI HOD USIDREN U 
VJETAR BOŽJEGA DUHA 


Časopis Blaženi Alojzije Stepinac (skraćeno: 

BI. Alojzije Stepinac) glasnik je Postulature za 
proglašenje svetim blaženoga Alojzija Stepinca 
i časopis njegovih štovatelja, Kristovih vjernika 
i ljudi dobre volje. 

God. XIV. (2007.), broj 2. 

Cijena: 5 kn; za inozemstvo 4 eura ili 6 USD 
Glasnik izlazi četiri puta godišnje s dopuštenjem 
crkvenih poglavara. 

Izdavač: Postulatura blaženoga Alojzija Stepinca 

Kaptol 3! - p.p. 949 
10001 Zagreb 
Uređuje i odgovara: 

dr. Juraj Batelja 
Kaptol 4, p. p. 949 
10001 Zagreb 
Adresa uredništva: 

Postulatura blaženog Alojzija Stepinca 

Kaptol 31, p. p. 949 

10001 Zagreb 

telefon (01) 48 14 920 

faks: 48 14 921; Spomen-zbirka iz 

ostavštine blaženoga Alojzija Stepinca”, 

Kaptol 31, p. p. 949 10001 Zagreb 

telefon: (01) 48 94 879 ili 

e-mail adresa: juraj.batelja@zg.htnet.hr 

Kad se u našem Glasniku spominju riječi “čudo”, 
“svetost”, “svetac” i si., u duhu je to crkvenih propisa 
i treba ih razumjeti u smislu običnoga ljudskog 
izražavanja. Konačan sud o tome izreći će Crkva. 



Predsjednik Republike Grčke dr* Karolos Papoulias s velikim je zanimanjem pratio prilaz i ivota r 
rada i mučeničke smrti bi. Alojzija Stepinca, u zagrebačkoj prvostolnici 13, ožujka 2007. 


(meditacija uz kip bi. Alojzija 
Stepinca u V. Gorici) 


Lektura: Marina ČUBR1Ć, prof. 
Tisak: Tiskara Offset Markulin 

Pjevačka skupina zagrebačkih bogoslova, Mnoštvo Božjeg naroda okupilo se na svečanoj euharistiji 

10. veljače 2007. pretpjevala je u pobožnosti koju je na liturgijski blagdan bi. Alojzija Stepinca 

preminuća bi. Alojzija Stepinca 10. veljače 2O07.predvodio u zagrebačkoj prvostolnici 

nadbiskup kard. Josip Bozanić 




Mladi u narodnim nošnjama sudjelovali su riječju i 
pjesmom na proslavi Stepinčeva u njihovoj Crkvi hrvatskih 
mučenika u Mississaugi 11. veljače 2007. 


Djeca i mladi za života su bili osobiti prijatelji 
bi. Alojzija Stepinca, a to su i danas jer osjećaju da ih 
on u nebu zagovara 


E 


























Mons. Mile Bogović, biskup gospičko-senjski, predvodi euharistijsko slavlje u župnoj crkvi u KraSiću 
10. veljače 2007. 5 njim je suslavilo Šezdeset svećenika, a u euharistijskom slavlju je 
sudjelovalo preko 4000 hodočasnika. 


Župna crkva Presvetoga Trojstva u Krafiiču bila je premalena za 4000 hodočasnika koji su 
10. veljače 2007. prispjeli na euharistijsko slavlje na liturgijski blagdan i 
47, obljetnicu smrti bi, Alojzija Stepinca 

